
NOTA AUTORILOR 


Trasee de 
lectura 
sugerate 


Un manual comun de „Etică și integritate” academică este, desigur, prea 
puțin pentru a acoperi tematica relevantă în toate domeniile științei și la toate 
nivelurile de studii. Ideal ar fi fost să avem la dispoziție, pentru Universitatea din 
Bucuresti, cel putin patruzeci de adaptări și dezvoltări separate ale acestui text, câte 
una pentru fiecare facultate și pentru fiecare nivel de studii la care disciplina a 
devenit obligatorie. Nevoia de particularizare provine din suprapunerea doar 
parțială a problemelor etice de care ne lovim în mod curent: într-o măsură 
semnificativă, de exemplu, ele vor fi diferite dacă facem cercetare de laborator sau 
pe subiecți vii, ori dacă lucrăm în special cu texte sau în arhive. 

Notând din start acest neajuns, credem totuși că oferim un instrument util, 
deși incomplet. Deşi o parte dintre provocările de natură morală vor fi specifice, 
rămâne totuși un nucleu consistent de teme transversale. Analiza și evaluarea 
competente din punct de vedere etic ale unei situații presupun familiarizarea 
minimală cu un set de concepte și instrumente argumentative de bază; mecanismele 
instituţionale ale universității în domeniul managementului eticii sunt comune 
pentru toți; argumentele morale împotriva plagiatului rămân în mare măsură 
aceleași, chiar dacă regulile de citare „tehnice” pot diferi; hărţuirea este la fel de 
respingătoare si când se întâmplă într-un laborator, și când se întâmplă într-un 
șantier arheologic sau într-o bibliotecă etc. Cazuistica poate varia, dar caracteristicile 
structurale ale situațiilor se suprapun adesea. 

Acest manual abordează cu precădere astfel de teme transversale (nu doar 
din zona filosofiei morale sau a eticii cercetării). Am încercat să folosim însă ilustrări 
care provin și din științele naturii, și din cele sociale sau din disciplinele umaniste. 
Ele pot funcţiona, sperăm, cel puţin ca puncte de plecare ale unei dezvoltări mai ample. 

Strategia noastră a fost de a gândi un text util pentru profesori, dar de a-l 
scrie mai ales pentru studenți. Etica este interesantă cu precădere atunci când pune 
în joc intuitii morale sau valori diferite si când ne confruntăm cu dileme în care 
decizia nu este evidentă, iar dezacordul este rezonabil. Prin urmare, am încercat să 
ne ferim pe cât a fost posibil de verdicte și de simpla enumerare a unor interdicții. 
Veţi observa că, de cele mai multe ori, exercițiile și temele de discuţie nu au soluţii 
impuse. Nu pentru că autorii manualului nu ar adera la anumite soluții (poate nu la 
aceleași!), ci pentru că ni s-a părut mult mai importantă conturarea problemelor. 
Dilemele și întrebările deschise generează dezbateri și prilejuiesc reflecţie. 
Sentintele, pe de alta parte, tind să ucidă discuţia și să prilejuiască mai curând reacţii 
de imbratisare sau de respingere vehementă. Dacă vom ajunge, în comunitățile 
noastre profesionale și în societate, să vorbim mai mult unii cu alții și mai puţin unii 
la alții, vom fi făcut probabil un pas major în direcţia corectă pentru dezvoltarea unei 
atitudini morale. 

Există și alte materiale, dezvoltate inclusiv în Universitatea din București, 
care pot fi extrem de utile pentru completarea conţinutului. Două exemple recente și 
semnificative sunt „Deontologie academică. Curriculum cadru” (volum editat de 
Liviu Papadima) si „Deontologie academică. Ghid practic” (de Emilia Sercan)!. Am 
încercat să urmărim mai ales complementaritatea cu aceste lucrări deja disponibile, 
astfel încât, împreună, ele să ofere o primă aproximare a unui domeniu de reflecţie și 
cercetare deja foarte vast. 


* OK x 


Gradul de interdependenta intre diferitele sectiuni si capitole ale manualului 
variaza, prin urmare decupajele foarte ferme pot fi problematice. Pentru evitarea 
unor suprapuneri și repetări supărătoare ale conţinutului abordat la master si la 
doctorat, sugerăm o strategie bazată pe folosirea unor accente diferite. 

Astfel, dacă la nivel de studii masterale ţintele principale sunt legate de 
sporirea gradului de sensibilizare a studenţilor fata de problemele de etică și 
integritate academică și de familiarizarea cu câteva concepte etice fundamentale, 
atunci ar putea fi abordate preponderent la curs temele dezvoltate în capitolele 1 și 
3, iar din ultimele două capitole în special secțiunile dedicate avertizării de 
integritate, accesului la resurse, plagiatului și originalității rezultatelor. 

La nivel doctoral, unde studenții sunt deja cercetători juniori si este mai 
probabil să se regăsească în situații care cer instrumente de analiză mai sofisticate și 
cunoașterea mecanismelor instituționale de management al eticii în universitate 


1 Ambele au apărut în 2017 la Editura Universității din București. 

(spre exemplu, pentru obținerea unui aviz de etică pentru proiectul de cercetare), 
sugerăm accentuarea mai ales a temelor din capitolele 2 și 4, precum și a sectiunilor 
despre libertatea academică, autoritate și ierarhie, principiul precautiei, autorat, 
fabricarea rezultatelor și normele de etică ale cercetării pe subiecți vii. 

Această împărţire este doar o sugestie și asumă că, prin „așezarea” 
curriculară a acestei discipline, studenţii de la doctorat au parcurs deja cursul 
masteral și au dobândit niște prime instrumente. Până la atingerea acestui stadiu, un 
oarecare grad de suprapunere va fi probabil de neevitat. 

INTRODUCERE 


Introducere 


(Emanuel Socaciu) 


De ce oameni obisnuiti, „ca noi”, fac uneori acțiuni imorale? Uneori, 
răspunsul poate fi dat de lipsa cunoașterii relevante. Pur și simplu, nu știu că prin 
acțiunea lor încalcă o regulă sau o cerință morală. 

Din păcate însă, nu aceasta este situația cel mai des întâlnită. Deficitul de 
moralitate nu este, de cele mai multe ori, generat de un deficit de cunoaștere. Dacă 
așa ar sta lucrurile, problema s-ar rezolva simplu prin accesarea informaţiei (sau 
printr-un curs!). 

Experiența comună, ca și rezultatele psihologiei morale, indică însă către o 
altă direcție. Cel mai adesea, atunci când oamenii reali nu fac „ce trebuie” din punct 
de vedere moral, explicația rezidă mai curând în lipsa motivatiei decât în cea a 
cunoașterii. Un hot știe foarte bine că „nu e bine” să fure. Sau, chiar dacă nu 
internalizează norma, este conștient că o încalcă prin acțiunea sa. 

Aristotel folosea termenul de akrasia (slăbiciunea voinţei) pentru a descrie 
caracteristica ființelor umane care produce deficitul tipic de moralitate. Avem 
uneori opţiuni chestionabile din punct de vedere moral pentru că nu găsim în noi 
resorturile pentru a ne împotrivi tentatiei. Ba mai mult, tindem să rationalizam 
aceste opţiuni chestionabile. 

Organizațiile academice, ca și orice alte cadre de interacțiune umană, nu sunt 
imune la comportamentele imorale. În măsura în care ele sunt populate de ființe 
umane (să admitem, de dragul discuţiei măcar, că așa stau lucrurile), akrasia este o 
posibilitate mai mult decât plauzibilă. 

Cum poate contribui un curs de etică și integritate academică la corectarea 
unor astfel de comportamente? În mod direct, impactul nu va fi spectaculos. 
Informaţia rezolvă doar cazurile produse de lipsa ei, iar acestea, spuneam, sunt mai 
curând rare. 

Contribuţia indirectă, pe de altă parte, poate fi mai importantă. 
Conștientizarea este adesea condiția necesară a schimbării. Discutând situaţiile, 

înțelegând implicaţiile lor, auzind punctele de vedere ale celorlalți, putem spera ca 
ne vom dezvolta tipul de sensibilitate și de atitudine care să ne augmenteze și 
motivaţia, și să îmbunătățească funcționarea instrumentelor instituționale de 
abordare a eticii. Dar eficiența unui curs izolat pentru schimbarea comportamentelor 
rămâne limitată, dacă el nu se plasează într-un context mai general de asumare a 
eticii la nivelul organizaţiei și al comunității profesionale. 

Este discutabil dacă etica academică este, în sens strict, o disciplină. Ea pare 
mai curând intersecţia rezultată din aplicarea instrumentelor specifice eticii 
profesionale, eticii cercetării și managementului eticii și integritatatii în organizaţii 
la zona vieții academice. Fiecare dintre cele trei direcţii are concepte și rezultate 
proprii și fiecare aruncă o lumină particulară și importantă asupra contextului 
academic. Manualul de față încearcă să preia și să prezinte câteva dintre 
contribuțiile importante care vin din toate cele trei abordări, deși nu întotdeauna 
accentuează în mod explicit acest lucru (zona de provenienţă a argumentelor este 
totuși ușor de decelat)!. 

O altă precizare utilă este aceea că sintagma „etică academică” este adesea 
folosită pentru a referi la două lucruri diferite: un domeniu de cercetare, cu toate 
caracteristicile atașate (reviste dedicate, conferințe, proiecte de cercetare etc.) și o 
mișcare mai generală, care își propune să crească gradul de atenţie pentru cerințele 
etice si de internalizare a lor în viata academică. În practică, cele două realități nu 
sunt decuplate si multi cercetători sunt activi pe ambele planuri. Chiar dacă ele se 
vor intersecta până la un punct și în discuţia noastră, distincţia merită reținută, 
pentru că pune în evidență două tipuri diferite de preocupări și obiective. 


1 O prezentare ceva mai amplă a acestui punct din discuţie poate fi găsită în Deontologie academică. 
Curriculum cadru (vezi nota anterioară). 

Concepte si distinctii fundamentale 


(Emanuel Socaciu, Emilian Mihailov) 


Moral, imoral, non-moral 


Spunem adesea, despre lucruri diferite, că sunt morale sau imorale (desi de 
cele mai multe ori nu folosim neapărat aceste cuvinte). Ne referim astfel la acțiuni, la 
intenţiile din spatele acţiunilor sau chiar la persoane („e un om moral”). 

Criteriile după care facem astfel de evaluări pot să difere semnificativ și au 
fost distilate, în istoria filosofiei morale, în câteva mari familii de teorii etice (mai pe 
larg în capitolul 2). Dar, indiferent de criteriul utilizat, vom observa că, spre 
exemplu, acțiunile pe care le evaluăm se vor încadra în trei mari categorii: acțiuni 
care contravin cerințelor moralității („imorale”), acțiuni ce realizează o cerință 
morală („morale”, sau „moralmente dezirabile”), respectiv acțiuni oarecum 
indiferente sau neutre din punct de vedere moral. Din ultima categorie fac de obicei 
parte acțiuni comune, fără nici un impact semnificativ asupra vieților noastre sau ale 
celor din jur („mi-am deschis computerul azi dimineață”). Lucrurile pot să se 
complice însă dacă observăm că una și aceeași acțiune poate să aparțină unor 
categorii diferite, în funcție de context. Dacă am deschis computerul pentru a trimite 
un mail prin care să-mi exprim compasiunea și disponibilitatea de a ajuta un coleg 
care trece printr-un moment dificil, atunci respectiva acțiune devine parte a unui 
lant actional sau a unui comportament moralmente dezirabil. Dacă, pe de altă parte, 
mi-am deschis computerul cu intenţia de a scrie niște comentarii jignitoare sau care 
îndeamnă la ură ori violență pe pagina de Facebook a unei persoane ale cărei opţiuni 
de viata nu le împărtășesc, acțiunea mea capătă valenţe cu totul diferite. 

Discutie: complicatii suplimentare 


Ai un coleg, dintr-un an mai mic, care are dificultăţi în a înţelege 
cerințele și tema unei lucrări de seminar, riscând astfel o notă foarte 
proastă. Situația sa materială nu este deloc bună, iar o medie scăzută 
l-ar pune în postura de a risca pierderea bursei sau a locului în cămin. Tu 
ai absolvit deja respectivul curs cu notă maximă și a fost unul dintre 
preferatele tale. Prin urmare iti ajuţi colegul, prin discuţii și sugestii de 
lectură, să înţeleagă mai bine materia și, astfel, să scrie o lucrare mai 
bună. 

Ai un coleg, dintr-un an mai mic, care are dificultăţi în a înţelege 
cerinţele și tema unei lucrări de seminar, riscând astfel o notă foarte 
proastă. Situaţia sa materială nu este deloc bună, iar o medie scăzută 
l-ar pune în postura de a risca pierderea bursei sau a locului în cămin. Tu 
ai absolvit deja respectivul curs cu notă maximă și a fost unul dintre 
preferatele tale. Prin urmare, decizi să iti ajuţi colegul, oferindu-i 
lucrarea ta din anii trecuţi, pe care să o predea la seminar ca fiind a sa. 
Probabil va lua o notă mai bună (să zicem, de pildă, că profesorul de la 
seminar s-a schimbat între timp, deci șansele să fie sesizată problema 
sunt mici). 

Intuitiv (și corect, cred autorii acestui manual), probabil că cei mai multi 


dintre noi vom spune că în prima situaţie acţiunea ta ar fi una morală, pe când 
în a doua situaţie una imorală. Totuși, ar putea replica cineva, nu sunt cele 
două acțiuni similare în mod semnificativ din punct de vedere moral? Nu ai 
dovedit în ambele situaţii solidaritate și capacitatea de a ajuta pe cineva în 
mod altruist și dezinteresat? Dificultatea aici pare să provină din faptul că o 
acţiune va fi imorală dacă încalcă o cerinţă sau regulă morală anume, chiar 
dacă reprezintă o realizare a altora. Discutati diferenţele relevante între cele 
două cazuri. 


Unul dintre obiectivele tradiționale ale eticii este cel de a identifica tipurile 
de criterii în funcţie de care putem distinge între ceea ce este „moral” și ceea ce este 
,imoral”. În cazul eticii academice, problema care se pune este aceea de a distinge 
între ceea ce este (moralmente) corect și incorect în cazul acţiunilor pe care le 
întreprindem ca membri ai comunității academice. Cea mai mare parte a manualului 
de fata va fi dedicată acestor tipuri de acțiuni. Dar, pentru a putea discuta despre 
cerințele morale specifice vieţii academice, avem nevoie de a o minimă familiarizare 
cu câteva concepte și instrumente ale eticii, pe care le vom introduce în primele 
două capitole. 

Concepte și distincţii fundamentale 


Principii, valori si reguli morale 


Să aruncăm o privire asupra următoarelor trei enunturi: 


1.  Tratează umanitatea, atât în persoana ta cât și în persoana altora, 
întotdeauna în același timp ca scop în sine, și niciodată doar ca mijloc. 

2. Libertatea este o valoare importantă a vieţii academice. 

3. Sanu furi! 


Fiecare dintre ele ne comunica ceva despre moralitate. Cu toate acestea, 
există diferente notabile între nivelurile de generalitate si, poate, chiar si de 
stringenta ale cerinţelor pe care le formulează. 

Primul enunţ mai este cunoscut și ca „formula umanităţii a Imperativului 
Categoric” si îi aparține filosofului german Immanuel Kant. Prin această formula, 
Kant oferă fundamentul justificativ pentru ideea respectului demnităţii persoanelor, 
pe care mulți autori o consideră ca stând la baza culturii morale europene moderne, 
fiind preluată în constituţii, legislație, reglementări instituționale și dezvoltată în 
nenumărate lucrări de etică din ultimele două sute de ani. Observati însă că formula 
umanității, deși ne oferă un fel de ghid pentru acțiune, nu ne spune totuși cu precizie 
ce trebuie să facem în fiecare situație particulară. Putem spune că ţine de noi să 
decidem dacă, într-un context dat, mai curând acțiunea A sau acțiunea B ar fi cea 
care îndeplinește cerința de a trata umanitatea din persoane ca scop în sine. De 
multe ori însă, în practică, nu vom fi de acord asupra opțiunii, deși acceptăm cu toții 
principiul. Spre exemplu, atât susținătorii, cât și opozantii unei propuneri 
constituționale pot să apeleze la ideea de respect pentru demnitate pentru a-și 
susține poziția (unii pentru a argumenta că adoptarea propunerii este necesară 
pentru a respecta demnitatea unei categorii de persoane, iar ceilalți pentru a 
argumenta că, adoptată, ar încălca demnitatea unei alte categorii). Decizia se poate 
dovedi adesea complicată și spinoasă, iar strategia precaută ar fi mai curând cea a 
reflectiei si a discuţiei critice, decât a unor verdicte date „cu pumnul în masă”. Putem 
nota însă, pentru moment, faptul că principiile etice sunt enunturi de maximă 
generalitate, care își propun să încapsuleze cerințe considerate fundamentale ale 
moralității (vom reveni la discuția despre principii în capitolul următor). 

Cel de-al doilea enunț face trimitere la o „valoare” (libertatea). Statutul 
valorilor (nu doar al celor morale) a fost intens dezbătut în istoria filosofiei. Există 
chiar o sub-disciplină filosofică, numită „axiologie”, care se ocupă cu elucidarea 

conceptului de valoare. Valorile morale, în cea mai comună înţelegere, reprezintă 
standarde ale binelui pe care le asumăm, la nivel individual sau comunitar. Ele, 
împreună, configurează spaţiul în care vom oferi răspunsul la întrebări de tipul „ce 
fel de persoane sau de societate vrem să fim?”. Nici valorile, singure, nu ne dau de 
cele mai multe ori algoritmi foarte simpli pe baza cărora să optăm în situaţii 
particulare. Doi cercetători diferiţi, sau două universităţi care sunt la fel de angajate 
în raport cu valoarea libertăţii academice, ar putea da răspunsuri diferite la 
interogatii practice legate de posibilitatea de a justifica prin intermediul acestei 
valori alegerea oricărei teme de cercetare sau exprimarea oricărei opinii. Este 
necesar și în cazul valorilor un efort constant de interpretare, re-interpretare și 
internalizare, pentru a fi transpuse în acțiune. 

(Este, poate, utilă în acest punct o paranteză. Cititorii cu simț critic au 
remarcat cu siguranță o oarecare asemănare între caracterizările pe care le-am dat 
principiilor și valorilor. O posibilă cale de armonizare, nu singura posibilă, ar fi să 
spunem că principiile sunt cele care fixează, prin enunturi, cerințele generale 
ridicate de aderenţa la o valoare. Dacă, spre exemplu, valoarea este cea a 
„umanității”, principiul ne va indica să o tratăm întotdeauna ca scop în sine în 
interacțiunile cu ceilalți). 

A treia propoziție de la care am pornit reprezintă o regulă. Spre deosebire de 
principii, regulile morale tind să fie mult mai bine specificate si să prevadă cu mai 
multă precizie decât principiile calea de urmat într-o situație dată. Specificarea sau 
particularizarea unei reguli poate merge destul de departe, până la o descriere 
stufoasă a tipului de context care cere „activarea” ei („este interzis/obligatoriu X, cu 
excepţia situaţiilor care prezintă toate caracteristicile A, ...,N”). Faptul că regulile 
tind să fie mai clar particularizate nu face însă aplicarea lor automată. Este nevoie, 
nu de puţine ori, de un anumit grad de antrenament al discernământului nostru 
moral pentru a decide dacă ne aflăm într-un moment care cere aplicarea regulii A 
sau a regulii B (Aristotel numea „phronesis”, tradus imperfect ca „rațiune practică”, 
această capacitate antrenată a oamenilor, ce cuprinde și discernământul moral). Mai 
mult, este nevoie, mai ales în cazurile dificile, să vedem dacă o regulă anume este sau 
nu justificată. Desi intuitiile ne ajută adesea (simțim aproape visceral că o anumită 
regulă impusă este nedreaptă, de exemplu), ele pot fi și extrem de înșelătoare. Poate 
tocmai de aceea, mecanismul justificării unei reguli se bazează de obicei pe 
evidenţierea felului în care ea se sprijină pe un principiu moral sau pe o valoare larg 
acceptată (ex. „regula consimțământului informat în cercetarea pe subiecți umani 
este o particularizare a principiului moral al respectului pentru demnitatea umană” - 
mai pe larg în capitolul 6). 

Discuţie: 


1. Citiţi și comentaţi articolele 1-6 din Codul de Etică al Universităţii din 
București. Identificati trimiterile la principii, valori și reguli morale. 

2. Daţi, din experienţa cotidiană, exemple de reguli morale specificate cu 
precizie, în maniere similare cu cele menţionate mai sus. 


Moralitate, legalitate, religie 


Religia nu este același lucru cu moralitatea. Pentru multi oameni etica se 
reduce la religie, pentru că primii pași în educaţia morală au fost învăţarea celor 
zece porunci. Cum aceste imperative își au sursa în Biblie, e la îndemână să credem 
că religia reprezintă un sistem de reguli etice. Să nu minţi, să nu ai alti dumnezei, să 
nu ucizi, să nu-ţi faci chip cioplit, să nu fii desfrânat, cinstește pe tatăl tău și pe mama 
ta, să nu iei în deșert numele Domnului! Observati însă că în această enumerare s-au 
strecurat diferite tipuri de porunci. Poruncile „să nu ucizi” și „să nu minţi” sunt 
valabile indiferent de credinţele religioase ale oamenilor. Ateii, creștinii, musulmanii 
si budistii au credinţe diferite, dar cu toţii sunt de acord că nu trebuie să ucidem 
persoane nevinovate. În schimb, vor exista divergențe cu privire la poruncile de 
natură religioasă, cum ar fi să nu ai alti dumnezei sau să nu-ţi faci chip cioplit. Ateul 
va nega existența unei divinități, crestinul va susține că lisus este fiul lui Dumnezeu, 
iar musulmanul va insista că Allah este de fapt adevăratul Dumnezeu. Așadar, etica 
şi religia răspund unor întrebări diferite. În timp ce etica răspunde la întrebări 
precum „ce acțiuni sunt bune în sine?”, „ce datorii morale avem?”, „cum arată un om 
virtuos?”, religia răspunde la întrebări existenţiale de tipul „ce se întâmplă cu noi 
după moarte?”, „există o divinitate dincolo de lumea în care trăim?”, „cine este 
adevăratul dumnezeu?”. Desigur, și religia răspunde la întrebări de tipul cum trebuie 
să ne comportăm, dar scopul ultim nu este totuși acela de a indica ce trebuie să 
facem în sine, ci cum să ne purtăm pentru a evita iadul. 

Moralitatea nu este același lucru nici cu legalitatea. La fel ca în cazul religiei, 
e foarte ușor să le confundăm. Asta pentru că ne așteptăm ca legile să fie drepte și în 
conformitate cu valori morale universale. În general, legile codifică și impun prin 
sancțiuni juridice o serie de reguli considerate a fi esenţiale pentru bunul mers al 
unei societăți. De exemplu, legile în vigoare ne spun că nu trebuie să violăm, să 
furăm, să ucidem. Sfera moralității este însă mult mai largă, iar reguli morale 
precum „să nu minţi” nu sunt prinse în sistemul de legi decât în măsura în care 
generează anumite prejudicii de natură financiară sau juridică. În condiţii ideale, 
ceea ce este legal este si moral, dar în viata reală legile sunt convenții ce pot fi 

schimbate într-un mod în care valorile morale nu pot fi schimbate. Legile pot fi 
adoptate chiar împotriva moralității. Sclavia a fost legală în Statele Unite ale Americii 
până în 1865. Deși era legal să cumperi și să vinzi sclavi, această practică este 
profund imorală. Oamenii nu sunt obiecte ce pot fi vândute după bunul plac. Fiintele 
umane sunt persoane, iar facerea legilor trebuie să țină cont de acest statut. 
Asemănător, multă vreme femeilor li s-a interzis să voteze. Astăzi credem că suntem 
egali în drepturi, iar orice lege care mai interzice dreptul de a vota femeilor este 
moralmente obscenă. Standardele morale sunt cele care ne ajută să corectăm legile 
atunci când sunt făcute de oameni și instituţii corupte. 


Discutati critic 


„Dacă Dumnezeu nu există, înseamnă că totul este permis si dacă totul este 
permis, înseamnă că suntem pierduţi.” Dostoievski, Frații Karamazov 


Adolf Eichmann, responsabil pentru conducerea și organizarea genocidului 
nazist împotriva evreilor, susținea în faţa tribunalului din lerusalim că ar fi avut 
o conștiință încărcată dacă nu ar fi făcut așa cum i s-a ordonat. 


Cineva ar putea susține în continuare că deși moralitatea este diferită de 
religie și de legea juridică, sursa ei se află totuși într-o voință divină sau în voința 
unui suveran, fie el rege, președinte sau parlament. Sigur, Dumnezeu ne oferă viața 
veşnică după moarte, dar tot el comandă și ce acțiuni sunt bune. La fel, legea juridică 
poate fi diferită de o regulă morală, dar tot suveranul comandă ce acțiuni sunt 
permise. Viziunile care fac apel la voința unui dumnezeu sau a unui suveran se 
confruntă cu dilema lui Eutifron. 


Discutati dilema lui Eutifron 


Dumnezeu poruncește o acțiune pentru că este morală, sau o acţiune este 
morală pentru că Dumnezeu o poruncește? 


Normativ si descriptiv 
Unul dintre autorii acestui manual a văzut la un moment dat, într-un orășel 


dintr-o zonă mai curând rurală a Statelor Unite, următorul slogan afișat de o 
companie care vindea automobile rulate: „mașini bune pentru oameni buni”. Putem 

doar specula cu privire la impactul comercial al reclamei respective, dar ea poate fi 
folosită pentru a introduce, într-o manieră foarte schematică și simplificată, o altă 
distincţie fundamentală a eticii. E unul dintre cazurile, deloc rare, în care de fapt 
spunem foarte multe atunci când spunem foarte puţin. În spatele opţiunilor noastre 
de limbaj se poate ascunde o bogăţie surprinzătoare de presupozitii. 


Atribute de tipul „bun” sau „rău”, aplicate atât unui automobil, cât și unui om, 
trimit la o evaluare, pe care noi o facem prin intermediul unor „judecăți de valoare” 
(propoziții normative). Statutul lor este probabil mai complicat decât cel al unor 
propoziţii prin care comunicăm doar simple stări de fapt (propoziţii numite 
"descriptive”). „Mi-am cumpărat o mașină bună” spune ceva de o natură cu totul 
diferită decât „mi-am cumpărat o mașină echipată cu control electronic al tracțiunii”. 
„Astăzi a fost o vreme urâtă” nu spune strict același lucru ca „astăzi a plouat toată 
ziua” (în afara cazului în care folosim tonalitatea, gestica etc. pentru a transmite o 
raportare evaluativă la ploaia insistentă de afară). În fiecare dintre aceste perechi, 
cel de-al doilea enunț descrie ceva: putem, cel putin în principiu, să îi verificăm 
adevărul printr-o confruntare cu faptele. Are mașina sistem electronic de control al 
tracțiunii? A plouat astăzi toată ziua? Există, desigur, posibilitatea de a nu avea 
întotdeauna noi înşine competența sau mijloacele pentru a verifica. Spre exemplu, 
s-ar putea să nu știu ce presupune un astfel de sistem, dar în mod tipic voi crede pe 
cuvânt producătorul sau mecanicul atunci când mă asigură că el este instalat pe 
mașină și funcționează. 


Dacă, pe de altă parte, îmi spui că ţi-ai cumpărat o mașină bună, sau că X este 
un om bun, nu mai e la fel clar ce trebuie să fac pentru a verifica dacă e adevărat.! 
Înţeleg (cam) ce spui, dar nu neapărat exact ce spui. Putem folosi standarde diferite 
atunci când evaluăm o mașină ca bună. Unii vor acorda prioritate consumului mic, 
alții vitezei sau puterii motorului, alții fiabilitatii, confortului sau siguranței. Chiar 
dacă vom cădea de acord că mai multi factori, nu doar unul singur, contribuie la 
evaluare, putem în continuare să nu fim pe aceeași lungime de undă atunci când 
discutăm despre dozajul cu care contribuie fiecare. Cu atât mai mult dacă ne referim 
la oameni ca fiind buni sau răi, nu la obiecte sau mecanisme. 


Relaţia între normativ și descriptiv (sau între valori/norme și fapte) ridică 
multe dificultăţi, şi a fost de asemenea îndelung dezbătută în filosofia morală. Într-un 
faimos pasaj, filosoful iluminist scoțian David Hume argumenta că propoziţiile de tip 
„trebuie” (normative) nu pot fi deduse doar din propoziţii de tip „este” (descriptive). 
Ca să putem avea o evaluare ca și concluzie a unui argument, trebuie să regăsim cel 


1 S-ar putea ca astfel de enunturi să nici nu poată avea o valoare de adevăr (să nu poată fi nici 
adevărate, nici false). Este o poziţie susținută de mulți autori importanţi în istoria eticii (spre exemplu, 
de cei care aparțin curentului numit „emotivist”). Ar fi însă o paranteză prea lungă, deci ne mulțumim 
doar să notăm că există o astfel de dezbatere; 

putin o altă propoziție normativă printre premise. Propozitiile factuale, oricât de 
complete și de concludente, nu sunt suficiente pentru a deduce din ele norme 
(această poziție care susține o despărțire radicală între fapte și valori este numită 
uneori „ghilotina lui Hume”). 


Deși foarte populară, ghilotina lui Hume a fost criticată ca fiind o soluţie prea 
radicală, sau incompletă. Chiar dacă nu putem deriva logic normele din fapte, nu 
rezultă de aici că între cele două domenii se cască o prăpastie de netrecut și că nu 
poate exista un alt fel de relaţie. 


La întrebarea „de ce crezi că X este un om bun?”, multi dintre noi vom răspunde 
invocând (și) destule fapte: pentru că îi ajută pe ceilalți, se tine de cuvânt, este politicos, 
transpune în acţiuni valorile pe care le susține în discurs etc. Altfel, adesea faptele par să 
vină în sprijinul evaluărilor noastre, funcționând ca temeiuri în favoarea lor. 


Devine mai clar de ce este important să distingem între normativ și 
descriptiv dacă ne gândim la dezacordurile tipice dintre noi și la sursa lor. Uneori, 
doar în mod aparent ne certăm cu privire la valorile morale. Spre exemplu, chiar 
fiind de acord că plagiatul este moralmente greșit, s-ar putea ca cercetători diferiți 
să fie în dezacord cu privire la încadrarea unei citări neglijente ca plagiat. În foarte 
multe cazuri, tensiunea provine din insuficienta clarificare a faptelor, nu din lipsa de 
aderenta la anumite valori. Este la fel de important să înțelegem foarte bine 
realitatea factuală pe care o evaluăm, ca și să reflectăm asupra normelor și valorilor 
care ne permit evaluarea. 


Mai sunt necesare în acest punct câteva precizări. În primul rând, să spunem 
că nu toate propoziţiile normative tin de etică. Facem evaluări estetice („Am citit un 
roman bun săptămâna trecută”), tehnice (ca în discuţia despre o mașină bună) etc. 
Problema clarificării relației acestora cu faptele este, la rândul ei, una care nu 
priveşte exclusiv etica. 


În al doilea rând, s-ar cuveni să observăm că, în practică, apelăm la o largă 
paletă de mijloace pentru a semnaliza că ceea ce comunicăm este o evaluare. Există 
„semnale” strict lingvistice pe care le folosim (perechi de termeni ca bun/râu, 
corect/incorect, trebuie să / este interzis să etc.), dar și o seamă de elemente 
suplimentare în comunicare cu care reușim să transmitem aprobarea sau 
dezaprobarea noastră morală (tonalitate, gestica, mimică etc). „Da, X este un om 
bun...”, însoţit de o anumită grimasă, poate comunica exact opusul. 


Teme de discuţie 


1.  Identificaţi și alti termeni cu ajutorul cărora operăm evaluări. 
2. Dati exemple de dezacorduri cu privire la fapte și dezacorduri cu privire 
la norme sau valori. 

Autonomie morală și responsabilitate personală 


> 


Imaginati-va cazul unei persoane căreia, sub hipnoză, i se poruncește să fure 
ceva. Nu își aduce aminte nimic din episodul hipnotic dar, ulterior, îndeplinește 
cerința hipnotizatorului. Vom considera acel furt ca fiind condamnabil din punct de 
vedere moral? 


Cei mai mulți dintre noi probabil că vom avea ezitări în a formula un blam 
(cel puțin, unul vehement). Motivul principal pentru ezitare este acela că, vom 
spune, respectiva persoană nu a fost responsabilă de acţiunea pe care a înfăptuit-o. 
Responsabilitatea, admitem îndeobște, este legată de o anumită doză de autonomie 
decizională (sunt responsabil pentru X, deoarece am ales să fac X, deși aș fi putut 
face si Y sau Z...). În sistemele juridice, această intuiţie este transpusă prin cerința ca 
o eventuală pedeapsă penală să ia în calcul măsura în care acuzatul a fost în 
deplinătatea facultăţilor mentale atunci când a comis o faptă. 


O decizie autonomă este, la un prim nivel al definiției, o decizie care iti 
aparține. Nu este însă de fiecare dată clar ce presupune o astfel de cerință. Dacă 
apelăm la un standard extrem de restrictiv (de tipul „o alegere autonomă este una 
liberă de orice fel de influențe”), s-ar putea ca, în practică, să anulăm posibilitatea 
autonomiei pentru cele mai multe situaţii tipice. Trăim în societate și interactiondm 
cu alti oameni. În mod voit sau nu, familia, scoala, grupul social, lecturile pe care le 
avem și multi alti factori ne vor influența opţiunile și valorile personale (sperăm că 
si acest curs va avea o mică influenta!). Putem fi ţintele sau chiar victimele 
manipulării politice sau comerciale. Decurge oare de aici că tot acest buchet de 
influențe ne anulează autonomia? Dacă vom cumpăra un detergent despre care 
„ştim” din reclame TV, înseamnă că acțiunea noastră a fost condiționată strict de 
reclamă? Astfel de întrebări sunt dificile, si constituie o temă de cercetare pentru 
mai multe discipline științifice (psihologie, științele cognitiei, filosofia minţii, 
neuroetică etc.). 


Putem evita într-o anumită măsură obiectia dacă vom admite ca nu orice fel 
de influențe subminează autonomia, ci doar acelea coercitive (constrângătoare). Una 
este să citesti un articol de ziar sau să asculti o emisiune TV care face apologia 
furtului, alta este să fi fost supus unei sugestii hipnotice. Primul tip de influențe, 
probabil, nu va anula ideea de responsabilitate morală (și autonomie) în cazul în 
care vei comite un furt. 


Sensul uzual al „autonomiei” în filosofia morală trimite, într-un fel, la un 
ideal către care ar fi de dorit să tindem și care se apropie de înţelesul etimologic al 
termenului. A fi „auto-nom” înseamnă „a-ți da singur regulile”. Dar autonomia nu 
este același lucru cu un soi de anarhie morală. Nu înseamnă „a-ţi da orice reguli care 
iti convin sau iti aduc avantaje la un moment dat”. Idealul moral al autonomiei 
presupune că vom adera doar la acele reguli care rezultă dintr-un proces de 

deliberare rațională si impartiala, care nu acordă o greutate specială intereselor 
noastre imediate. Influențele, din această perspectivă, nu ridică dificultăți speciale, 
atâta vreme cât ele se transformă doar în considerente de care vom ţine seama, în 
mod egal și obiectiv, în procesul deliberării raționale. Rămâne, desigur, deschisă 
întrebarea dacă oamenii reali pot fi în întregime autonomi, dar este o întrebare care 
vizează orice ideal teoretic sau normativ, nu doar pe cel al autonomiei. 


In etica academică, autonomia, responsabilitatea și libertatea (atât pentru 
organizaţiile academice, cât și pentru membrii lor individuali) sunt concepte 
centrale. Ele vor constitui subiectul unor discuții mai ample în capitolele ce urmează. 


Teme de discuţie 


1. Dati exemple de acţiuni și decizii care nu sunt autonome. 
2. Dece credeţi că sunt necesare autonomia și libertatea academică? 
3. Există (sauartrebui să existe) limitări ale acestora? 


Ce este o persoană? 


Știrile despre oameni care sunt abuzati invocă adesea comparații negative cu 
modul greșit în care tratăm animalele sau cum ne raportăm la obiecte. Femeile 
activiste din grupul Pussy Riot au acuzat faptul că erau tratate ca niște animale când 
au fost reținute în închisoare în Rusia. Muncitorii emigranți nepalezi care construiesc 
infrastructura pentru Cupa Mondială din Qatar au acuzat că sunt trataţi ca niște vite. 
Starul indian de tenis Sania Merza a acuzat faptul că femeile din India sunt tratate ca 
niște obiecte. Muncitorii au dat ca exemplu faptul că picioarele lor erau legate cu 
lanțuri, munceau până la 12 ore pe zi, inclusiv în timpul lunilor caniculare de vară 
din Qatar. Membrii Pussy Riot s-au plâns de gardienii ruși care bat oamenii ori de 
cate ori au ocazia, neluând în considerare că deţinuţii sunt fiinţe umane. 

A ne descrie drept persoane are forță morală împotriva abuzurilor și 
nedreptatilor care ni se pot face, dar nu e clar ce condiţii trebuie să indeplinim ca să 
fim o persoană. Kant susține că persoanele sunt prin excelenţă ființele care posedă 
rațiune, fără să înțelegem prin asta simpla inteligență sau capacitate de a face 
calcule. Kant avea în vedere ceva mai complex, anume capacitatea de fi autonom. 
Ființa autonomă este cea care nu se ghidează doar după impulsuri, ci și după 
deliberare raţională, proces prin ne stabilim singuri scopurile acțiunilor și le 
evaluăm critic. Dar ceea ce permite exercitarea autonomiei este capacitatea de a fi 
conștient de propriul sine. Mulţi cred că doar oamenii au capacitatea de a fi 
conștienți de propria existență. 

Întrebări de discutat ` 


De ce ar fi persoanele mai valoroase decât alte ființe sau entități? 
A fi ființă umană este suficient pentru a fi mai important decât alte ființe? 
Sunt embrionii și fetușii persoane? 


Dar animalele de ce nu pot fi considerate persoane? În ciuda teoriei lui Kant, 
credem că nu este plauzibil să atribuim animalelor statutul de obiecte, din moment 
ce dețin capacitatea de a simţi durere și plăcere, au memorie, anticipează 
evenimente, recunosc prieteni și dușmani. Recent, cotidianul Le Figaro titra „O pisică 
nu este o lampă“, francezii tocmai schimbând, în codul civil, statutul juridic al 
animalelor, din obiecte, în ființe vii, dotate cu sensibilitate. Este important să 
înlăturăm prejudecățile care atribuie animalelor o existență simplistă. Dacă ceea ce 
contează pentru statutul de persoană este complexitatea psihologică (conștiința de 
sine, sociabilitatea, raționalitatea, dorința de a continua propria existența), atunci 
putem în principiu să extindem conceptul de persoană și la alte fiinţe care au în 
grade diverse aceste capacități. De exemplu, în 2017 un grup de filosofi a depus un 
raport la Curtea de Apel a Statului New York prin care se argumenta oferirea 
statutul de persoană unor cimpanzei în virtutea faptului că au un grad mare de 
autonomie. 

În plus, cei care susţin că avortul trebuie interzis se sprijină pe ideea că 
fetusul sau embrionul este o persoană. Persoanele au un drept la viață, iar dacă 
avortul înseamnă ucidere atunci dreptul la viață al fetusului este anulat. Filosoafa 
Judith Jarvis Thomson a imaginat următorul experiment mental pentru a dezbate ce 
decurge din statutul de persoană. Dacă o ființă este o persoană atunci are un drept la 
viață în orice condiţii? 


A A S A a 5 ‘ 
Te trezesti într-o dimineaţă spate-n spate într-un pat cu un violonist s 


inconștient, dar celebru. S-a descoperit că are o afecţiune renală fatală, iar 
Societatea Melomanilor a cercetat cu minutiozitate toată documentaţia 
medicală existentă și a aflat că numai tu ai grupa sanguină necesară în acest 
caz. Prin urmare te-a răpit, iar noaptea trecută trupul violonistului a fost 
conectat la al tău, astfel încât rinichii tăi să poată fi folosiți pentru a extrage 
substanţele otrăvitoare atât din sângele lui, cât și din al tău. Directorul 
spitalului îţi spune: „Uite ce este, ne pare rău că Societatea Melomanilor ţi-a 
făcut treaba asta — nu am fi îngăduit-o dacă am fi știut. A-l deconecta ar 
însemna să-l ucidem. Dar să nu-ţi faci probleme, totul va dura numai nouă luni. 
Până atunci el se va vindeca și se va putea deconecta de tine fără pericol.” Este 
obligatoriu din punct de vedere moral să accepti această situaţie? 

Etica si diversitate 

Diversitatea privind practicile si credintele oamenilor ne poate face sa 
evităm dezbaterea etică. Ne poate crea impresia ca judecatile etice sunt subiective, 
asemenea judecăților de gust, conducând la un relativism generalizat, conform 
căruia totul e relativ şi că o opinie morală este la fel de valabilă ca oricare alta. În 
țările arabe se practică poligamia, pe când în țările europene monogamia. Unele 
societăți condamnă sexul înainte de căsătorie, iar altele îl promovează ca o 
modalitate de autocunoastere. În România există mentalitatea că bărbatul aduce 
banul în casă, femeia ocupându-se de creșterea copiilor și curăţenie, iar în Suedia 
sarcinile familiale sunt împărţite în mod egal. Unii sunt vegetarieni din respect 
pentru bunăstarea animalelor, pe când alţii mănâncă toate felurile de carne. În fata 
acestei diversitati există tentatia să spunem că fiecare trebuie să-și vadă de treabă 
sau să proclamăm sus si tare că noi avem dreptate, iar ceilalți sunt într-o gravă 
eroare. Diversitatea nu trebuie să ducă nici la relativism, nici la aroganta că detinem 
adevărul absolut. Faptul că există practici diferite sau chiar contrare credințelor 
noastre morale trebuie abordat ca o provocare de a ne lărgi orizontul minţii. 


Exercitiu 


Alege o poziţie morală despre care crezi că este profund greșită si că nu are 
rost s-o iei în serios. 

Fă un efort și ia-o în serios. 

Detașează-te emoţional și descrie poziția cât mai neutru cu putinţă. 

Identifică ce dovezi sunt invocate în susţinerea acestei poziţii. 

Nu critica, ci doar încearcă să înţelegi de ce sunt invocate dovezile respective. 


Diversitatea practicilor este, de asemenea, înșelătoare. Ea creează iluzia că 
există mari diferențe între credințe morale. Culturile și tradiţiile nu diferă 
întotdeauna atât de mult pe cât pare. În multe situaţii diferențele nu apar din cauza 
unui conflict al valorilor, ci din constrângeri care sunt legate de un anumit context 
sau din cauza diferenței de opinie cu privire la fapte. De exemplu, obiceiurile 
eschimosilor par să manifeste extrem de putin respect pentru viata umană. O femeie 
care naște foarte mulți copii obișnuiește să omoare din ei imediat după naștere, iar 
bătrânii care devin incapabili de a mai ajuta familia sunt lăsaţi să moară în zăpadă. 
Ce poate fi mai revoltător? Totuși, eschimosii nu au aceste reguli pentru că le 
consideră demne de urmat și nu le-ar schimba pentru nimic în lume. Ei își doresc să 
aibă grijă de toţi copii, dar nu sunt capabili s-o facă într-un mediu extrem de dur, în 

care hrana este tot timpul insuficientă. Ca popor nomad, eschimoșii nu pot cultiva 
pământul, fiind nevoiți să se deplaseze constant, iar o mamă nu poate căra mulți 
copii în timp ce călătorește. 


Cercetează faptele și contextul D 


Cum sunt tratate animalele pe care le folosim in cercetarea biomedicală? E 
Care sunt rezultatele în ţările care au legalizat sinuciderea asistată medical? 

Care sunt rezultatele în ţările care au legalizat căsătoriile între persoane de 
același sex? 

Cum analizăm o problemă etică? 
Cadre ale evaluării morale 


(Emilian Mihailov, Mihaela Constantinescu) 


Argumentarea etică 


Vedem adesea persoane care susțin opinii contrare, în timp ce apropiații 
intervin cu sfială să nu se mai certe. Din păcate, susținerea unei poziţii este văzută 
prea des ca o ceartă, mai degrabă fără ieșire și care nu face decât să-i deranjeze pe 
ceilalți, interesați să se relaxeze în compania celor dragi. De ce discuţia în 
contradictoriu este înfocată? De obicei ne exprimăm dezacordul puternic atunci 
când simţim că s-a produs o nedreptate sau când unui lucru valoros nu i se acordă 
importanţa cuvenită. Unii susțin că statul nu trebuie să mărească taxele, pe când alţii 
cred că bogatii trebuie taxati mai mult, pentru a reduce sărăcia. Când miza dezbaterii 
e dincolo de interesul personal și implică binele unei comunități sau al societăţii nu 
avem cum să rămânem pasivi. 

Percepția că un dezacord este o ceartă indică ceva bun. Credem că suntem 
indreptatiti să ne certăm pentru lucruri mari, frumoase, cu o importanță perenă 
pentru existența umană. Motivate de puritate, multe figuri istorice au murit în 
numele iubirii și al dreptăţii. Pentru lucruri mărunte, însă, nu merită să ne batem capul. 

Dar recomandarea să nu ne mai certăm distorsionează ceea ce trebuie să 
facem când argumentăm. Impresia generală este că argumentarea înseamnă să-ți 
exprimi pur si simplu o opinie. Aceasta este o imagine incompletă, lăsând să se vadă 
doar vârful icebergului. Atunci când exprimăm o opinie, spre exemplu „taxele nu 
trebuie mărite”, ardem multe etape și trecem direct la punctul final al unei 
argumentări, anume concluzia pe care dorim s-o impartasim cu ceilalți. Un argument 
este tot ceea ce se întâmplă înaintea concluziei, adică efortul de a aduce temeiuri și 
dovezi care susțin opinia în care credem. Un argument este un răspuns la întrebarea 
de ce taxele trebuie mărite. Pentru a depista sau a construi argumente nu trebuie să 

ne concentram pe ce cred oamenii, ci pe dovezile care sustin si conduc la adevarul 
credințelor lor. De aceea, o opinie nu este în sine un argument. In cel mai bun caz, ea 
reprezintă o teză care trebuie apoi demonstrată pe baza unui argument. 


Exercitiu: 
Care din variantele de mai jos reprezintă un argument? 


A. E greșit ca mamele sa alăpteze nou-nascutii cu lapte praf. Nou-nascutii 
sunt foarte sensibili la ce mănâncă și de aceea trebuie să avem grijă. 

B. Statul trebuie să finanţeze specializările de studii universitare care au 
căutare pe piaţa muncii. Angajabilitatea absolvenţilor trebuie luată în 
calcul pentru a ierarhiza universităţile. 

C. Marijuana trebuie legalizată. Alte droguri care sunt legale, cum ar fi 
tutunul și alcoolul, au aceleași efecte asupra sănătăţii. 

D. Ce s-a întâmplat la Colectiv este un atentat la adresa poporului român. 
Este un atentat la adresa poporului, organizat de autorităţi. 


Argumentarea în contradictoriu este înfocată atunci când sunt criticate 
lucruri la care ţinem. Ne pasă de cum interacționează oamenii din jurul nostru, cât 
de bine o duc prietenii și membrii familiei, ce se întâmplă cu noi în viitorul apropiat. 
Totuși, nu tot ce are importanţă pentru noi este și moral. Faptul că îmi doresc foarte 
mult să iau permisul de conducere și să călătoresc în jurul lumii nu are o relevanță 
morală, așa cum se întâmplă cu dorința de a ajuta oamenii aflați la ananghie. De 
aceea, este necesar să înțelegem ce este un argument moral și cum îl putem distinge 
de alte tipuri de argumente. 

Dacă un argument este o insiruire de dovezi si temeiuri care susțin o 
concluzie, atunci un argument moral va susține o concluzie morală. Ce este însă o 
concluzie morală? O putem gândi drept un imperativ care ne spune ce trebuie să 
facem sau ce e bine să facem. Putem recunoaște un argument moral uitându-ne după 
termeni evaluativi ca „bun”, „rău”, „corect”, „greșit”, ,suferinta”, „cruzime”, „compasiune”, 
„inuman”, „umilință”. Toţi acești termeni ne spun ceva despre cum trebuie să 
acționăm. Un argument care nu își propune să ne influențeze comportamentul nu 
este un argument moral. Dacă cineva argumentează că Mihai Eminescu a scris cele 
mai multe poezii din istoria literaturii române, nu e clar ce trebuie să facem. Ne 
poate impresiona, dar argumentul ne lasă rece în privința coordonării comportamentului. 
Așadar, un argument moral sfârșește într-un imperativ, recomandare sau 
permisiune despre cum să actionam. Ne spune ce obligaţii avem, ce este frumos să 
facem, sau ce libertăţi avem. 

Totuși, nu toți termenii evaluativi sunt de natură morală. Pot spune despre o 
mașină că este bună, dar si despre un părinte că este bun. În cazul mașinii, bun 
înseamnă că organizarea tehnică funcționează pe deplin, iar în cazul părintelui, bun 
înseamnă că responsabilitatile care decurg din rolul de părinte sunt asumate. Asa 
ajungem la ideea că un imperativ moral este un imperativ care poruncește categoric, 
independent de dorinţele noastre particulare. În schimb, imperativele prudentiale 
sunt cele care tin cont de ceea ce ne dorim la un moment dat. Dacă doresc să mă duc 
în vacanţă la mare și știu că există ambuteiaje pe autostradă, atunci trebuie să iau un 
tren. Dacă nu mai doresc să merg în vacanţă, atunci nu trebuie să mai iau vreun tren. 
Nu același lucru putem spune despre rolul de părinte. Nu putem să nu ne mai dorim 
să fim părinţi, si, în consecință, să nu mai avem grijă de proprii copii. Datoria morală 
a părinţilor față de copii poruncește categoric, indiferent de dorințele de moment 
sau de răzgândiri. 


Identificati imperativele prudentiale și imperativele morale și discutati de ce e 
important să diferentiem între ele! 


Dacă vrei să trăiești bine la bătrâneţe, trebuie să faci sport în fiecare zi! 
Trebuie să ajuţi oamenii nevoiași! 

Trebuie să înveţi ca să nu suferi la examene! 

Nu trebuie să lovești animalele! 

Trebuie să-ți dezvolti inteligenţa! 


su bu te) () (es) > 


Italienii, care mănâncă multe fructe si legume, au un risc mai scăzut de 
boli de inimă decât românii. Guvernul României trebuie, așadar, să-și 
încurajeze cetăţenii să mănânce mai multe fructe și legume, astfel încât 
să reducă riscul bolilor de inimă. 


Nu e suficient ca un argument moral să sfârșească într-un imperativ sau 
recomandare morală. Este nevoie să ne uităm si la natura rationamentului care 
susține un punct de vedere privind moralitatea comportamentelor. Există 
posibilitatea ca recomandările etice să fie susținute de raționamente non-etice. Din 
această cauză putem confunda argumentele morale cu alte tipuri de argumente. De 
exemplu, deși recomandarea că trebuie să legalizăm prostituția are o relevanță 
morală în sine, ea poate fi apărată cu ajutorul unor raționamente morale, economice 
sau politice. Un raționament moral poate invoca principiul că orice ființă umană are 
libertatea să trăiească așa cum dorește câtă vreme nu-i vătămează pe ceilalți, 
inclusiv să-și câștige existență oferind servicii sexuale. Legalizarea prostituţiei poate 
fi apărată și cu argumente economice. Dacă legalizăm prostituţia, atunci poate fi 
taxată, iar taxarea înseamnă mai multi bani la bugetul de stat și reducerea evaziunii 

fiscale. Asadar, un argument moral ajunge la o concluzie morala pe baza unor 
raționamente morale. Un argument care susține o concluzie morală pe baza unor 
dovezi economice este un argument economic. Asta înseamnă că o credință morală 
poate fi susținută și de argumente non-morale care fac apel la dovezi economice, 
sociologice sau psihologice. 


, Care din variantele de mai jos sunt argumente morale? 


A.  Copiatul de pe internet e la fel de greșit ca plagierea lucrării unui coleg, 
de vreme ce impostura este implicată în ambele cazuri. 

B. „Îmi plac vegetarienii cînd își practică opțiunea in mod firesc, fără prea 
multă doctrină si fără exclusivism tantos. (...) omul e, prin definiție, 
omnivor, adică adaptat, structural, la un regim mixt. (...) Da, e crud să 
ucizi pentru a te hrăni. Dar asa s-a lansat, pe scena vieții, strămoșul 
nostru preistoric: n-a putut deveni metafizician înainte de a practica 
vînätoarea.” Andrei Pleșu, Dilema Veche 

C. „Biserica sprijină familia naturală, și nu tradiţională, așa cum este ea 
numită, pentru că familia tradițională, străveche, nu mai există. Există 
însă familia naturală, formată prin căsătoria dintre un bărbat și o 
femeie.” Purtător de cuvânt Biserica Ortodoxă Română 

D. Porcusorii de Guineea nu sunt ființe umane. Așadar, nu există nicio 
justificare să-i folosim în experimente științifice care provoacă durere 
pentru a afla ceva relevant despre oameni. 

E. Romania nu trebuie să se implice într-un viitor război. Multi români vor 
muri și nu vor mai fi bani de investiţii în infrastructură. 


Cum analizăm o problemă etică 


Atunci când analizăm o problemă etică avem nevoie de o busolă cu ajutorul 
căreia să ne orientăm în formularea unui răspuns despre ce trebuie sau este permis 
să facem. Există o varietate de soluții la care apelăm în viata de zi cu zi. Ne folosim 
propria intuiție, adică instinctele noastre puternice de aprobare și dezaprobare a 
comportamentelor, sau apelăm la autoritatea regulilor pe care le-am învăţat de la 
părinţi, bunici, profesori, preoți si mediul social mai general. 

Intuitiile sunt semnale foarte puternice că o acţiune este greșită. Când vedem 
pe cineva care o lovește un câine ne cuprinde un sentiment puternic de aversiune. 
Stim imediat că persoana în cauză este un om rău și că acţiunea sa trebuie 
condamnată prin oprobriu public și pedepsită de instutiile statului. În acest caz, e 

foarte atrăgător să credem că sentimentul nostru de aversiune ne conduce la 
răspunsul corect fata de comportamentul celor care abuzează animalele. În plus, 
sunt destule situaţii în care intuiţia ne spune că ceva este suspect la anumiţi oameni 
care ne cer ajutorul. Îi refuzăm pentru că simțim poate o lipsă de sinceritate sau 
intenţii perfide, ulterior dovedindu-se că am avut dreptate. 

Dacă în multe situații intuiţia ne poate ghida cu încredere, există cazuri în 
care instinctele noastre puternice de aprobare și dezaprobare sunt influentate de 
factori moralmente irelevanti, cum ar fi sensibilitatea noastră la dezgust. Dezgustul 
nu pare să fie esenţial pentru evaluarea morală a acțiunilor. Dacă pe mine mă 
dezgustă o tocanita de caracatita, asta nu înseamnă că cei care preferă o asemenea 
mâncare acționează greșit. Psihologul Jonathan Haidt a derulat un experiment 
celebru, în cadrul căruia li se cerea participanţilor să formuleze judecăţi morale 
despre scenarii cu impact emoțional care presupuneau acte de canibalism şi incest. 
După ce au parcurs aceste scenarii, marea majoritate a subiecților au avut reacţii 
puternice de aversiune. Ei au justificat răspunsulul lor de condamnare prin indicarea 
riscurilor genetice specifice incestului. Când experimentatorul a evidenţiat faptul că 
cei doi frați din scenariul incestului au folosit mijloace contraceptive, participanţii au 
renunţat la justificare, dar nu şi-au schimbat evaluarea morală. Aceștia recurgeau la 
declarații de tipul „știu că este greşit, dar pur şi simplu nu pot spune de ce”. 
Asemenea rezultate ridică probleme serioase cu privire la cât de mult trebuie să ne 
încredem in intuitii. Ele arată că intuitiile pot fi influentate ușor de reacţii 
emoționale irelevante moral. 


Este corect ce se întâmplă în acest scenariu? 


Julie și Mark, frate și soră, se duc în vacanţă la munte. Ei decid că ar interesant 
și plăcut să facă dragoste. Julie a luat pastile contraceptive, iar Mark a folosit 
un prezervativ. S-au simţit bine, dar decid ca acest episod să nu se mai repete. 


Regulile pe care le-am învățat de la părinți, bunici, profesori sau preoți sunt 
utile pentru a decide ce trebuie să facem. Ne uităm la detaliile situaţiei, ne gândim 
dacă există vreo regulă care indică cum să actionam și decidem s-o respectăm. Știm 
foarte bine reguli precum să nu minţi, să-ți tii promisiunile, să vorbeşti respectuos, 
să-i ajuţi pe cei nevoiaşi, să nu furi. Adesea, situaţiile în care ne aflăm sunt 
complicate și nu avem timp să cântărim toate detaliile. De aceea, folosim reguli care 
funcționează destul de bine de cele mai multe ori. Indicaţii precum „dacă nu-i stricat, 
atunci nu-l desface” ne scutesc de multe bătăi de cap. La fel și în domeniul 
moralității. Nu ne complicăm cu întrebări de ce trebuie să vorbesc respectuos sau de 
ce trebuie să-mi tin promisiunile. Respectăm fără prea multă deliberare poruncile 

morale pe care le-am învăţat, iar rezultatele se dovedesc a fi favorabile pentru buna 
înțelegere dintre oameni. 

Dacă acceptarea necritică a autorității regulilor ne ajută de multe ori să 
rezolvăm problemele morale cu care ne confruntăm în viata de zi cu zi, trebuie să 
fim conștienți că regulile morale admit totuși excepţii. Dacă cineva ne-ar întreba 
unde se află prietenul nostru deoarece are intenţia să-l ia la bătaie, cu siguranță 
ne-am gândi de două ori dacă să spunem adevărul. Ascunderea adevărului pare 
singura opţiune. Mai mult decât atât, admirăm oamenii care au adăpostit refugiații 
evrei din calea naziștilor. Pentru a-i tine în viata, acești eroi nu doar că trebuiau să 
mintă ocazional, ci era necesar să inducă în eroare în mod sistematic autoritățile 
naziste și să falsifice numeroase documente. 

Respectarea cu rigurozitate a legilor în vigoare creează încredere între 
oameni și serveşte binelui general, dar trebuie să avem mintea deschisă pentru 
excepţii și opţiuni neconvenționale. Uneori acțiunea morală merge împotriva 
autorității regulilor existente. 


Discutati în ce condiţii putem admite excepții: 


Membrii comunității universitare se bucură de libertatea academică. Ei pot 
investiga orice subiect, pe baza metodologiei științifice. Aceasta implică 
libertatea de a comunica rezultatele cercetării, prin orice mijloace, studenților, 
comunităţii științifice nationale si internationale, cu respectarea normelor 
legale, deontologice și de conduită universitară, precum și a principiilor 
obiectivitatii și tolerantei. Personalul didactic se bucură de libertate de 
expresie în predarea disciplinei care i-a fost încredinţată. 


Ce sunt teoriile etice și de ce ne sunt utile? 


Teoriile etice sunt interesate să găsească o busolă care ne ajută într-un mod 
sistematic să răspundem la problemele morale cu care ne confruntăm, încercând să 
evite în același timp erorile intuitiilor și limitele autorității regulilor. Ele 
sistematizează experienţa morală și diversitatea valorilor morale, cu scopul de a 
extrage un principiu general sau mai multe principii generale care acoperă o 
varietate de cazuri. 

Ca să înțelegem logica dezvoltării unei teorii etice trebuie să analizăm câteva 
cazuri și să le comparăm. Peter Singer a imaginat o serie de scenarii care au devenit 
celebre nu doar în studiul eticii, ci și în elaborarea politicilor publice de reducere a 
sărăciei globale. Să ne închipuim că trecem pe lângă un iaz și vedem un copil care se 

îneacă. Știm să înotăm și putem să scoatem copilul din apă, dar dacă sărim în iaz 
sacoul și pantalonii se vor murdări iremediabil. Cei mai mulți dintre noi vor susține 
că avem o obligaţie morală de a salva copilul de la înec. Într-adevăr, îndeplinirea 
acestei obligaţii ne produce și pagube. Suntem nevoiţi să suportăm costurile de 100 
de lei pentru curățarea hainelor, dar credem că acestea sunt insignifiante în raport 
cu salvarea unei vieți umane. Să ne imaginăm acum însă că vedem pe internet cazul 
unui copil din Africa ce suferă de o boală fatală, dar curabilă. Costurile tratamentului 
nu sunt mari. Dacă transferăm 100 de lei spitalului în care copilul este internat, 
atunci există șanse mari să-i salvăm viața. Probabil reacțiile celor mai mulţi nu vor 
mai fi atât de binevoitoare ca în cazul salvatului de la înec. Dar dacă citim pe internet 
despre cazul unui copil din Bulgaria sau din România în care donația noastră ar fi 
decisivă pentru a salva o viata? Ne simțim obligați să donăm doar copilului din 
România, sau si celui din Bulgaria sau Africa? Ce contează că cineva în pericol este la 
o distanță de 100 de metri sau 1 km sau 10 km? Tot ceea ce contează este că cineva 
are nevoie de ajutor și că noi putem interveni. 

Din aceste situații similare putem extrage următorul principiu moral: atunci 
când stă în puterea noastră să prevenim un lucru foarte rău să aibă loc, fără sacrificii 
importante, avem o obligație morală s-o facem. Odată ce am extras acest principiu 
putem analiza sistematic orice alt caz cu care ne vom confrunta. Dacă pot salva o 
viață fără mari sacrificii, atunci am aceeași obligație morală și față de un copil din 
Bulgaria sau Kenya, nu doar din România sau orașul în care locuiesc. Principiul ne 
împiedică să oscilăm soluţia morală în funcţie de sensibilitatile noastre culturale. 
Observati că principiul ne ajută să decidem și când nu avem o obligație morală de a-i 
ajuta pe ceilalți. Să ne imaginăm o altă situaţie în care pentru a salva un copil de la 
înec trebuie să trecem printr-o gură de scurgere a apei. Această gură de scurgere 
este foarte îngustă, existând riscul major de a rămâne blocați și, astfel, de a ne 
sufoca. Principiul spune că avem o obligație morală să intervenim numai dacă 
pierderile nu sunt semnificative moral, dar în acest caz ne riscăm propria viata. 
Observati, de asemenea, că principiul nu precizează ce sacrificii sunt semnificative 
moral. Fără dubii, sacrificarea vieții este importantă moral. Ce vom spune însă 
despre pierderea unei mâini, dar a unui deget? Rămâne deschisă provocarea cum 
sistematizăm în continuare ce înțelegem prin sacrificii semnificative moral. 


Discutati dacă există sau nu diferente majore între cazul salvării de la distanţă 
și cazul salvării din apropiere, care să justifice verdicte morale diferite pentru 
fiecare caz în parte. 

Treci pe lângă un iaz și vezi un copil care se îneacă. Stii să inoti si poți să-l scoţi 
din apă, dar dacă sari în iaz sacoul și pantalonii se vor murdări. În preajma ta 
mai sunt cinci persoane care sunt îmbrăcate în costum și știu să înoate. 


Etica respectului faţă de persoane 


Minciuna egoistă, trădarea și umilirea sunt greșite. Munca filosofilor începe 
atunci când se pune cu insistenţă întrebarea de ce toate acestea sunt imorale. Știm ce 
ne spun regulile că trebuie să facem, dar de ce stau lucrurile așa? Teoretizarea etică, 
după cum am spus, își propune să identifice și să justifice un principiu moral care 
arată mult mai în profunzime de ce unele acțiuni sunt permise, iar altele interzise. 
Aici nu mai invocăm autoritatea regulilor, ci răspundem la întrebări ca: de ce să 
respectăm regulile de la bun început, ce datorii avem cu adevărat, și cum putem 
adapta soluțiile morale obișnuite la cazuri noi. 

Filosoful german Immanuel Kant este cel care a propus una dintre cele mai 
influente teorii etice. El a susținut că moralitatea acțiunilor nu poate fi determinată 
doar de consecinţele acțiunilor. E natural să ne raportăm la consecințele acțiunilor, 
de vreme ce o bună parte a moralității de zi cu zi privește felul în care acțiunile 
noastre îi afectează pe ceilalți. Dacă dăm muzica prea tare este foarte probabil să 
provocăm dureri de cap vecinilor. Dacă avem o fabrică de anvelope este foarte 
probabil ca localnicii din împrejurimi să sufere din cauza poluării. Deși ceea ce ne 
atrage în aceste situații sunt consecințele acțiunilor, Kant credea că moralitatea se 
bazează în ultimă instanță pe modul în care ne raportăm la ceilalți ca persoane și 
ființe rationale. Valoarea ființelor umane nu este stabilită de utilitatea lor. Nu există 
oameni care au în sine o importanță morală mai mare decât alții. Ceea ce contează în 
mod fundamental este că ființele umane sunt persoane cu o demnitate ce trebuie să 
respectată în sine, nu comparativ cu ceilalți. 

Ca să aflăm ce datorii avem, Kant propune un principiu al universalizării: 
acționează astfel încât ceea ce vrei să faci să poată deveni o lege universală pentru 
toți oamenii. Întrebarea este dacă vrem cu adevărat ca acțiunea noastră să fie 
imitată de toată lumea. Când punem problema în acești termeni, observăm că, deși 
ne convine personal să mintim pentru a ieși dintr-o situaţie dificilă în care ne-am 
băgat singuri, de fapt, nu dorim ca acțiunea noastră să fie un exemplu pentru ceilalți. 
Principiul universalizării face apel la voința noastră, dacă vrem ca regula acţiunii 
noastre să devină o regulă ce poate fi urmată de ceilalți, dar nu trebuie să-l gândim 
în termeni de preferinţe individuale. În procesul de a ridica o acţiune individuală la 
rangul de lege universală, nu dorinţele noastre sunt cele care contează, ci poziția din 
care judecăm. Principiul ne cere să decidem din poziţia unei ființe raţionale și 

impartiale, nu din pozitia noastra personala, cu interese de moment. Asadar, ca sa 
aflăm ce trebuie să facem, ne imaginăm în calitate de fiinţe rationale ce reguli am 
vrea să devină legi universale, nu doar pentru noi ci pentru toate ființele umane. 
Această procedură de decizie ne constrânge să gândim dincolo de interesul personal 
și al comunității din care facem parte. Decizia corectă va fi cea care obține 
consimțământul celorlalți și apreciază nevoile fundamentale ale oamenilor. 

Un alt principiu la care ajunge teoria lui Kant este principiul umanităţii: 
acționează astfel încât să tratezi orice ființă umană ca scop în sine, nu doar ca mijloc. 
Valoarea scopului în sine nu este ceva produs într-o stare de fapt, ci o modalitate 
prin care ne raportăm la existență oamenilor. A-i trata pe ceilalți ca scopuri în sine 
presupune să le acordăm o importanţă egală chiar în relaţia cu propria noastră 
persoană. Nu putem să ne folosim de ceilalți doar pentru a ne atinge scopurile. 
Auzim oameni dezamagiti, care mărturisesc că au fost folosiţi și abandonaţi când nu 
mai aveau vreo utilitate pentru așa-ziși prieteni. Principiul umanității surprinde 
această dezamăgire profundă și interzice să ne raportăm la orice ființă umană ca și 
cum ar fi o simplă unealtă. Respectul demnităţii ne cere să apreciem valoarea 
absolută a oricărei ființe umane, dincolo de utilitate. În interacţiunea socială trebuie 
să avem în vedere nu doar scopurile noastre personale, ci și respectul pe care îl 
datorăm celorlalți în calitate de persoane cu propriile dorinţe, nevoi și aspirații. 


Ce vă spune să faceţi principiul universalizării și principiul umanităţii? 
Dilema macazului 


Un tren rulează scăpat total de sub control. În calea sa se află 5 oameni care au 
fost legaţi de șină de un răufăcător. Din fericire, există un macaz și o linie 
ocolitoare, dar pe care e un alt om legat de șină. Știi că numai de tine depinde 
soarta acestor oameni. Vei schimba macazul? Dacă nu faci nimic, trenul va 
ucide 5 persoane. Dacă schimbi macazul va ucide una și cinci vor fi salvate. E 
moral să ucizi o persoană pentru a salva cinci? 


Dilema pasarelei 
Un tren ameninţă să ucidă 5 oameni. Tu stai pe o pasarelă, deasupra liniilor, 
alături de o persoană străină corpolentă. Dacă o împingi pe linii, corpul său va 


opri trenul, salvând viaţa celor cinci persoane. Corpul tău, fiind firav, nu va opri 
trenul. O vei împinge? E moral să ucizi o persoană pentru a salva cinci? 

Etica fericirii generale 


Cu totii ne dorim fericirea. Nu stim foarte exact in ce consta propria fericire, 
însă avem idei aproximative despre ce ar putea să ne facă fericiţi. Pentru unii 
exersarea talentelor le aduce împlinirea, pentru alţii întemeierea unei familii sau 
retragerea la tara dincolo de „nebunia” orașelor. Desi există momente în care ne 
angajăm in mod direct si voluntar să trecem prin dureri groaznice, o facem tot în 
vederea obţinerii fericirii. Într-o cursă de 42 km, un maratonist suportă dureri 
musculare intense, greață, ameteala, uneori halucinaţii, frisoane, foame si sete 
extreme. El știe că la finalul cursei îl așteaptă cea mai bună mâncare și cel mai bun 
pahar cu apă, dar, cel mai important, că finalizarea unei curse atât de dificile îi va 
aduce o satisfacție enormă. Așadar, ne dorim durerea doar pentru că este o parte în 
vederea atingerii fericirii. Dacă nu conduce la rezultate pozitive, căutăm să evităm 
durerea pe cât posibil, sau putem să căutăm durerea dacă ea în sine aduce plăcere. 

Aproape toţi care citesc aceste rânduri au trecut măcar prin unele suferințe 
înfiorătoare, si, la fel ca maratonistul nostru, au sperat la o viata mai bună după 
multă muncă depusă, obținând în final ceea ce și-au propus. Știm ce înseamnă să-ți 
fie foame si sete, să fii bolnav, să-ți pierzi speranța, să te ajute cineva cu un împrumut, 
să ai ce mânca, să te bucuri de stabilitate financiară, să-ţi vezi familia de sărbători. 
Durerea și bucuria din viața noastră ne arată cât de relevante sunt pentru orice 
ființă umană. Trăindu-le pe pielea noastră reuşim să empatizăm cu dificultăților 
celorlalți si să înțelegem cât de importantă este și fericirea lor. Având în vedere că 
suntem ființe sociale, însăși fericirea noastră va depinde de fericirea celorlalți. Există 
situaţii în care obținem un succes profesional, o promovare sau o mărire de salariu, 
dar nu ne putem bucura pentru că cineva apropiat suferă de o boală gravă. Asta 
arată că suntem fericiți în măsura în care și ceilalți sunt fericiți. Starea noastră de 
bine nu poate fi indiferentă fata de ce li se întâmplă semenilor noștri. 


Discutati următoarele întrebări: 


În ce constă fericirea personală? 
Cât de mult depinde fericirea proprie de fericirea celorlalţi? 


În acest punct se naşte etica fericirii generale. Teoria utilitaristă, elaborată 
de filosofii englezi Jeremy Bentham și John Stuart Mill, susține că urmărirea fericirii 
generale a oamenilor este scopul moral ultim. Sigur, fiecare individ își caută fericirea 
proprie, dar etica utilitaristă ne cere să producem fericire tuturor ființelor capabile 
să resimtă durere și plăcere. Principiul utilității, denumit și principiul fericirii 
generale, ne spune că acțiunile sunt morale în măsura în care produc cea mai mare 
cantitate de fericire pentru cel mai mare număr de oameni. 

Observati ca principiul utilitatii nu prescrie doar scopul moral de a produce 
o fericire generala oarecare, ci de a produce cea mai mare cantitate de fericire 
generală. Ne prescrie să facem cel mai mare bine pe care îl putem face. Dacă găsim 
un portofel cu 100 de lei, avem mai multe opțiuni înainte să anuntam organele 
abilitate: (i) returnăm portofelul cu toate actele din el, dar reținem toţi banii; 
(ii) returnăm portofelul cu toate actele din el, dar reținem 50 de lei; (iii) returnăm 
toate documentele și toţi banii. Acţiunile (ii) si (ii) sunt, totuși, bune. Dacă nu găseam 
portofelul și returnam ceva din el, persoana care l-a pierdut s-ar fi găsit într-o 
situație mult mai proastă. Dar utilitarismul nu ne cere să facem un bine, ci să 
producem un maximum de bine general. De aceea, acțiunea corectă este să returnăm 
toate documentele și toți banii. Utilitarismul este teoria etică ce insistă pe faptul că 
nu trebuie să ne concentrăm pe o datorie de a face bine, ci pe consecinţele acțiunilor 
care reduc cât de mult posibil sărăcia globală, de exemplu, conducând chiar, în mod 
ideal, la eradicarea ei. Cum în viata reală nu avem niciodată destule resurse încât să 
ajutăm pe toată lumea, suntem puși în situaţia dificilă de a decide unde putem face 
cel mai mare bine. Cu o mie de lei putem ajuta doi bătrâni să-și recapete vederea, sau 
putem oferi trei burse sociale unor copii din zone defavorizate. 

Din păcate, tot în viata reală, acţiunile oamenilor au consecințe mixte. 
Uneori, când vrem să ajutăm pe cineva apar efecte secundare care îi prejudiciază pe 
ceilalţi, iar alteori, când ne urmărim propriul interes producem avantaje și pentru 
ceilalți. Sau există situații în care, orice am face, tot nu putem evita facerea răului. De 
aceea, utilitarismul ne cere să facem un sold al plăcerii și durerii. Acțiunile corecte 
nu sunt cele care produc cea mai mare cantitate de plăcere și atât, ci acelea care au 
cele mai bune consecințe, scăzând cantitatea de durere provocată. Să ne imaginăm 
trei scenarii: (i) acțiunea X produce 20 de unități de plăcere și 15 unități de durere; 
(ii) acţiunea Y produce 10 unități de plăcere și 5 unităţi de durere; (iii) acțiunea Z 
produce 3 unități de plăcere și 1 unitate de durere. Acţiunea X produce cea mai mare 
cantitate de plăcere, dar utilitarismul spune că Z este cea mai bună acțiune. 


Ce vă spune să faceți principiul utilității în dilema macazului și dilema pasarelei, 
dar în dilema dezastrului biologic? 


Un tren transportă un virus produs artificial, care este extrem de periculos. Dacă 
virusul este eliberat în atmosferă, mii de oameni vor muri din cauza lui. George 
este unul dintre oamenii de știință responsabili cu distrugerea virusului în 
condiţii sigure, și monitorizează transportul de pe un pod. Pe măsură ce trenul 
se apropie, el vede cu ajutorul unui binoclu că o bombă puternică a fost pusă 
pe șinele de cale ferată, și nu există nicio modalitate de a comunica această 
informaţie pentru a opri trenul în timp util. Dacă trenul trece peste bombă, 
atunci va exploda și virusul va fi eliberat în atmosferă, producând consecinţe 

catastrofale. Pe pod, lângă George, se află o persoană obeza. Singura 
modalitate de a opri trenul este ca George să împingă persoana respectivă în 
fata trenului, desi asta îi va aduce moartea. George continuă cu acest plan și 
împinge persoana obeză în faţa trenului, cauzându-i moartea, dar previne 
explozia și salvează mii de oameni care ar fi murit din cauza virusului. 


Etica vieţii virtuoase (împlinite) 


Avem uneori șansa să întâlnim în viata oameni pentru care nutrim respect si 
admiraţie nu pentru că au un statut social aparte, bani și putere, ci pentru că 
întreaga lor viata este una realmente cumpătată, iar ei reușesc să ia aproape de 
fiecare dată deciziile cele mai înțelepte si să analizeze corect fiecare situație. Acești 
oameni sunt un model pentru cei din jur. Lideri spirituali precum actualul Dalai 
Lama sau conducători precum Regina Elisabeta a II-a a Marii Britanii par să fie astfel 
de exemple. Ne raportăm la aceste persoane nu neapărat ca la un ideal de neatins, ci 
mai degrabă ca la modele reale de urmat. Cum reușesc să fie așa? Și ce putem face 
pentru a fi astfel de persoane? lată o întrebare care i-a preocupat pe filosofii moralei 
încă din cele mai vechi timpuri. 

Grecia Antică, mai cu seamă scrierile lui Aristotel (Etica Nicomahică, Etica 
Eudemică), reprezintă punctul de plecare pentru ceea ce astăzi considerăm a fi cea 
de-a treia direcție majoră de analiză etică, denumită generic „etica virtuţii”. Spre 
deosebire de teoriile etice elaborate de Kant (etica respectului față de persoane) și 
utilitariștii Bentham și Mill (etica fericirii generale), ambele preocupate de cum 
trebuie să actionam, etica virtuţii urmărește ce fel de persoane trebuie să fim. Cum 
ar trebui să trăim astfel încât viata noastră să fie una împlinită, demnă de o ființă 
umană? Etica virtuţii ne spune că un om virtuos va lua de fiecare dată decizii corecte, 
iar acțiunile sale vor fi morale pentru că decurg din caracterul său virtuos. Este 
așadar necesar ca oamenii să dobândească o serie de virtuți si să își dezvolte 
caracterul pentru a fi capabili să ia deciziile morale corecte. În plus, dobândirea unui 
caracter virtuos ne aduce aproape de împlinirea naturii noastre specifice, de 
atingerea potenţialului nostru maxim. Realizarea acestui lucru echivalează cu o viață 
împlinită sau fericită, ceea ce Aristotel numea prin termenul grecesc eudaimonia. 


Discuţie 


În ce constă o viață împlinită astăzi? Sunt virtuțile necesare pentru a avea o 
viaţă împlinită? Dacă da, ce virtuţi ar trebui să dobândim? 

Mai este astăzi relevantă etica virtuţii, după mai bine de 2400 de ani de la 
originile sale? Ne putem aminti, de pildă, cum la finalul anilor '80, când s-au 
confirmat zvonurile despre relația extraconjugală dintre prințul Charles și Camilla 
Parker-Bowles, opinia publică britanică și de pretutindeni a fost cuprinsă de o stare 
de soc. Deși acțiunea prințului Charles tinea strict de viata personală, fără vreo 
influență directă asupra rolului său public, oamenii l-au condamnat. Și nu au făcut 
asta din considerente utilitariste sau deontologice, de vreme ce consecinţele relației 
sale nu se răsfrângeau asupra activităţii sale oficiale de prinţ, iar acțiunea sa ar fi 
putut fi evaluată moral doar in plan personal, dat fiind că și-a încălcat datoria de sot, 
dar nu şi pe cea de prinţ. În schimb, oprobiul public a fost întemeiat moral pe 
considerente legate de etica virtuţii. Viitorul rege, de la care se cerea o conduită 
impecabilă și un caracter bine format, a arătat o conduită reprobabilă și a dezamăgit 
pentru că a dovedit astfel că îi lipseau unele virtuți. 

Printre virtuțile pe care trebuie să le dobândim se numără virtuţi morale 
precum curajul, cumpătarea sau mărinimia și virtuți intelectuale, precum 
înțelepciunea, inteligența sau discernământul. Dacă cele din urmă pot fi dobândite 
prin studiu, primele nu pot fi dobândite decât prin exercițiu: devenim drepți 
practicând dreptatea. Educația morală devine astfel esenţială pentru a ne forma un 
caracter virtuos. O dată ce am dobândit excelența morală, vom fi capabili să vedem 
mai bine ce trebuie să facem în funcție de circumstanţele în care vom fi puși și vom 
putea fi, la rândul nostru, modele pentru cei din jur. Până atunci, etica virtuţii ne 
învață că, pentru a evalua moral o situație trebuie să ne gândim ce ar face în 
circumstanţele respective un înțelept, adică acela care a dobândit un fler practic de a 
judeca ce este bine să faci, știind că deciziile acestuia vor fi totdeauna dependente de 
context și nu abstracte sau generale, pe bază de reguli fixe. 


Discuţie 


Cum ne ajută etica virtuţii să analizăm dilema macazului în cazul în care: 
a. Neschimbarea macazului a fost cauzată de nepăsare? 
b. Schimbarea macazului a fost cauzată de o motivație rasistă? 
c. Persoana care a călcat unul/ cinci oameni nu a simţit nicio urmă de regret? 


Chiar dacă etica virtuţii în varianta aristotelică nu este o teorie etică de tipul 
celor moderne (precum deontologismul și utilitarismul), dat fiind că nu propune un 
standard obiectiv sau un principiu fix de evaluare morală, ea rămâne un cadru de 
evaluare valid pentru analiza problemelor etice. Este cu precădere de folos atunci 
când avem nevoie de o analiză globală a unei situaţii morale, centrată pe persoanele 
implicate într-o problemă, având totodată nevoie să luăm în considerare trăsăturile 
particulare ale situației analizate. 

Conflictul intre valori 


Regulile, pe care le-am învățat din familie sau de la scoala, admit excepții. 
Autoritatea lor de a fi respectate nu este totuși nelimitată. Trebuie să nu mintim în 
general, dar dacă o minciună reușește să salveze viata unei persoane inocente, 
atunci este moral să încălcăm regula. Teoriile morale încearcă să sistematizeze 
aceste cazuri și să propună un principiu moral care acoperă mult mai multe situații 
decât o regula. Intelegem de ce minciuna este greșită dacă facem apel la principiul 
umanității, care ne spune că ființele umane nu trebuie folosite doar ca mijloace. 
Acest principiu moral interzice nu doar minciuna, ci și umilirea, batjocorirea, 
exploatarea celorlalți. Problema este că și teoriile morale au o autoritate limitată. 
Valorile apărate de teorii morale pot intra la rândul lor în conflict. În variatiunile 
dilemei trenului, utilitarismul favorizează salvarea mai multor oameni cu prețul 
sacrificării unei persoane, pe când o etică a respectului ne îndeamnă să nu folosim 
ființa umană doar ca mijloc pentru a atinge anumite scopuri, fie ele și bine 
intenționate. Așadar, teoriile etice ne trag uneori în direcții opuse. 

Cum putem rezolva conflictul între valori? Modul în care am formulat 
întrebarea ne sugerează că trebuie să avem o abordare constructivă și creativă. Nu 
am întrebat cine are dreptate, ci cum putem rezolva o problemă. 

În primul rând, este bine să conștientizăm că, deși există lucruri care ne 
despart, există întotdeauna și lucruri care ne apropie. Chiar și cei mai mari dușmani 
au valori în comun. Trebuie să privim cu imaginație dincolo de dezacord, ca să găsim 
soluţii alternative în funcţie de ceea ce aduce armonie între cele două perspective. 
De exemplu, în dilema pasarelei un tren amenință să ucidă 5 oameni. Tu stai pe o 
pasarelă, deasupra liniilor, alături de o persoană străină. Dacă o împingi pe linii, 
corpul său va opri trenul, salvând viața celor cinci persoane. Utilitarismul susține 
sacrificarea unei persoane pentru a salva cinci, minimizând pierderile, iar etica lui 
Kant ne cere să nu folosim persoana în cauză doar ca un instrument, căci orice ființă 
umană trebuie apreciată în lumina demnităţii pe care o posedă, nu a utilității. În 
acest punct trebuie să ne gândim la ce lucruri ar apropia cele două perspective. 
Orice teorie etică priveşte cu ochi buni acțiunile eroice. Nu împingem persoana de pe 
pasarelă, dar dacă ne-am pune noi în fața trenului pentru a salva cinci persoane 
atunci acțiunea va fi apreciată drept un act de eroism. Ambele teorii etice sunt mai 
dispuse să accepte sacrificiul de bună voie, decât sacrificarea unei persoane 
împotriva propriei dorinţe. 

În al doilea rând, trebuie să vedem nu doar dincolo de ceea ce ne desparte, ci 
și dincolo de întreaga situaţie în care am fost puși să luăm decizii extrem de grele. 
Provocarea este să privim spre viitor astfel încât să nu ne mai confruntăm cu aceste 

probleme de la bun început. Este nevoie de o viziune morală care ne spună cum să 
evităm sacrificarea oamenilor pentru binele general, ce schimbări profunde trebuie 
să facem pentru a elimina sursa răului. Dacă într-o societate oamenii sunt ținuți 
ostatici la ordinea zilei cu riscul de a fi vatamati, atunci sacrificiul personal nu va mai 
conta. Eroismul unora nu rezolvă problema. E ca o picătură într-un ocean. Trebuie să 
recunoaștem că este ceva profund în neregulă cu acea societate. Așadar, imaginația 
morală și înțelepciunea sunt necesare pentru a creiona un viitor în care probleme 
înfiorătoare nu mai apar. 

De ce avem nevoie 
de etica si integritate 
in mediul academic? 


(Valentin Muresan, Mihaela Constantinescu) 


Universitatea morală - de la ideal la realitate 


Rostul unei universități moderne - indiferent de profil - nu e doar acela de a 
ne forma ca specialiști şi cercetători, ci şi ca oameni civilizati, culti, oameni de 
caracter, care ne respectăm semenii și instituţiile, ca oameni morali. Un mediu 
imoral favorizeză formarea unor oameni imorali, iar un mediu moral dă naştere 
unor oameni morali. Nu e de mirare că a început bătălia pentru o organizație morală 
după o lungă periodă de ignorare a acestui aspect. 

Există tot mai multe universități în lume care au inclus în „misiunea” lor 
acest obiectiv: să devină o instituţie integra, morală, populată de oameni integri. 
Planurile lor strategice conțin mijloacele concrete prin care putem atinge acest 
obiectiv. Care sunt aceste mijloace? - iată unul din răspunsurile pe care le aşteptăm 
de la acest curs. În orice caz, ele nu constau doar în definirea cât mai detaliată a unui 
comportament imoral - cum e bunăoară plagierea unei lucrări - și aplicarea unei 
pedepse după comiterea actului, pentru a descuraja repetarea lui, ci şi în crearea 
unui climat favorabil eticii. 


Misiunea Universității Michigan include, pe lângă scopul didactic şi cel de * 


cercetare, obiectivul „creării unei universități responsabile și morale”. 


In orice instituție întâlnim comportamente pe care le numim „imorale”. De 
obicei trecem cu nonsalanta sau cu neputinţă pe lângă ele, considerându-le 
neimportante sau mult prea greu de evaluat obiectiv. Vom vedea însă că actele 

imorale nu sunt nici lipsite de importanta si nici atat de dificil de evaluat pe cat s-ar 
putea crede. Ele contribuie insa la crearea unui mediu organizational imoral, fn care 
pare ca totul este permis, ceea ce va favoriza si mai multe comportamente imorale. 


T Exercitiu: Imaginati-vă o lădită cu mere proaspăt culese. După un timp, 
observati că un măr a mucegăit, astfel că îl îndepărtați ca să nu strice si merele 
— vecine. Situația se repetă de câteva ori în decursul zilelor următoare. În final, 
cercetaţi mai amănunţit lădița cu mere și constatati că lădița însăși e putredă 

și din acest motiv prindeau mucegai toate merele. 


Dar dacă lădiţa de mere este o metaforă pentru universitate, iar merele, 
pentru membrii comunităţii acelei universități? Ce credeţi că este mai relevant 
pentru a explica acţiunile imorale perpetuate și generalizate, ladita stricată 
(mediul universitar în care apar comportamentele imorale) sau merele stricate 
(indivizii care se comportă imoral)? 


Să luăm de pildă cazul Universităţii X, cunoscută printre candidaţii la 
admitere, cursanți si profesori ca un spaţiu relaxat, în care „te descurci” fără prea 
mari bătăi de cap: se intră ușor, cerințele la cursuri sunt minime, lucrările de 
seminar „se rezolvă” pentru suma corectă, la examene poți să nu înveţi nimic pentru 
că treci oricum, iar de absolvit, nici nu se pune problema să te stresezi. Profesorii 
„închid ochii” atunci când observă sau află despre lucrări cumpărate sau plagiate, iar 
cei mai multi așteaptă diverse „atenţii” în zilele de examen. Noul rector al 
Universităţii X are însă o altă viziune asupra modului în care ar trebui să funcționeze 
instituţia și își dorește să conducă o universitate morală, în care etica și integritatea 
academică sunt apreciate și respectate de către toți membrii. Ce e de făcut? De 
exemplu, rectorul ar putea sancţiona drastic fiecare abatere individuală, în speranța 
că cei care au greșit vor învăţa o lecţie și se vor comporta etic pe viitor. Soluţia este 
necesară, dar este ea si suficientă? Problema este că abaterile nu sunt excepția, ci 
mai degrabă regula (nescrisă) de comportament în cadrul Universităţii X. Toţi se 
comportă imoral, pentru că „așa merge treaba” aici. Pare că există o „contaminare” 
de grup cu acţiuni imorale. 


La O universitate este morală dacă practicile sale curente (contextul sau mediul 
universitar) stimulează membrii săi să adopte o conduită morală. (adaptat 
dupa Kaptein, Ethics Management..., p. 67) 


La fel ca în cazul oricărei organizații, putem vorbi și în cazul universităților 
despre un nivel de moralitate general și colectiv, situat dincolo de moralitatea 
fiecărui membru al instituției respective. Aceasta deoarece universitățile constituie, 

la rândul lor, un mediu în care se dezvoltă un cumul de practici organizaționale ce 
pot fi supuse evaluării morale, asa cum susțin Kaptein și Wempel. Aceste practici 
organizaționale specifice fiecărei universități sunt exprimate propriu-zis prin 
acțiunile membrilor universității respective și formează contextul moral în care sunt 
luate deciziile etice, asa cum ar susține Menzel2. Departe de a fi neutru sau pasiv, 
contextul sau mediul universitar joacă un rol activ în procesul de luare a deciziilor 
etice, prin aceea că poate constrânge sau, după caz, stimula membrii universităţii să 
acționeze moral ori imoral. Acest lucru poate fi exprimat fie explicit - prin 
intermediul politicilor și procedurilor în vigoare (formal, la nivelul structurii 
universității), fie implicit - prin atitudini, tradiţii perpetuate, valori asumate 
(informal, la nivelul culturii organizaționale dintr-o universitate). 


Comportamente imorale în universitate și consecinţele lor 


Are până la urmă vreun rost să ne preocupăm atât de mult de crearea unor 
univeritati morale? Pare în definitiv mai degrabă un ideal decât ceva ce am putea 
transpune în realitate. Desigur, putem și ignora dimensiunea morală a vieţii 
universitare, dar o vom face riscând daune de toate felurile, de la cele privind 
satisfacția muncii, la cele ce vizează reputaţia şi pierderile financiare. 


O diagnoză morală a UB pe baza unui un sondaj de opinii realizat informal 
arată că principalele comportamente imorale sunt, în ordinea descrescătoare a 
frecvenţei, următoarele: 


x Relația viciată profesor-student: adresare, hărțuire, tratarea arogantă a 
studenților 

Plagiat 

Conflict de interese, nepotism, concurenţă neloială 

Probleme de evaluare etică a proiectelor de cercetare 

Trafic de influență 

Corectitudinea notării — corupţie 

încălcarea dreptului la confidentialitate (în notare, în calificativele finale, 
în datele statistice etc.) 

x Statutul micilor cadouri instituționale 

x Probleme de etichetă la ore și în serviciile administrative 


x xXx xXx 


* Muel Kaptein; Johan Wempe. The balanced company: A theory of corporate integrity. New York: 
Oxford University Press, 2002. 
? Donald Menzel. Ethics Management for Public Administrators: Building Organizations of Integriry. 
New York: M. E. Sharpe, 2007. 

De exemplu, lipsa unui sistem de etică a cercetării îi pune în dificultate pe 
cercetătorii care trebuie să depună împreună cu articolul lor și avizul de etică atunci 
când vor să își publice cercetările în diferite reviste specializate. De asemenea, 
cercetătorilor care vor să desfășoare studii în penitenciare, pe deținuți, li se cere, 
pentru a le oferi acestora accesul în penitenciar, avizul de etică al instituţiei din care 
fac parte. De unde ar obține toţi aceștia avizul respectiv în lipsa unui sistem care să îl 
ofere? De la Decan? De la Rector? De la departamentul de cercetare? Corelat, acest 
lucru a determinat parțial şi plasarea pe un loc modest în topurile universitare 
mondiale, iar lipsa unor sisteme eficiente anti-plagiat a condus la critici care asociau 
universitatea cu o fabrică de diplome, ambele determinând scăderea reputației 
universității. Apoi, inexistența unor mijloace securizate de a depune plângerile şi de 
a urmări rezolvarea lor de către consilierii de etică, profesioniști în domeniu, a dus la 
sporirea tensiunilor dintre membrii corpului didactic si la procese pierdute de 
universitate în tribunale, deci la pierderi financiare și afectarea satisfactiei muncii. 
Inexistenta unor reguli explicite de etichetă universitară duce la conflicte cu 
personalul administrativ, la perpetue acuze reciproce. Jignirea profesorilor de către 
studenți si a studenților de către profesori înveninează atmosfera în anii de studiu si 
demobilizează studenții merituoși etc. 

A ignora aceste surse de dizarmonie într-o universitate este totuna cu a le 
cultiva - cu pierderile de rigoare. Aceste pierderi vor fi numite risc moral 
(probabilitatea producerii unor consecinţe rele atunci când înfăptuim un anume tip 
de acțiune). lată principalele acțiuni imorale înfăptuite în universitățile românești în 
genere, aşa cum sunt identificate în cadrul a două cercetări empirice realizate la 
distanță de zece anis: 

-  favoritismul și evaluarea subiectivă din partea cadrelor didactice; 

- hărţuirea sexuală pe linie ierarhică; 

- nerespectarea proprietăţii intelectuale; 

- comunicarea deficitară în instituţie; 

- mita și cadourile oferite profesorilor; 

- relațiile erotice între studenți și profesori; 

- utilizarea unui limbaj ofensator sau superior de către cadrele didactice; 

- limbajul rece și nepoliticos al personalului administrativ în relaţia cu 

studenții; 

- presiuni din partea profesorilor pentru ca studenţii să le cumpere cărțile. 


3 Mihaela Miroiu (coord.); Daniela Cutas; Ana Bulai; Liviu Andreescu; Daniela lon. Etica în universităţi. 
Cum este și cum ar trebui să fie: cercetare și cod. România: Ministerul Educaţiei și Cercetării, 2005; 
respectiv Silvia Puiu; Radu Florin Ogarca. „Ethics Management in Higher Education System of 
Romania”. În: Procedia Economics and Finance, nr. 23, 2015, pp. 599-603. 

De ce ne dorim o universitate morală? 
Cercetări empirice și teoretice de etică organizaţională” evidenţiază că mediul * 
sau contextul organizational influenţează in mod direct comportamentul 
(imoral al membrilor unei organizaţii. Universitățile trebuie să dezvolte un 
mediu etic și practici etice la nivel institutional pentru a pretinde 
comportamente etice la nivel individual. Este așadar nevoie să fim atenţi la 
etica universităţii ca întreg, deopotrivă cu etica membrilor acesteia. 


Principiile şi normele morale au fost prezente întotdeauna în mediul 
universitar, dar în cea mai mare parte a timpului sub forma unor reguli nescrise, a 
unor obiceiuri academice şi bune practici profesionale variabile de la o universitate 
la alta. Unii confundă morala universităţii cu morala creştină, ce domină în afara 
universității, în societate și în viata privată. Morala academică şi cea a cercetării nu 
sunt părți ale „moralei comune”, ci sunt forme ale eticii instituționale. Introducerea 
codurilor etice după anul 2000 nu a schimbat radical situația, deoarece majoritatea 
au rămas simple hârtii într-un sertar, în lipsa unei „infrastructuri etice” care să 
institutionalizeze si să impună valorile morale ale instituţiei. 


Cum putem crea o universitate morală? 


Cum putem așadar crea o universitate morală? Folosind terminologia 
specifică managementului eticii în organizatii+, pentru a crea o universitate morală 
este necesar ca aceasta să internalizeze o serie de virtuți organizaționale în toate 
practicile si procesele sale interne, astfel încât să îi stimuleze pe toți membrii acelei 
comunități academice (cursanți, cercetători, cadre didactice, personal administrativ) 
să se comporte etic și să prevină totodată comportamentele imorale ale acestora. 
Așadar, o universitate morală este cea care creează un context moral pentru membrii 
săi prin dezvoltarea unor virtuţi morale organizaționale. Măsura în care universitățile 
dezvoltă astfel de virtuţi ne indică măsura în care le putem considera ca fiind 
morale, dat fiind că aceste virtuţi reprezintă condiţii pentru un comportament 
individual etic și reflectă capacitatea universităţii respective de a stimula un astfel 
de comportament. 

Atunci când membrilor universității nu li se oferă un cadru moral explicit 
care să ghideze comportamentul dezirabil, aceștia vor trata cel mai probabil spontan 
diversele probleme etice pe care le vor întâlni, folosind o scală vagă și nedefinită a 


* Muel Kaptein. „Developing and Testing a Measure for the Ethical Culture of Organizations: The 
Corporate Ethical Virtues Model”. În: Journal of Organizational Behavior, nr. 29, 2008, pp. 923-947; 
Linda Trevino, Stuart Youngblood. ,,Bad apples in bad barrels: A causal analysis of ethical decision-making 
behavior”. În: Journal of Applied psychology, 1990, nr. 75(4), pp. 378-385. 

4 Muel Kaptein. Ethics Management. Auditing and Developing the Ethical Content of Organizations, 
Dordrecht: Kluwer Academic Pub., 1998. 

ceea ce este bine si rau, permis si interzis.5 Virtutile (calitatile) organizationale ale 
universității funcționează in acest context drept repere morale pentru toți 
participanţii la comunitatea respectivă. Putem astfel evalua dacă o universitate este 
morală evaluând îndeaproape dacă - și în ce măsură - aceasta internalizează o serie 
de virtuți organizaționale. 

lată o exemplificare pentru modul în care putem evalua concret prezența a 

șapte virtuţi organizaționale necesare unei universități morale (adaptare după 
Kaptein, Developing and Testing ...): 

1. Claritate - evaluăm măsura în care exigentele morale ale universității fata 
de conduita membrilor acesteia sunt exprimate clar, fără ambiguitati, sub 
formă de reguli sau direcții de comportament în cadrul politicilor și 
procedurilor formale de etică (ex. Codul de etică, politica de onestitate 
academică), precum și în discuţii informale (ex. în cadrul unor training-uri 
de etică, în interacțiunea studenti-profesori). Totuși, exigenţele morale nu 
trebuie să fie sufocante și nici specificate până în ultimul detaliu, scopul 
fiind acela de a ghida comportamente morale, nu de a anula propriile 
judecăți morale ale membrilor universităţii. 

2. Consistenta - evaluăm gradul în care exigenţele morale ale universității fata 
de conduita membrilor acesteia sunt coerente, fără contradicții, de exemplu 
urmărind dacă modelul oferit de cadrele didactice cursanților sau de 
superiorii ierarhici personalului administrativ este unul în acord cu normele 
morale exprimate de politicile și procedurile etice ale universității. 

3. Realizabilitate - evaluăm maniera în care universitatea stabilește 
exigente morale de comportament care pot fi atinse în mod realist de 
membrii acesteia, de exemplu dacă aceştia au la dispoziţie resursele 
necesare de timp, cunoștințe, echipament, buget sau autoritatea de a 
îndeplini responsabilitatile ce le-au fost trasate, astfel încât să nu fie 
presati să încalce regulile morale din cauză că nu pot gestiona aceste 
responsabilități din lipsă de resurse (de pildă atunci când sunt stabilite 
cerințe exagerate de rezultate în cercetare, care pot conduce la o 
eventuală fabricare a datelor unui studiu). 

4. Sustinere - evaluăm modul în care universitatea îi încurajează sau, 
dimpotrivă, îi demotivează pe membri să adopte un comportament etic, 
mai exact dacă prin respectarea normelor morale membrii au de câștigat 
sau de suferit în activitatea lor cotidiană; de exemplu, dacă un cursant 
care raportează acțiuni imorale ale unui profesor va fi ulterior apreciat de 
colegi și celelalte cadre didactice sau, dimpotrivă, marginalizat. 

5. Vizibilitate - evaluăm gradul în care universitatea asigură monitorizarea 
comportamentelor imorale, astfel încât acestea să poată fi depistate și aduse 


5 John Bruhn. „The Functionality of Gray Area Ethics in Organizations”. În: Journal of Business Ethics, 
nr. 89, 2009, pp. 205-214. 

la cunoștința celor în măsură să ia atitudine, iar cei care ar putea fi tentaţi să 
încalce regulile morale să știe că vor fi descoperiţi și sanctionati, de exemplu 
printr-o atentă monitorizare a tezelor de doctorat împotriva plagiatului. 

6. Criticabilitate - evaluăm modul în care universitatea asigură mijloacele 
formale și informale prin care membrii pot să discute deschis problemele 
si dilemele etice cu care se confruntă, de exemplu prin existenţa unui 
consilier de etică și organizarea unor training-uri de etică. 

7. Sanctionabilitate - evaluăm maniera în care universitatea pedepsește 
încălcarea regulilor morale și răsplătește comportamentele morale ale 
membrilor săi, de exemplu prin introducerea în procedurile de evaluare a 
unor indicatori privind conduita morală, sau prin sancţionarea imediată și 
fermă a copiatului ori falsificării de date, astfel încât membrii să fie 
stimulati să repete comportamentele morale și descurajati să încalce 
regulile. În egală măsură, sancțiunile sau recompensele trebuie să fie 
proporţionale cu gravitatea abaterilor, respectiv cu meritul de a respecta 
anumite reguli etice. 


CLARITATE 


gradul în care aşteptările 


CRITICABILITATE 


gradul în care 
universitatea asigură un 
mediu deschis spre 
discutarea dilemelor și 
comportamentelor 
morale 


VIZIBILITATE 


gradul în care poate fi 
observată și monitorizată 
conduita membrilor, dar şi 

consecințele acesteia 


universității cu privire la 
conduita morală a 
membrilor sunt acurate, 
concrete şi complete 


UNIVERSITATEA 
MORALĂ 


— virtuţi organizaționale 


necesare* — 


CONSISTENȚĂ 


gradul în care aşteptările 
universităţii cu privire la 
conduita morală a 
membrilor sunt coerente, 
univoce, neambigue şi 
compatibil 


SANCJIONABILITATE 


măsura in care 
universitatea aplica 
sanctiuni pozitive / 
negative pentru conduite 
responsabile / 
iresponsabile 


REALIZABILITATE 


SUSȚINERE 


măsura în care 
universitatea îi sprijină 
sau îi împiedică pe 
membri să adopte un 
comportament etic (ex. 
prin motivaţie adecvată) 


măsura în care aşteptările 
universităţii cu privire la 
conduita morală a 
membrilor pot fi 
îndeplinite de aceștia, prin 
asigurarea resurselor 
organizaționale necesare 


* Cf. Muel Kaptein. „Developing and Testing a Measure for the Ethical Culture of Organizations: The 
Corporate Ethical Virtues Model”. În: Journal of Organizational Behavior, nr. 29, 2008, pp. 923-947. 

Prezența optimă a acestor virtuți în universităţi creează totodată premisele 
necesare funcționării codului de etică, dat fiind că asigură condiţiile pentru ca 
membrii comunității academice să poată respecta în practică prevederile acestui cod. 


Reglementări privind etica în universităţile din România 


Diferite aspecte de etică si integritate academică au fost reglementate în 
România printr-o serie de acte normative. Redăm mai jos o selecție a acestora, 
alături de principalele prevederi ale fiecăruia, relevante pentru tematica privind 
etica și integritatea academică, precum reglementări privind plagiatul și falsificarea 
de date, codul de etică universitară, înființarea de comisii și consilii de etică 
universitară, asigurarea calităţii învățământului universitar sau introducerea 
cursurilor de etică si integritate academică în curricula universitară.s 

= Ordonanța Guvernului nr. 57/2002 privind cercetarea ştiinţifică şi 

dezvoltarea tehnologică - prevede cadrul de organizare a activităților de 
cercetare-dezvoltare, cuprinzând cercetarea științifică (ce include cercetarea 
fundamentală şi cercetarea aplicativă), dezvoltarea experimentală si 
inovarea bazată pe cercetare ştiinţifică și dezvoltare experimentală. 

= Legea nr. 206/2004 privind buna conduită în cercetarea științifică, 

dezvoltarea tehnologică şi inovare - definește abateri precum plagiatul și 
autoplagiatul, confecţionarea și falsificarea de date; prevede înființarea 
Consiliul National de Etică a Cercetării Științifice, Dezvoltării Tehnologice și 
Inovării (CNECSDTI) drept organism consultativ, fără personalitate 
juridică, al Ministerului Cercetării și Inovării (MCI), care derulează 
activități specifice precum: monitorizează aplicarea si respectarea 
dispozițiilor legale referitoare la normele de etică și deontologie în 
cercetare de către unităţile şi instituţiile din sistemul naţional de 
cercetare-dezvoltare și inovare (CDI), precum si de către personalul de 
cercetare-dezvoltare; elaborează rapoarte cu analize, opinii și 
recomandări în legătură cu problemele de natură etică ridicate de 
evoluţia științei și a cunoașterii și cu etica şi deontologia profesională în 
activitatea de cercetare-dezvoltare; propune modificări ale Codului de 
etică şi deontologie profesională al personalului din cercetare-dezvoltare; 
elaborează şi face propuneri cu privire la coduri de etică pe domenii 
ştiinţifice, cu privire la cele mai bune practici internaţionale pentru 


ê pentru cadrul legislativ, vezi Simina Elena Tănăsescu, „Standarde și reglementări”, în Deontologie 
academică. Curriculum cadru, https://deontologieacademica.unibuc.ro/wp-content/uploads/2018/10/ 
Deontologie-Academica-Curriculum-cadru.pdf. 

depistarea şi combaterea plagiatului, pe care le propune spre aprobare 
conducerii MCI; propune MCI reglementări pentru evaluarea plagiatelor, 
pe baza experienţei si a cazuisticii/legislatiei etc. 
Ordinul nr. 4492/2005 privind promovarea eticii profesionale în 
universități - introduce obligația instituţiilor de învățământ superior 
acreditate sau autorizate să funcționeze provizoriu de a adopta propriul 
Cod de etică universitară, care să cuprindă formularea explicită a 
idealurilor, principiilor si normelor morale pe care consimt să le respecte 
si să le urmeze membrii comunității academice în activitatea lor 
profesională. Codul de etică universitară este un document obligatoriu, 
care întregește Carta universităţii și stabilește standardele de etică 
profesională pe care o comunitate universitară își propune să le urmeze, 
precum și penalizările care se pot aplica în cazul încălcării acestora. 

o Același ordin introduce obligaţia instituţiilor de învățământ superior 
de a înființa o Comisie de etică universitară, subordonată senatului 
universitar, cu atribuţii de elaborare a Codului de etică universitară, 
analiză si soluționare a reclamatiilor și sesizărilor referitoare la 
abaterile de la etica universitară etc. În plus, ordinul prevede 
constituirea Consiliului de etică universitară la nivelul Ministerului 
Educaţiei și Cercetării, cu atribuţii precum: oferirea de consultanţă și 
monitorizare a modului de aplicare a codurilor de etică universitară 
din instituţiile de învățământ superior acreditate și autorizate să 
funcționeze provizoriu; diseminarea bunelor practici de elaborare și 
aplicare a codurilor de etică universitară; sesizarea din oficiu în 
legătură cu cazurile de încălcare a eticii universitare în situaţia în care 
instituţiile de învățământ superior nu se sesizează din proprie inițiativă. 

Ordonanța de Urgenţă a Guvernului nr. 75/2005 privind asigurarea 

calității educaţiei - prevede înființarea Agenției Române de Asigurare a 

Calităţii în Învăţământul Superior (ARACIS), agenţie care formulează şi 

revizuiește periodic standarde naționale de referință și indicatorii de 

performanță pentru evaluarea și asigurarea calităţii în învățământul 
superior (asigurate anterior de Consiliului Naţional de Evaluare și 

Acreditare Academică). 

Legea Educaţiei Naţionale nr. 1/2011 - prevede înființarea Consiliului de 

Etică și Management Universitar (CEMU) drept organism consultativ al 

Ministerului Educaţiei Naţionale, fără personalitate juridică, a cărui 

misiune este dezvoltarea culturii eticii si integrității în universităţile din 

România. Rolul CEMU este de a determina si sprijini universitățile sa 

elaboreze si să pună în practică politicile de etică si de integritate 

universitară. CEMU auditează comisiile de etică din universități și se 

pronunță asupra litigiilor de etică universitară pe baza unui Cod de 
referință al eticii si deontologiei universitare (pe care îl elaborează). 

= Ordinul de ministru nr. 3.131/2018 privind includerea în planurile de 

învățământ, pentru toate programele de studii universitare organizate în 
instituţiile de învățământ superior din sistemul național de învățământ, a 
cursurilor de etică şi integritate academică - prevede obligativitatea 
participării masteranzilor si doctoranzilor la cursuri de etică si integritate 
academică cu o durată de minimum 14 ore, începând cu anul universitar 
2018-2019; cursurile sunt opționale pentru nivelul licență. 

Un fenomen curios caracterizează relația dintre practica morală și punerea 
ei sub formă de reguli: regulile (legile) au luat-o înaintea practicii, în sensul că 
exprimă o viziune mai avansată decât realitatea din universități. De exemplu, un set 
de acte normative cere realizarea în fiecare universitate a unei Comisii de etică 
academică menită să reglementeze moral comportamentul membrilor comunităţii 
academice în ansamblu, precum și a unei Comisii de etică a cercetării, menită să 
reglementeze comportamentul profesional al cercetătorilor. Această Comisie 
controlează Grupul de evaluare a proiectelor de cercetare avansate spre finanţare, 
un grup de peer reviewers. Ambele comisii apelează la Comisia de analiză pentru 
rezolvarea litigiilor. În general, această schemă nu e respectată în practică, fie 
adăugând abuziv instituţii noi, care exercită funcţii ce revin în mod firesc unora 
dintre instituţiile menţionate anterior. De pildă, Comisiile de analiză şi 
Ombudsmanul au în esenţă aceeaşi funcție ca şi Comisiile de etică. Este așadar 
necesară corelarea între prevederile normative și realitatea instituțională, căci altfel 
nu vom putea vorbi de o infrastructură etică autentică. 


Reguli morale și de etichetă în spaţiul academic 


Universitățile sunt spații 

menite să faciliteze transmiterea şi Desj sunt înrudite, regulile morale si cele 
progresul cunoaşterii prin activităţi de etichetă (conduită) diferă prin tipul de 
didactice şi de cercetare, iar pentru acțiuni pe care le reglementează: regulile 
ca acest lucru să se desfășoare în morale decurg din valori și principii, 
condiții optime este nevoie ca toți impunând restricţii generale esenţiale de 
membrii comunităţii academice comportament în societate, în timp ce 
(studenţi, masteranzi, doctoranzi, regulile de etichetă intra în sfera 
cercetători, profesori, personal convențiilor de politețe și au o arie de 
administrativ, conducere etc.) să aplicabilitate mai restrânsă. 


respecte o serie de norme morale și 

de conduită, la fel cum se întâmplă în orice tip de organizaţie (deși normele specifice 
pot să difere). 


Reguli morale specifice universităţilor 


Universitățile din România (şi din lume) au adoptat Coduri de etică prin care 
se angajează să respecte o serie de valori și principii etice generale, din care decurg 
reguli morale specifice, cu rolul de a ghida deciziile etice si de a oferi un model de 
comportament moral. 


Valorile morale sunt standarde culturale valabile pentru toți membrii 
organizației, care ghidează comportamentul nostru moral. În realitate, ele nu 
funcționează ca un ghid propriu-zis, ci mai degrabă ca un reper moral, fiind 
conținute tacit în principiile etice. De pildă, valoarea dreptăţii e „ascunsă” în 
principiul dreptăţii. Un cod de etică având ca fundament valorile morale e un cod 
bazat pe o declaraţie de valori, cum sunt, de exemplu, codurile universităților 
românești. 


Principiile etice nu sunt nici ele reguli de conduită, ci criterii majore care 
întemeiază si justifică regulile de conduită; ele tin de fundamentele moralității 
(teorii), fiind dezbătute şi modificate continuu de eticieni. Personalul obişnuit nu se 
ocupă de fundamentele eticii. 


Datoriile morale specifice sau standardele morale (reguli de conduită, 
proceduri de aplicare a principiilor) există sub forma unor obligații sau interdicții 
care ne spun ce să facem/sa nu facem sub aspect moral. 


Trebuie să respectăm dreptul fiecărei 
persoane de a decide liberă alegerile, 
scopurile și proiectele proprii, fără 
interferența altora, pe baza propriilor 


PRINCIPIUL 
AUTONOMIEI 


credinţe și valori. 


Ființa umană trebuie respectată ca valoare 
PRINCIPIUL FS supremă și incomparabilă, tratată ca scopul 
DEMNITĂȚII cel mai înalt, niciodată ca mijloc. 


Trebuie să distribuim echitabil (nepărtinitor) 
bunurile și serviciile universităţii, să nu 
discriminăm persoanele, să le apreciem după 
merit, nevoi, contribuţie și responsabilitate, 
tinând cont de resursele disponibile. 


PRINCIPIUL 

lată câteva reguli morale ce pot fi desprinse din Codul de etică al 
Universităţii din București și care le solicită atât participanţilor la programele de 
studii ale instituţiei (studenţi, masteranzi, doctoranzi, cercetători), cât și cadrelor 
didactice și personalului administrativ să se comporte astfel încât să: 


v 


Respecte libertatea si autonomia 
academică si personală prin 
neimpunerea unor credințe 
religioase, ataşamente politice sau 
alte categorii de convingeri, 
precum și prin libertatea de a 
alege programele de studiu şi de 


Fiecare membru al Universităţii din 
București trebuie să cunoască și să 
respecte prevederile Codului de etică, 
disponibil integral pe website-ul 
instituţiei. Tot acolo sunt specificate 
și sancţiunile aplicabile în caz de 


cercetare, oportunitățile şi 
nivelurile de pregătire pe care le 
consideră adecvate; 


nerespectare. 


Y Protejeze dreptul la confidentialitate în toate problemele ce tin de viata 
celorlalţi; 


Y Promoveze egalitatea de șanse, evitând orice formă de discriminare sau 
tratarea inegală a persoanelor, bazată explicit ori implicit pe criterii 
extraprofesionale precum rasa, etnia, religia, convingerile politice, 
naționalitate, gen, vârstă, dizabilități etc.; 


Y Prevină si să combată corupţia (ex. darea si luarea de mită în bani, 
cadouri sau alte avantaje materiale, traficul de influență) în toate formele 
ei, astfel încât să evite situațiile de obţinere a unor avantaje nemeritate 
(ex. la concursurile de admitere în 
facultăți, la examene, la concursurile 
de ocupare a posturilor didactice, 
de cercetare şi tehnice, la 
competițiile de obținere a 
granturilor de cercetare etc.); 


Studenții nu au voie să îşi 
reproducă propriile lucrări pentru 
a obține calificative sau credite 
diferite la cursuri diferite. 


< 


Prevină atât abuzul de putere, cat si abuzul de încredere; 


Y Respecte onestitatea academică și corectitudinea intelectuală prin evitarea si 
declararea formelor de plagiat, copiat, „fabricare” a rezultatelor cercetărilor, 
de încălcare a proprietăţii intelectuale și a drepturilor de autor; 


Y Manifeste respect si toleranță fata de ceilalți, fiind interzise adresările 
suburbane, jignitoare, ireverentioase sau vulgare, umilirea, intimidarea, 
amenințarea ori atacul la persoană; 


v Evite si să sanctioneze orice formă de hărţuire (ex. fizică, psihică, sexuală) 
prin care este manifestat un comportament degradant, intimidant sau 

umilitor și care urmăreşte sau conduce la afectarea capacității unei persoane 
de a-și desfășura în mod firesc activitățile profesionale şi de studiu; 


Y Arate bunăvoință atât prin recunoașterea și recompensarea celor 
merituosi, cât si prin înțelegerea și sprijinirea celor aflaţi în dificultate, 
evitând în același timp nepăsarea, egoismul, invidia, vanitatea, insolenta 
sau cinismul. 


Dat fiind că cele mai importante reguli morale ale unei societăți sunt adesea 
preluate și transformate în legi, fiindu-le astfel atașate o serie de sancţiuni juridice în 
caz de nerespectare, putem regăsi si printre regulile morale aferente spaţiului 
academic mai multe exemple de astfel de legiferări. 


HARTUIREA SEXUALĂ JN. 
Legea 202/2002 definește hărţuirea sexualaă ca fiind „situaţia în care se manifestă ~ 5 
un comportament nedorit cu conotație sexuală, exprimat fizic, verbal sau 
non-verbal, având ca obiect sau ca efect lezarea demnității unei persoane și, în 
special, crearea unui mediu de intimidare, ostil, degradant, umilitor sau jignitor”. 
Exemple: 
= Conditionarea examenului sau a promovării de un serviciu sexual; 
= Asaltul sexual continuu, în ciuda protestelor, având ca efect stricarea 
reputatiei victimei; 
= Atingerea fizică a unei persoane, cu evidente conotatii sexuale, fără 
consimțământul respectivei persoane. 
CORUPŢIA MY, 


Luarea de mită: Fapta funcţionarului care, direct sau indirect, pretinde ori * 
primeşte bani sau alte foloase care nu i se cuvin ori acceptă promisiunea unor 
astfel de foloase sau nu o respinge, în scopul de a îndeplini, a nu îndeplini ori a 
întârzia îndeplinirea unui act privitor la îndatoririle sale de serviciu, sau în 
scopul de a face un act contrar acestor îndatoriri, se pedepsește cu închisoare 
de la 3 la 12 ani si interzicerea unor drepturi. (art. 254 Cod Penal) 

Darea de mită: Promisiunea, oferirea sau darea de bani ori alte foloase, în 
modurile și scopurile arătate în art. 254, se pedepsesc cu închisoare de la 6 luni 
la 5 ani. (art. 255 Cod Penal) 

Trafic de influenţă: Primirea ori pretinderea de bani sau alte foloase ori 
acceptarea de promisiuni, de daruri, direct sau indirect, pentru sine ori pentru 
altul, săvârșită de către o persoană care are influenţa sau lasă să se creadă că 
are influenţa asupra unui funcţionar pentru a-l determina să facă ori să nu facă 
un act ce intră în atribuţiile sale de serviciu, se pedepsește cu închisoare de la 
2 la 10 ani. (art. 257 Cod Penal) 

Onestitate academica 


Integritatea academică se construiește printr-un comportament etic al 
membrilor comunității fiecărei universităţi, care generează o cultură bazată pe 
onestitate academică și rigoare intelectuală, în care actul educaţional tinde spre 
excelenţă și este susținut de o evaluare corectă și obiectivă, iar toți membrii contribuie 
la prevenirea, identificarea și raportarea acţiunilor care pun în pericol acest deziderat, 
astfel încât universitatea să poată interveni și sancţiona faptele reprobabile. 

În acest context, participanţilor la programele educaţionale universitare li se 
cere în mod special să dea dovadă de onestitate academică (intelectuală), evitând 
orice manieră în care ar putea să obțină un avantaj academic pentru sine sau pentru 
altcineva prin mijloace necinstite sau nedrepte. 


Exemple de încălcare a onestitatii academice: 


= Plagiat; 

= Fabricarea datelor; 

= Reproducerea propriilor lucrări pentru a obţine credite la alte cursuri ; 

= Predarea de lucrări de seminar, licenţă, disertaţie, doctorat care au fost 


partial sau complet scrise de altcineva (indiferent că au fost realizate 
gratuit de un prieten sau contra-cost de o firmă specializată); 


= Copiatul la examen dupa materiale proprii sau după lucrarea unui alt 
coleg (inclusiv consultarea cu un alt coleg în timpul examenelor); 

= Introducerea în sala de examen a unor materiale interzise (telefon, 
notebook, cărți, foi etc.); 


= Utilizarea inadecvată a echipamentelor electronice la examen pentru a 
accesa informaţii. 


Reguli de etichetă în spaţiul academic 


Deși regulile de etichetă (conduită) aplicabile în spaţiul academic nu sunt 
specificate în documente oficiale precum Codul de etică al unei universități, ele trebuie 
totuși respectate de membrii comunității academice, pentru a putea asigura o colaborare 
reușită a tuturor participanţilor la viata universitară. Redăm mai jos o selecție a regulilor 
de etichetă aplicabile cursanților din Universitatea din București, a căror încălcare poate 
duce la excluderea studentului din sală ori la alte măsuri disciplinare. 

eIntrati în sală la timp pentru 
anu deranja 


¢Nu vă ocupați în timpul 
cursului/ seminarului de alte 
activități, nu vorbiti între 
dvs., nu vă distrati, nu 
accesati retelele de 
socializare 


¢Folositi instrumentele 
electronice (ex. laptop-urile) 
numai în interesul 
cursului/seminarului 


«Nu monopolizati discuţiile în 
detrimentul colegilor, nici ca 
timp și nici ca opinii 
exprimate 

«Conflictul de opinii 
într-o discuţie academică 
trebuie cultivat și respectat; 
nu-l consideraţi un atac la 
persoană 


“Răspundeţi calm si 
argumentat criticilor; fără 
critici nu puteţi progresa în 
cunoaștere 


«Nu mâncaţi în timpul 
cursului/seminarului, în 
schimb puteţi bea cafea sau 
băuturi răcoritoare 


¢Nu îi judecaţi pe ceilalți dupa 
opinii, vestimentaţie, 
obiceiuri, atâta timp cât nu 
vă afectează în mod direct/ 
violent interesele și propriile 
libertăţi 


Eticheta în relația student-profesor 

e Nu vorbiti în timp ce 
vorbește profesorul 


¢Daca aveţi întrebări 
legate de subiectul 
discutat, sunteţi liber/ă 
să intrerupeti. Totuși, 
este recomandat să vă 
notati întrebarea și să 
așteptați câteva 
minute, s-ar putea ca 
desfășurarea discuţiei 
să vă ofere un răspuns. 
Dacă acest lucru nu se 
întâmplă, ridicați mâna 
în liniște și nu 
ostentativ pentru a 
solicita o intervenţie 


¢Nu puneţi întrebări 
personale în timpul 
cursului/ seminarului 


«Limbajul licentios este 
inacceptabil în 
prezenţa unui profesor 


Eticheta salutului şi discuţiilor 


Cel care intră într-un grup 
de persoane este și cel 
care salută primul 


ein completarea salutului 
verbal se va înclina capul 
ușor și persoana salutată 
va fi privită în ochi 


ein niciun context femeia 
nu se ridică în picioare să 
dea mâna cu un bărbat, iar 
bărbatul nu va da 
niciodată mâna cu o 
femeie în timp ce este 
așezat 


¢Prezentarile se vor face în 
ordinea importanţei (ex. 
funcţie, vârstă etc.) 


«Nu monopolizati discuţia; 
acordati și altora dreptul 
la opinie, chiar dacă ceea 
ce spuneți este corect si 
de interes general 


«Chiar dacă știți că aveţi 
dreptate, nu este cazul 
să-i înrerupeţi pe ceilalţi 


ein orice discuţie priviţi 
interlocutorul în ochi, 
altfel se va considera că 
sunteţi dezinteresat/ă 


e Nu ridicați tonul pentru a 
vă impune părerea, 
aceasta denotă doar 
slăbiciunea dvs. 


e Nu vă contraziceti de 
dragul de a vă contrazice 
și nu aprobati orice idee 
daca nu impartasiti 
aceeasi opinie 


e Dacă vă simtiti atacat/ă de 
discuţii jignitoare sau nu 
doriţi să abordaţi o 
anumită tema, incheiati 
discutia politicos 

Exemple de bune practici 


Un studiu” empiric derulat în anul 2015 la nivelul universităţilor din 
România a arătat că managerii din învățământul superior nu sunt familiarizați cu 
instrumentele și procedurile specifice managementului eticii (cu excepţia codului de 
etică si al comitetului de etică), având mai degrabă o atitudine reactivă si nu 
proactivă în privinţa problemelor de etică specifice mediului universitar. Pentru a 
contura un model dezirabil de universitate morală, în care etica și integritatea 
academică sunt tratate corespunzător, prezentăm mai multe exemple de bune 
practici din lume. 


7 Silvia Puiu; Radu Florin Ogarca. „Ethics Management in Higher Education System of Romania”. 
În: Procedia Economics and Finance, nr. 23, 2015, pp. 599-603. 

UNIVERSITATEA DIN SIDNEY (AUSTRALIA) 


«Departament de Etică și Integritate cu domeniile (1) integritate 
academică și (2) etica cercetării 


*Secțiuni speciale pe intranet unde se pot accesa cursuri, 
workshop-uri, materiale, reglementări, resurse etc. 


“Biroul de Integritate academică (educaţională): 


“politici și proceduri: Cod de conduită pentru studenţi, Onestitatea 
academică, Hartuire și discriminare 


etraining-uri/ cursuri: modul educational de onestitate academică, 
stiluri de citare, plagiat, gândire critică 


SYDNEY 


*Biroul de Etica cercetării: 


af 
BS 


eechipe dedicate pentru etica cercetării pe animale, subiecți umani, 
managementul eticii în cercetare, comunicarea rezultatelor 
cercetării 


„E 


“politici și proceduri: Codul de conduită în cercetare, 


“training-uri pe teme precum: practici responsabile de cercetare, 
etica cercetării pe subiecţi umani/ animale 


UNIVERSITATEA ASTON (UK) 
e Structuri organizaționale privind aspecte de etică: 


e Grupul de Etică înființat de Consiliul Universităţii elaborează si 
supervizează Strategia de etică (Ethics Framework) și modul în care 
aceasta se armonizează cu politici și proceduri de etică specifice din 
universitate 


e Comisia de Etică a Cercetării - dezvoltă politici și proceduri privind 
conduita etică în cercetare, evaluează proiectele de cercetare 


e Comitetul de Bioetică - implementează proceduri privind cercetarea 
pe animale 


iversity 


e Strategia de etică stabilește: valorile și principiile etice, principalele 
domenii care ridică probleme morale, responsabilitatile membrilor, 
modalitatea de abordare a dilemelor morale, sistemul de raportare, 
politica privind cadourile 


e Politici si proceduri complementare (disponibile online sub secțiunea 

Resurse de Etică): Politica de raportare a problemelor etice (Speak Up! 
Policy), Cod de conduită în cercetare, Politica de etică a cercetării, 
Practici privind analiza abaterilor în cercetare (ex. fabricarea datelor, 
plagiat, proprietate intelectuală), Politica privind etica investiţiilor, 
Politica privind libertatea informaţiei, Politica privind tehnologiile 
mobile, Actul privind țesutul uman, Protecţia datelor, Politica de 
prevenire a corupţiei, Politica privind egalitatea și diversitatea etc. 


Birmingham 


Aston Un 

CAPITOLUL IV 


Instrumente institutionale 
pentru promovarea 


eticii academice 
(Toni Gibea) 


Scopul acestui capitol este de a prezenta ce tip de instrumente institutionale 
poate implementa o universitate pentru a răspunde provocărilor de natură etică, 
cum pot fi acestea dezvoltate și de către cine. Fiecare capitol conţine, printre altele, o 
prezentare succintă a instrumentelor deja implementate în Universitatea din 
București, dar și a unor instrumente ce ar putea fi implementate în viitor. O 
cunoaștere cât mai bună și mai clară a acestor instrumente de către studenții 
Universităţii este vitală pentru a ști cui trebuie să i se adreseze atunci când sunt 
victimele sau martorii unui comportament care ridică suspiciuni din punct de 
vedere moral. În ultimă instanţă, o bună cunoaştere a acestor instrumente ar putea 
duce și la o implicare mai activă si în cunoștință de cauză a studenților pentru a 
contribui la dezvoltarea sau implementarea unor astfel de instrumente. 

Prin „instrumente instituționale” ne referim la acele sisteme de reguli pe 
care o universitate le adoptă, la nivel general, pentru a rezolva diferite probleme de 
natură etică. 

Adesea, termenii ,,institutie” și ,organizatie” sunt confundați. De exemplu, 
când vorbim despre instituţii ne gândim la organizaţii guvernamentale, ministere 
sau alte departamente afiliate sau subordonate. Acestea sunt forme de organizare a 
guvernării care au în componenţa lor mai multe sisteme de reguli ce reglementează 
o activitate, propun și aplică sancţiuni. Organizațiile sau, mai precis, membrii unei 
organizaţii sunt cei care monitorizează activitatea vizată de către un anumit sistem 
de reguli si impun sancţiuni.! Codul Muncii este o instituţie, el este un sistem de 


1 Pentru o discuţie mai aprofundată vezi: Mihail-Radu Solcan. Instituţiile și teoria formală a acţiunii, 
disponibilă online la următorul link: http://www.ub-filosofie.ro/~solcan/LAB/itfa/ main007.html. 

reguli pe care diferite organizatii, precum Ministerul Muncii sau Ministerul 
Finantelor Publice si asa mai departe, fl aplica. 


Managementul eticii este disciplina care dezvoltă și implementează o serie de 
măsuri instituţionale pentru a combate și preveni comportamentele imorale 
din cadrul unei organizaţii, în cazul de fata, o universitate. 


Atenţie, nu confundați managementul eticii cu etica managementului. Inversiunea 
ne duce cu gândul, mai degrabă, la calitatea sau valoarea etică a activităţilor 
de management. Managementul eticii, asa cum indică foarte clar sintagma, se 
preocupă de organizarea și crearea unor instrumente care vizează aspectele 
etice ale unei organizaţii, în cazul nostru Universitatea din București. 


Managementul eticii dezvoltă instrumente precum: coduri de etică, comisii de 
etică, coduri profesionale de conduită sau de onoare, audit etic, traininguri de etică, 
birouri de etică și aşa mai departe. În următoarele subcapitole, unele dintre aceste 
elemente vor fi prezentate pe scurt. 


Cadrul normativ specific eticii instituţionale 


Să ne imaginăm că facem parte din conducerea universității și că suntem 
desemnaţi responsabili cu implementarea unei măsuri instituționale care să rezolve 
o problemă morală, să spunem plagiatul. Avem la dispoziţie cel puţin două strategii 
diferite. Prima strategie este să gândim o serie de reguli care ar combate plagiatul, 
ca fenomen, în universitate. Această abordare poartă denumirea de „conformitate” 
(compliance). A doua strategie vizează mai degrabă caracterul studenţilor. În acest 
caz ne orientam în funcţie de cauzele care îi determină pe studenți să plagieze. Un 
răspuns ar fi că nu știu cum ar trebui să scrie un text academic sau de ce sunt 
importante regulile care interzic plagiatul, mai general, de ce este importantă 
onestitatea intelectuală. Această abordare poartă denumirea de „integritate” 
(integrity). Cele două abordări aderă la presupozitii normative diferite. 

În cazul conformităţii, accentul cade în special pe reguli, respectarea lor şi 
sancţionarea încălcării lor. Miza este de a identifica ce reguli ar trebui implementate 
si cum ne putem asigura că ele vor fi respectate. 

Integritatea se concentrează mai degrabă pe caracterul moral al agenţilor și 
răspunde la întrebări de genul: Putem identifica un nucleu de valori morale comune? 
Cum îi determinăm pe agenţi să adere la aceste valori? Cum pot agenţii morali să 
internalizeze valorile morale ale unei universități? 

Conformitate 


În cazul acestei abordări, primul pas pe care ar trebui să îl facem este să 
realizăm un sistem de reguli (de regulă inclus în Codul de Etică) care să vizeze în 
mod direct plagiatul. În ciuda intuitiei comune că plagiatul este imoral, acest lucru 
trebuie menționat explicit într-un Cod. Ulterior ne putem imagina o serie de alte 
modalităţi prin care am putea combate acest fenomen. O idee ar fi să ne gândim și la 
o practică: putem spune că fiecare lucrare (eseu, referat și așa mai departe), înainte 
de a fi evaluată, trebuie verificată cu ajutorul unui program anti-plagiat (așa cum se 
întâmplă deja în cazul lucrărilor de doctorat). Mentionarea obligaţiei într-un cod de 
etică, monitorizarea comportamentului și aplicarea unor sancțiuni sunt elementele 
care, din perspectiva abordării conformităţii, ar trebui să îi motiveze pe agenți în a 
adopta un comportament moral si să nu plagieze. 

De regulă, implementarea acestei abordări se face din exterior, în sensul în 
care se creează un grup separat, în universitate (de regulă o Comisie de Etică), care 
dezvoltă aceste reguli, monitorizează comportamentul membrilor unei organizaţii, 
propune sancțiuni și evaluează situațiile care nu se plasează sub incidența regulilor. 
Esentiale sunt si rutele etice. Ele ne pun în situația de a ne imagina ce traseu ar 
trebui să urmeze o sesizare de plagiat sau ce traseu ar trebui să urmeze toate 
lucrările realizate de către studenți pentru a ne asigura că aceștia nu plagiază. 


Tipuri de probleme specifice abordării conformităţii 

(i) Implementare 

Ce program anti-plagiat va fi utilizat? Cine trebuie să îl achiziționeze? Cine trebuie 
să îl utilizeze? 

Deși toate aceste întrebări sunt aparent neimportante, ele sunt esenţiale pentru a 
evita ambiguitățile. De exemplu, este foarte important ce program anti-plagiat va fi 
utilizat. Programul respectiv ar trebui să ne ajute să recunoaștem când un student 
utilizează în lucrarea lui definiții standard, de exemplu definiţia celulei, definiţia forţei, 
anumite legi sau coduri legale și așa mai departe. Dacă acest lucru nu este posibil, 
atunci ar trebui menţionat că programul respectiv este doar un instrument, iar decizia 
dacă studentul a plagiat sau nu îi aparţine celui care verifică lucrarea. 

Ar trebui profesorii să verifice dacă lucrările sunt plagiate? Pentru a lua o astfel de 
decizie, ar trebui consultate cadrele didactice. Asumând că ajungem la concluzia că 
profesorii au obligaţia de a verifica lucrările, nu trebuie să uităm că anumiţi profesori ar 
putea avea nevoie si de un program de pregătire pentru a învăța cum se utilizează 
soft-ul anti-plagiat. 

(ii) Sanctiuni 

De cele mai multe ori, când te gândești la o serie de reguli pentru a combate 
plagiatul, sunt necesare sancţiuni pentru a te asigura că persoanele vizate se vor 
conforma. În cazul de faţă pot exista două tipuri de sancţiuni. Sanctionarea profesorilor 
care nu verifică lucrările cu programul anti-plagiat și sancţionarea studenţilor care au 


Capitolul IV 63 


Etica si integritate academica 


fost prinsi ca au plagiat. Sanctiunile pot varia in functie de gravitate, daca profesorul 
sau studentul sunt sau nu la prima abatere. De exemplu, daca este vorba despre 
plagierea unui eseu pentru un curs, am putea susține ca aceasta încălcare a 
regulamentului nu ar trebui sanctionata la fel de aspru precum plagierea unei lucrări de 
diplomă. De asemenea, dacă studentul este la prima abatere, o mustrare din partea 
profesorilor ar putea fi suficientă, urmând ca, în viitor, dacă va continua să plagieze, să 
fie sancționat mult mai sever. În ultimul caz apare un alt tip de problemă, care ţine de 
implementarea regulilor: va fi nevoie si de ţinerea unei evidențe pentru ca profesorii sa 
știe dacă un student este sau nu la prima abatere. 

(iii) Evaluarea situaţiilor problematice 

Oricât de mult efort s-ar depune iniţial pentru a implementa un sistem de reguli 
care să combată fenomenul plagiatului, rezultatul va fi unul perfectibil. Atunci când 
apar situaţii care nu sunt prevăzute explicit în cod, este nevoie de o Comisie pentru a le 
evalua și pentru a îmbunătăţi sau dezvolta în mod sistematic codul. De exemplu, putem 
spune că un student a plagiat când depune același eseu la două cursuri diferite? 
Autoplagiatul ar putea intra sub incidenţa regulilor de mai sus, dar cât timp el nu este 
prevăzut în regulament, este greu de justificat ce sancțiuni ar trebui aplicate. 


Unul dintre aspectele negative specifice abordării instituţionale a 
conformităţii este tendința excesivă de a birocratiza aceste instrumente, cu alte 
cuvinte de a crea din ce în ce mai multe reguli care devin incognoscibile celor care 
nu le dedică foarte mult timp si atenţie. În cazuri extreme, un astfel de sistem îi 
poate chiar descuraja pe cei nedreptatiti să ia atitudine. 


Integritate 


În cazul integrităţii, se pune accent mai degrabă pe dezvoltarea caracterului 
moral al membrilor unei universități, și nu pe dezvoltarea sistematică a unui cod și a 
unei comisii care să monitorizeze respectarea codului. Prin dezvoltarea caracterului 
moral se au în vedere valorile sau principiile morale dezirabile pe care membrii unei 
comunități și le-ar însuși. Din perspectiva integrităţii, pentru a diminua fenomenul 
plagiatului, studenții și profesorii trebuie să fie onești din punct de vedere intelectual 
(se mai utilizează și sintagma de onestitate academică). Adică oamenii vor fi motivaţi 
să nu plagieze și să reacționeze vehement împotriva acestui comportament dacă 
sunt onești intelectual. 

Implementarea unei strategii instituționale care pune accentul pe integritate 
se face, de regulă, din interior. Membrii comunității participă la traininguri de sensibilizare, 
dezbat împreună problemele pe care le ridică fenomenul plagiatului şi cad de acord 
asupra unor soluţii care să fie în acord cu valorile morale pe care și le și asumă. 

La fel ca și în cazul de mai sus, să ne imaginăm că trebuie să implementăm în 
Universitatea din București o serie de instrumente specifice abordării integrității. 

Mai jos se regaseste 0 mostra a unor astfel de instrumente pe care le-ar putea utiliza 
cei care vor sa fi motiveze pe agenti sa adopte un comportament integru. 


Instrumente specifice abordarii integritatii vis 

(i) Trainingul de sensibilizare - 

În astfel de traininguri, membrii unei comunități sunt ,,sensibilizati” vizavi de o 
anumită problemă de ordin moral, în cazul nostru, plagiatul. Le pot fi relatate 
participanţilor o serie de întâmplări reale sau ficționale care pun în evidenţă 
dezavantajele practicii plagiatului. De exemplu, un student care nu a scris niciodată un 
referat, a plagiat de fiecare dată, va găsi cu greu un loc de muncă. Așadar, ar trebui 
evidenţiat, de exemplu, că antrenamentul scrierii cât mai clar și corect a unei lucrări 
facilitează accesul studentului pe piaţa muncii. 

Pot fi sensibilizati și cei care, deși nu plagiază, aleg să nu reactioneaze atunci când 
știu că un coleg a plagiat. Pe această temă, studenții pot fi informaţi de faptul că ei sunt 
în competiție unii cu ceilalţi, iar copierea este, din acest punct de vedere, echivalentul 
trisatului. Dacă rămân pasivi, ei promovează in mod indirect acest comportament care 
distruge reputaţia instituţiei de la care își vor obține o diplomă. O reputaţie negativă a 
instituției unde și-au finalizat studiile îi poate dezavantaja atunci când vor vrea să se 
angajeze. 

Tot în cadrul unor traininguri de sensibilizare, pot fi invitaţi o serie de idoli din 
domeniul de interes al studenților, adică cercetători care s-au remarcat prin activitatea 
lor de cercetare în comunitatea internaţională sau care au făcut descoperiri 
remarcabile. Aceștia le pot relata tinerilor studenți cât de importantă a fost perioada 
când erau studenţi și cum au reușit să realizeze atât de multe prin muncă și onestitate. 
Onestitatea poate fi promovată ca parte a unei rețete de succes în orice carieră. 

(ii) Dezbaterea unor probleme de natură morală 

Dezbaterile academice reprezintă un alt mod prin care studenții ar putea să își 
însușească anumite valori morale. Participanţii pot fi îndemnați să argumenteze de ce 
cred că plagiatul este greșit din punct de vedere moral. Ulterior, participanţii pot fi 
rugaţi să realizeze o ierarhie a acestor argumente, pornind de la cele pe care le cred ei 
ca fiind cele mai importante. 

În cadrul unor dezbateri, se pot folosi drept material de discuţie și cazuri concrete. 
Le-ar putea fi prezentate studenţilor diferite cazuri de impostură academică. Ei pot fi 
rugaţi să evalueze, ca și în cazul de mai sus, de ce comportamentul cercetătorului este 
greșit, eventual să identifice cine sunt responsabilii. Putem vorbi și despre o 
responsabilitate instituțională la nivelul conducerii? Aceasta poate fi o altă temă de 
dezbatere. 

În ultimă instanţă, studenţii pot relata propriile experienţe și pot apăra, cu 
argumente, propriul punct de vedere. 

(iii) Schimbul de roluri 

Studenţii și profesorii sunt rugaţi, așa cum sugerează și titlul, să facă un schimb de 
roluri. Unui profesor îi poate fi atribuit rolul studentului prins că a plagiat, iar un 
student este rugat să își imagineze că este profesor. Ceilalţi participanţi își pot lua 
notițe pentru a le oferi sugestii, la final, celor doi. În acest fel, studenţii pot empatiza cu 
profesorul care l-a prins pe student, iar profesorii cu studenții prinși că au plagiat. În 
ambele cazuri, acest schimb de roluri poate avea un efect esenţial în schimbarea 
comportamentului tuturor participanţilor. 

(iv) Vizionarea unor scurtmetraje 

Foarte utile sunt și scurtmetrajele care pun în evidenţă aspectele discutate anterior. 
Ele prezintă un avantaj, deoarece pot avea un impact emoţional direct. 


Unul dintre dezavantajele abordării instituționale bazate pe integritate 
survine din faptul că măsurile implementate nu oferă soluţii clare şi evidente. În 
plus, însușirea unor valori morale poate dura destul de mult. În cazul personalului 
angajat pe termen lung în Universitate, se poate implementa o strategie care să 
vizeze dezvoltarea unor caractere morale, integre, dar în cazul studenților care fac 
parte din comunitatea Universității din Bucuresti pentru trei sau cinci ani, la licență 
si la masterat, este foarte putin probabil ca aceștia să internalizeze anumite valori 
morale. În aceste cazuri, nişte reguli simple sau anumite rute etice specifice 
abordării conformităţii ar putea fi mult mai eficiente. 


Conformitatea și Integritatea - două fete ale aceleiași monede 


În ciuda disocierii anterioare, există voci care susțin, pe bună dreptate, că 
cele două abordări sunt, de fapt, complementare. Acest lucru înseamnă că abordarea 
conformităţii și integrităţii se pot implementa concomitent într-o instituție și chiar 
completa una pe cealaltă. 

Pentru a realiza traininguri de sensibilizare și dezbateri, avem nevoie de 
reguli foarte clare. Trebuie să știm ce forme de plagiat există și, dintre acestea, care 
sunt cele mai comune, pentru a se construi trainingul în funcţie de contextul dat. 
Cazul plagiatului poate fi înșelător din acest punct de vedere, deoarece cineva ar 
putea spune că singura regulă necesară pentru abordarea conformităţii este: 
„Copierea în lucrarea ta a unor pasaje din alte lucrări fără a menţiona sursa este 
strict interzisă”. În alte situaţii mai delicate, precum în cazurile de hărțuire verbală, 
cineva se poate simţi ofensat de simplul fapt că profesorul niciodată nu îi dă 
dreptate, sau deoarece a discutat la curs mult prea în detaliu diferite pasaje 
ofensatoare din romanul „lon”. Câteva instrucţiuni, fie ele și convenţionale, ar fi 
foarte utile în acest caz, dar și în altele similare. 

Pe de altă parte, construirea unui sistem de reguli și impunerea acestuia fără 
a-i face pe studenți să înțeleagă de ce trebuie, de fapt, să acţioneze într-un anumit fel, 
poate avea o forță motivationala aproape nulă. Un student își poate încerca norocul, 

sperând că profesorul nu îi va verifica lucrarea. Mai problematic ar fi în cazul celor 
care, pentru a evita regulile respective reformulează secțiunile plagiate. În ultimul 
caz nu s-ar mai putea vorbi despre plagiat propriu-zis, dar, din perspectiva abordării 
integrității, studenţii care fac așa ceva nu pot fi considerați onești intelectual. Ideea 
de a construi propriul eseu este contrară celei de a reformula pasajele copiate. 


Observaţie 


Este adevărat că, în unele situaţii, un anumit tip de abordare poate 
predomina. De exemplu, în etica cercetării este nevoie de o serie de reguli 
foarte clare și stricte în baza căror membrii Comisiei de Etică a Cercetării să 
evalueze, din punct de vedere moral, proiectele de cercetare ale studenților. 
În calitate de cercetători, studenţii sunt obligați să respecte, atunci când fac 
cercetări empirice, regulile naţionale de bună conduită în cercetare, dar și pe 
cele internaționale unanim recunoscute de către comunitatea academică. Cu 
toate acestea, și în cazul eticii cercetării sunt necesare traininguri de 
sensibilizare și dezbateri pentru a îi face pe tinerii cercetători să înțeleagă de 
ce sunt importante drepturile propriilor participanţi la studiu, dar și pentru ca 
aceștia să fie în mod direct motivaţi în a respecta drepturile propriilor 
participanţi. 


Codurile și comisiile de etică: tipologii si roluri 


Din punct de vedere organizational, comisiile de etică sunt cele care dezvoltă 
si promovează o cultură universitară integra. De cele mai multe ori, aceste comisii au 
ca prim obiectiv dezvoltarea unui cod de etică, a unui ghid sau a unei broşuri. În 
funcție de tipul de probleme pe care le au în vedere, comisiile și codurile de etică pot 
fi de mai multe tipuri. Vom începe cu cele două comisii de etică deja existente în 
cadrul Universităţii din București, Comisia de Etică? și Comisia de Etică a Cercetării.? 


Comisia de Etică 
Potrivit Legii Educaţiei, la nivelul fiecărei universități trebuie să funcționeze 


o Comisie de Etică. Activitatea Comisiei Universității din București vizează atât 
personalul didactic si de cercetare, cât si studenţii, personalul didactic auxiliar, 


2 http://www.unibuc.ro/despre-ub/organizare/comisii/comisia-de-etica/. 
> http://www.unibuc.ro/cercetare/etica-in-cercetare/comisia-de-etica-cercetarii/. 

membrii pensionati, absolvenţii sau alti membri ai comunităţii Universităţii din 
Bucuresti care au primit această calitate prin decizia Senatului.+ Când vine vorba 
despre atribuţiile pe care le au membrii Comisiei de Etică, acestea sunt specificate în 
Legea Educaţiei, Carta Universitară, Codul și Regulamentul de Etică al Universităţii 
aprobat de către Senat, dar și al altor legi și regulamente naţionale sau 
internaţionale. Pe scurt, principalele atribuţii ale membrilor unei Comisii de Etică 
sunt următoarele: 


(i) Analizează și soluţionează comportamentele imorale tipice unei 
universități, sesizate de către membrii comunităţii academice sau de 
către alte persoane din afară; 

(ii) Elaborează și dezvoltă Codul de Etică și Deontologie Universitară al 
Universităţii din București; 

(iii) Se poate implica, la cererea conducerii Universităţii sau a Facultatilor, în 
dezvoltarea unor activități care vizează etica și integritatea universitară. 


Comisia de Etică poate formula un punct de vedere apelând inclusiv la 
experți (din tara sau din alte tari) si poate propune o serie de sancțiuni în funcţie de 
gravitatea fiecărei fapte. Sanctiunile îi pot viza atât pe studenții și angajaţii 
Universităţii din București, dar și pe cei care nu sunt, propriu-zis, în comunitatea 
Universităţii din București (firmele contractate de către Universitate pentru diferite 
servicii). În caz extrem, Comisia poate propune ca un student care a plagiat în 
lucrarea sa de diplomă să fie exmatriculat, iar pentru un angajat poate propune chiar 
si desfacerea contractului de muncă. 


Dacă sunteţi victimele sau martorii unui comportament imoral (abuz, 
discriminare, nepotism, favoritism, mită, cadouri, îngrădirea libertății 
academice, plagiat, încălcarea dreptului de autor și așa mai departe) puteţi să 
trimiteţi o sesizare, doar scrisă, la Registratura Universităţii din Bucuresti 
(Bd. M. Kogălniceanu 36-46, Sector 5, 050107) adresată Comisiei de Etică. 


Atenţie! Sesizările nu pot fi anonime. Membrii Comisiei de Etică se angajează 
să respecte confidentialitatea victimelor și a martorilor pe parcursul întregului 
demers. 


“ Capitolul IV, Art. 18, din Regulamentul Comisiei. Acest articol poate fi accesat la următorul link: 
https://drive.google.com/file/d/OB-WydKIC-sxCNV8tYkJZbOVCVXc/view. 

Comisia de Etică a Cercetării 


Spre deosebire de prima comisie, Comisia de Etică a Cercetării se adresează 
exclusiv problemelor de natură etică din cercetare. Principalul text legislativ care 
face referire la buna conduită în activitatea de cercetare științifică este Legea nr. 
206/2004, iar ca organizare în cadrul Universităţii din București, Comisia de Etică a 


Cercetării este menţionată în Carta Universităţii din București, Art. 144. 


La nivel internaţional, Comisia de Etică a Cercetării poartă și denumirea de 
Comitetul Institutional de Analiză (Institutional Review Board, cunoscut și ca IRB). 


Potrivit propriului Regulament, Comisia de Etică a Cercetării5 are, printre 


altele, următoarele atribuţii: 


(i) | Evalueaza din punct de vedere etic proiectele de cercetare desfășurate 


în cadrul Universității din București; 


(ii) | Monitorizeaza aplicarea standardelor de etică a cercetării în proiectele 


aflate în implementare; 


(iii)  Elaborează, actualizează și le pune la dispoziție membrilor comunităţii 


academice Codul de Etică a Cercetării și Ghidul; 


(iv)  Analizează cazurile de conflict de interese din proiectele de cercetare; 
(v) Organizează traininguri de etică pe teme de etică a cercetării; 


(vi)  Sprijină introducerea de cursuri de etică a cercetării pentru studenți, 


masteranzi și doctoranzi; 


(vii) Pune la dispoziţie comunităţii academice propria expertiză pe teme ce 
tin de etica cercetării și realizează un raport anual privind propria 


activitate. 


Principala atributie care îi revine Comisiei de Etică a Cercetării este 
evaluarea proiectelor de cercetare. Studenţii ale căror cercetări empirice vizează 
unul sau mai multe elemente din următoarea listă: subiecți umani, celule sau 
țesuturi animale sau umane, animale vii, embrioni umani sau făt uman, mediul 
înconjurător, sunt obligați să vorbească cu profesorul coordonator pentru a obține 


avizul din partea Comisiei de Etică a Cercetării. 


> https://cometc.unibuc.ro/wp-content/uploads/2018/09/regulament-cec.pdf. 

Pentru a obtine avizul de etica trebuie sa intrati pe site-ul Comisiei 
(https://cometc.unibuc.ro/index.php/avizul-cec/), să descarcati si să completaţi 
împreună cu profesorul coordonator cererea pentru obţinerea avizului de etică 
(Anexa 1), sau să luaţi legătura cu secretarul comisiei pentru a vă îndruma 
(adresă de e-mail: cometc@unibuc.ro). 


O tipologie a codurilor de etică 


Comisiile Universității din București trebuie să elaboreze și să actualizeze 
propriile coduri de etică. In următorul capitol vom discuta despre codul de etică, ce 
este acesta, ce rol are într-o universitate și ce tipuri de coduri de etică există. 


Definiţie 
Codul de etică este un ansamblu coerent de reguli morale [interdicții sau 
obligaţii morale). 


Regulile morale pot fi prezentate sub forma unor interdicții (nu trebuie sa 
plagiezi) sau a unor obligații morale (trebuie să iti tratezi cu respect colegii). 
Codurile de etică vor fi mai ales utilizate ca instrumente instituționale pentru a le 
oferi membrilor unei comunități academice un sistem de reguli care să îi ghideze, să 
ştie ce este interzis din punct de vedere moral. Din acest punct de vedere, un cod de 
etică este util într-o universitate, deoarece le oferă membrilor un punct de reper. 

Un cod de etică poate îndeplini mai multe funcţii într-o universitate. În 
funcție de aceste funcţii, un cod poate fi: (i) aspirational; (ii) educativ; (iii) sau 
punitiv (sancţionează abaterile de la cod). 

Prin intermediul unui cod de etică se pot stabili anumite standarde 
profesionale pe care membrii unei comunități se angajează să le respecte, fără a fi 
însă constrânși. De exemplu: „Ne propunem să respectăm în cercetare cele mai 
înalte standarde de etică” sau: „Etica este unul dintre cele mai importante aspecte 
ale activității noastre de cercetare”. Codurile alcătuite doar din astfel de declaraţii 
sunt numite coduri aspirationale. Astfel de coduri pot fi întâlnite si sub denumirea 
de coduri de conduită, coduri profesionale sau chiar coduri de onoare. 

În completarea unui cod aspirational, pot exista si pasaje prin intermediul 
cărora li se aduc la cunoștință membrilor unei organizații ce le este sau nu permis să 
facă. Discutarea eseului unui student de fata cu alti colegi poate fi interzisă. Există 
instituţii care evaluează drept inacceptabilă criticarea muncii unui student în 
prezenţa celorlalți colegi, deoarece un student care a făcut un eseu mai slab poate fi 
ulterior ridiculizat. Un cod care conţine astfel de paragrafe este un cod educativ. Îi 
informează pe profesori și pe studenți privitor la normele și principiile morale la 
care aderă universitatea. În unele cazuri, un cod de etică ce are un rol educativ poate 

fi chiar mai general, de exemplu, poate doar să menționeze ca profesorii trebuie să 
adopte o atitudine profesională în relaţia lor cu studenții. În acest caz, fiecare profesor 
este liber să aplice această regulă în mod independent, după buna sa judecată. 

Codul de etică punitiv trebuie să fie foarte concret și să cuprindă sancțiuni în 
cazul în care se constată că există abateri de la acesta. Un cod care impune un 
comportament trebuie să vegheze asupra bunului mers al unei universități. 

În ceea ce priveşte conținutul unui cod de etică, pot exista coduri fundamentate 
pe unul sau mai multe concepte normative, precum: principii morale; valori morale; 
datorii morale; reguli morale; virtuţi morale. În următoarea parte sunt prezentate 
cinci principii care stau la baza codului Comisiei de Etică a Cercetării. 


Principii ale eticii cercetării ştiinţifice. 
Avizarea şi evaluarea etică a proiectelor de cercetare 
(inclusiv a celor derulate de către studenţi) 


Comisia de etică a Cercetării este cea care evaluează, din punct de vedere 
etic, toate proiectele de cercetare din cadrul Universităţii. Pentru a evalua proiectele 
de cercetare, membrii Comisiei fac apel la Ghidul și Codul de Etică dezvoltate special 
de către aceștia pentru Comisia de etică a Cercetării. Sunt avute în vedere principiile 
unanim recunoscute de către comunitatea academică: (i) principiul respectării 
demnității; (ii) principiul binefacerii; (iii) principiul dreptăţii; (iv) principiul integrității; 
(v) principiul vulnerabilitatii. 


Principiul respectării demnităţii 


Definiţia este preluată din Codul de Etică a Cercetării“ 

„Este moral să alegem acele căi de acţiune prin care să respectăm fiinţa umană 
ca valoare supremă în lumea naturală studiată de științe; aceasta înseamnă să 
nu o tratăm niciodată doar ca mijloc pentru a ne satisface interesele egoiste, ci 
întotdeauna ca scop suprem, dat fiind statutul său de ființă autonomă, adică de 
ființă raţională unică, aptă să își orienteze în mod decisiv comportamentul prin 
reguli pe care și le creează singură.” 


Potrivit principiului respectării demnităţii, cercetătorii nu trebuie să își 
trateze participanţii la studiu doar ca mijloace pentru a obţine anumite date 
empirice. De exemplu, dacă sunt interesat să realizez o cercetare pentru a afla 
incidenţa bolilor mentale din România, sunt obligat de către principiul respectului 


ê https://cometc.unibuc.ro/wp-content/uploads/2018/10/Codul-de-etică-a-cercetării-03.2017.pdf. 

demnității să le cer participanţilor consimțământul informat înainte de a îi ruga sa 
participe la studiu. Există și excepţii de la acest principiu, dar acestea vor fi discutate 
într-un alt capitol. 

Amăgirea participanţilor este un alt exemplu de comportament care încalcă 
în mod direct principiul respectării demnităţii. De exemplu, promisiunea mincinoasă 
ca, daca vor participa la studiu, subiecții umani vor fi remunerati. 


Principiul binefacerii 


. Definiţia este preluată din Codul de Etică a Cercetării 
„Cercetătorii au obligaţia să aleagă acele căi de acţiune prin care să evite 
facerea răului şi să promoveze acele interese care sunt importante și legitime 
punând în balanţă beneficiile, daunele și riscurile în vederea obţinerii celui mai 
mare beneficiu net pentru toți cei implicaţi, tratați în mod impartial.” 


Subiectii umani trebuie protejaţi, mai ales atunci când sunt utilizate tehnici 
invazive sau non-invazive care le-ar putea provoca daune fizice sau psihice. În 
celebrul experiment cu închisoarea de la Stanford, realizat de către Philip Zimbardo, 
starea psihică și fizică a participanţilor a fost pusă în pericol până la acel punct în 
care experimentul a fost oprit. 

Un alt exemplu grăitor în acest sens este celebrul experiment al lui Stanley 
Milgram. Pentru a testa ce efect are autoritatea asupra comportamentului uman, mai 
ales după evenimentele din cel de-al Doilea Război Mondial, profesorul de la Yale a 
construit un experiment în care un participant trebuia să aplice un șoc electric unui 
alt participant, plătit de către experimentator (vezi discuția despre amdgire de mai 
sus), de fiecare dată când acesta oferea un răspuns greșit la o sarcină. Este bine 
cunoscut faptul că anumiţi participanţi au suferit adevărate traume psihologice în 
timpul experimentului, dar și după. 

În ambele experimente, daunele şi riscurile erau mult mai mari comparativ 
cu beneficiile din experimentele respective. 


Principiul dreptăţii 


p Definiţia este preluată din Codul de Etică a Cercetării 
„Trebuie să distribuim echitabil (nepărtinitor) resursele cercetării și beneficiile 
ei, să nu discriminăm persoanele care participă la cercetare sau care sunt 
subiecţii acesteia, să le apreciem diferențiat, în funcţie de nevoi, contribuţie și 
responsabilitate, ţinând cont de resursele disponibile.” 


Acest principiu vizează în special excluderea neîntemeiată de la cercetare a 
anumitor grupuri sociale defavorizate. Principiul dreptăţii vizează și relația dintre 

membrii echipei, echitatea raporturilor dintre aceștia și relația pe care o au cu 
finantatorii. Beneficiile cercetării ar trebui distribuite în mod drept. 

Remunerarea diferențiată a participanţilor este un exemplu clar de încălcare 
a principiului dreptăţii. Dacă în studiu se ia decizia de a îi remunera pe participanţi 
pentru timpul pe care îl acordă sau pentru riscul pe care și-l asumă, ei ar trebui 
remunerati în mod egal. Este interzis ca cercetătorii să profite de faptul că unii 
participanţi au o condiţie financiară precară și ar accepta o sumă mai mică pentru a 
participa la studiu. 

Principiul dreptăţii este foarte important și în studiile clinice, unde accesul la 
un medicament experimental promițător nu ar trebui acordat în mod preferențial 
unor pacienți. De exemplu, doctorul care face parte și din echipa de cercetare insistă, 
pentru a își ajuta propriul pacient, până când acesta este inclus în studiu înaintea 
sau în detrimentul altor pacienți. 


Principiul integrităţii 


Definiţia este preluată din Codul de Etică a Cercetării 

„Trebuie să alegem acele cai de acțiune prin care să protejam de orice ingerinta 
externă valorile și credinţele (religioase, morale, politice, filosofice etc.) prin 
care indivizii umani (cercetători şi participanţi la cercetare) sau instituţiile 
privite, ca entități morale, își identifică felul lor esenţial de a fi sau a munci şi 
care, dacă sunt afectate, pun în pericol identitatea acestora.” 


Integritatea este o valoare foarte importantă pentru cercetătorii care 
desfășoară studii empirice. Fabricarea sau falsificarea datelor de laborator, 
interpretarea intenționat eronată a dovezilor empirice, raportarea trunchiată a unor 
date, utilizarea banilor destinati cercetării în alte scopuri, colaborarea cu parteneri 
care nu au competența necesară pentru a desfășura activitățile de cercetare din 
proiect, precum și alte comportamente, sunt strict interzise. Cercetătorii care recurg 
la astfel de gesturi încalcă în mod direct principiul integrității. 


Principiul vulnerabilitatii 


Definiţia este preluată din Codul de Etică a Cercetării 

„Este moral să avem o grijă specială fata de cei vulnerabili (ființe umane, 
animale), adică de cei a căror autonomie, demnitate sau integritate este posibil 
să fie amenințate prin distrugere sau limitare. Principiul se extinde asupra 
oricărui sistem viu (plante, animale, ecosisteme) în sensul protejării integrităţii 
fizice și psihice și a capacității lor de perpetuare.” 

Există mai multe tipuri de vulnerabilitati pe care cercetătorul trebuie să le 
aibă în vedere si de care să tina cont atunci când implementează propriul proiect de 
cercetare. Vulnerabilitatea cognitivă sau comunicationald se referă la acei 
participanţi care nu pot înţelege în ce constă, de fapt, participarea lor într-un proiect 
(copii mici, analfabeți funcționali, analfabeți și așa mai departe). 

Dacă un cercetător este interesat, să zicem, de nivelul satisfactiei al 
angajaţilor la locul de muncă, să zicem din domeniul IT, și îi cere aprobarea 
directorului unei companii pentru a aplica un chestionar, cercetătorul trebuie să fie 
vigilent. Este posibil ca directorul, în cazul în care este de acord, să își constrângă, 
chiar și în mod involuntar, angajaţii pentru a participa la studiu. Acest tip de 
vulnerabilitate poartă numele de vulnerabilitate instituțională. Același tip de 
vulnerabilitate se aplică si în cazul studiilor realizate în penitenciare pe deținuți sau 
chiar și sălile de curs cu studenți ca și participanți. 

Vulnerabilitatea cauzată de subordonarea socială informală este o formă de 
vulnerabilitate similară vulnerabilităţii instituționale. Diferenţa este că, în acest caz, 
nu există un raport formal clar de tipul șef - subordonat, dar este posibil ca decizia 
unui participant să îi influențeze și pe ceilalți. De exemplu, dacă ne propunem să 
facem un studiu pentru a examina diferențele de raportare la relaţia de cuplu ale 
femeilor comparativ cu ale bărbaţilor, atunci decizia oricărui partener de a participa 
la studiu poate influența decizia celuilalt. În acest caz, este recomandat ca 
cercetătorul să îi informeze pe cei doi parteneri că decizia de a participa sau nu la 
studiu le aparține, eventual să decidă fiecare separat. 

În afară de cele enumerate mai există si vulnerabilitdti medicale, sociale sau 
economice. Persoanele sărace, bolnave sau care fac parte din diferite grupuri 
minoritare ar putea fi tentate să participe la studii din cauza poziției vulnerabile în 
care se află. Cercetătorii le promit o recompensă materială semnificativă sau un 
tratament pentru a trata boala de care suferă. Aceste situaţii vor trebui tratate cu 
vigilenta și implementate măsuri specifice, care să contracareze constrangerea 
participanţilor de a participa la studiu. 


Procesul de evaluare și avizare a proiectelor de cercetare 


Comisia de Etică a Cercetării (CEC) este singura instanță din cadrul 
Universităţii din București care evaluează și avizează proiectele de cercetare 
câștigate sau aflate în implementare. Evaluarea se realizează în baza unei cereri care 
poate fi depusă doar de către un cadru didactic sau un cercetător afiliat Universității 
din București. 

Este important de retinut ca avizul de etica trebuie obtinut, atunci cand 
este cazul, inainte de a demara procedura de cercetare propriu zisa. Avizul nu se 
obţine la finalul cercetării, sau când revista unde vreti să publicaţi rezultatele 
studiului vi-l solicită. 


Condiţia de mai sus are un temei cât se poate de simplu: cercetătorii din 
Universitatea din București trebuie să se asigure că proiectele lor respectă normele 
de etică si de integritate într-o manieră transparentă și evidentă pentru toți ceilalți. 


Faptul că cineva nu obține anterior demarării studiului avizul de etică nu 
înseamnă neapărat că a încălcat normele de etică a cercetării. 


Procesul de evaluare din punct de vedere etic a unui proiect de cercetare are 
patru etape: (i) contactarea CEC; (ii) completarea documentelor cerute de către 
Comisie; (iii) evaluarea cererii de către membrii comisiei; (iv) comunicarea deciziei. 

(i) Contactarea comisiei este o etapă anterioară completării cererii de 
obţinere a avizului. În această etapă premergătoare se poate stabili dacă 
cercetătorul are sau nu nevoie de un aviz de etică. 

De regulă, cercetările empirice au nevoie de avizul de etică, însă este posibil 
ca anumite cercetări să fie exonerate de această obligație. De asemenea, în unele 
cazuri, ar putea fi nevoie de un protocol de cercetare care să includă proceduri 
specifice. Comisia de Etică a Cercetării vă poate pune la dispoziție modele de 
completare a anexei, modele de consimtamant informat, sugestii privind protocolul 
de cercetare și așa mai departe. 


Atenţie! 


Revistele nu sunt singurele care le solicită cercetătorilor avizul de etică. Pentru ” 


a desfășura o cercetare în penitenciare, de exemplu, în afară de un acord de 
colaborare institutional, veți avea nevoie si de avizul din partea Comisiei de 
Etică a Cercetării. Uneori chiar și anumite instituţii de cercetare le cer colaboratorilor 
săi obținerea avizului anterior demarării activităţilor de cercetare.Recent, 
Unitatea Executivă pentru Finanţarea Învățământului Superior, a Cercetării, 
Dezvoltării și Inovării (UEFISCDI) le-a cerut celor care s-au înscris la o competiţie 
cu proiecte experimentale să obțină avizul de etică a cercetării.” 


7 Mai multe informaţii pe site-ul Unităţii UEFISCDI la Anexa 1.3.: https://www.uefiscdi.ro/eea-grants- 
proiecte-colaborative-de-cercetare. 

In functie de proiect, procesul de evaluare dureaza in jur de 14 zile. Este de 
preferat să contactaţi Comisia imediat ce aveţi suficiente detalii cu privire la 
proiectul pe care vreţi să îl implementati. 


(ii) Completarea cererii pentru obținerea avizului de etică (Anexa 1).8 
Cererea este un document prin intermediul căruia cercetătorii își prezintă proiectele 
de cercetare pentru care doresc să obțină avizul. 


O cerere se completează doar pentru un singur proiect de cercetare. Dacă 
vreți să evaluati mai multe proiecte de cercetare trebuie să completaţi câte o cerere 
separată pentru fiecare proiect în parte. 


Anexa 1 conţine trei parti. În prima parte se vor oferi mai multe informaţii 
privind identificarea proiectului și a echipei de cercetare, cum ar fi: titlul proiectului; 
acronimul acestuia; numele directorului sau coordonatorului proiectului; partenerii 
din proiect; instituția care ar putea finanța proiectul (dacă este propus pentru 
finanțare); ce alte instituţii sunt implicate în proiect și așa mai departe. 

Pentru cea de a doua parte, cercetătorii trebuie să aibă un proiect deja 
articulat din punct de vedere metodologic și teoretic, pentru a oferi informaţii 
privind: obiectivele și scopurile cercetării; activitățile științifice implementate în 
proiect; rezultatele pe care cercetătorul se așteaptă să le obțină. Descrierea 
obiectivelor, scopurilor și activităţilor trebuie specificată foarte clar și să coincidă 
realmente cu activitatea care va fi desfășurată în cadrul proiectului. 


Ce se întâmplă dacă, după obținerea avizului, pe parcursul cercetării, 
obiectivele, scopurile sau activitățile cercetării se modifică, sau dacă apar obiective, 
scopuri ori activități noi? 


Conform Regulamentului CEC, avizul de etică este valabil pentru cercetarea 
descrisă în Anexa 1. Dacă apar modificări, cercetătorul trebuie să ia legătura cu 
membrii comisiei pentru a evalua în ce măsură este nevoie de obținerea unui alt 
aviz. Este posibil ca anumite modificări să nu necesite o evaluare separată, ci doar 
introducerea unor amendamente la cererea deja evaluată. Aceste situaţii pot fi 
clarificate punctual doar contactând membrii comisiei. 


Cea de a treia si ultima parte este și cea mai extinsă. Ea cuprinde 9 secţiuni. 


1. Cercetare pe embrioni umani, făt uman; 
2. Cercetare pe subiecți umani; 


3 https://cometc.unibuc.ro/wp-content/uploads/2018/09/Anexa-1-RO.docx. 

w 


Cercetare pe celule/tesuturi umane; 

Protecția datelor personale ale subiecților implicați în activitățile de 
cercetare; 

Animale vii; 

Cercetare pe celule/tesuturi animale; 

Proiect realizat în parteneriat cu state care nu fac parte din U.E,; 
Protecția mediului și securitate; 

Alte elemente pe care le consideraţi relevante și care nu se găsesc în 
secțiunile anterioare. 


D 


we aOnNnan 


Cercetatorul trebuie sa identifice daca una sau mai multe sectiuni vizeaza 
cercetarea sa si să bifeze întrebările de la începutul fiecărei secțiuni cu răspunsul 
corespunzător. De exemplu, dacă nu își propun să desfășoare un studiu pe embrioni 
sau făt uman, atunci cercetătorul va bifa „nu” și va sări peste toate întrebările din 
secțiunea 1. Dacă răspunsul este „da”, atunci va trebui să răspundă la întrebările din 
secțiunea 1 și asa mai departe. 

De cele mai multe ori, cercetătorii trebuie să completeze 3, maxim 4 secţiuni. 
Uneori s-ar putea ca aceștia să fie nevoiți să completeze chiar și o singură secțiune. 
De exemplu, un studiu realizat pe celule sau țesuturi animale, furnizate de un 
partener, va necesita, în partea a treia, doar completarea secțiunii 6. Dacă se 
recoltează probe de celule sau țesuturi animale în UB, atunci cercetătorul trebuie să 
completeze, pe lângă secțiunea 6, si secțiunea 5. Toate aceste detalii pot fi lămurite 
anterior, când cercetătorul contactează Comisia de Etică a Cercetării. 


Anexa 1 este documentul pe baza căruia membrii Comisiei evaluează 
proiectul și în baza căruia veți obține avizul. Documentul trebuie completat foarte 
atent și trimis înainte de a depune proiectul la un concurs pentru a obține finanţare. 


(iii) Evaluarea proiectelor de cercetare de către membrii Comisiei de Etică a 
Cercetării. Nu este exclus ca membrii comisiei să îi invite pe cercetători la sediul 
comisiei pentru a își prezenta propriul proiect sau pentru a răspunde la neclaritatile 
pe care membrii le au privind proiectul de cercetare. Chiar și în această situaţie, 
invitația la sediul comisiei nu anulează obligația completării Anexei 1. 

După clarificarea și lămurirea detaliilor legate de proiect, fiecare membru 
evaluează în ce măsură proiectul ar trebui sau nu să fie avizat. Dacă un membru al 
comisiei sesizează abateri grave de la normele de etică a cercetării sau are 
nelămuriri poate face apel la ceilalți colegi. Cu toate acestea, fiecare membru își 
exprimă votul individual, după ce a cântărit foarte atent aspectele care tin de etica 
cercetării specifice proiectului în cauză. 

(iv) Comunicarea deciziei. 

În funcţie de votul membrilor, CEC poate lua următoarele trei decizii: 


(a) Aprobarea proiectului așa cum a fost prezentat comisiei (cum este 
prezentat în Anexa 1); 

(b) Proiectul este aprobat, dar cu solicitarea unor rectificări. Activităţile de 
cercetare din proiect vor putea fi demarate doar după ce modificările 
sugerate de către membrii comisiei au fost implementate; 

(c) Proiectul este respins. Comisia trebuie să explice foarte clar ce 
deficiențe majore s-au constatat și să îi ofere cercetătorului sugestii 
foarte clare pentru a-și îmbunătăţi proiectul. Ulterior, cercetătorul poate 
redepune proiectul pentru a fi evaluat de către membrii comisiei. 


Imediat după ce 2/3 dintre membrii CEC și-au exprimat votul se completează 
un proces verbal, iar decizia este comunicată prin e-mail. În cazul în care 
cercetătorul primește avizul, el se angajează: să instiinteze comisia când începe 
procedura de cercetare propriu-zisă; să raporteze către CEC orice descoperiri 
accidentale sau evenimente neprevăzute; să raporteze periodic modul în care și-a 
desfășurat activitatea de cercetare; la finalul cercetării să raporteze, dacă este cazul, 
ce impedimente a întâmpinat. 


Dezvoltarea unui climat etic incluziv 
(cooperarea între persoane cu viziuni 
sau opinii diferite; încrederea mutuală) 


Cooperarea este o necesitate în orice proces de învăţare, formare sau 
cercetare. În ceea ce priveşte cercetarea este evidentă tendinţa din ce în ce mai 
pronunţată de a realiza studii interdisciplinare de cercetare. În acest sens, au 
început să prindă contur noi direcţii de cercetare, care sunt prin natura lor 
interdisciplinare; neurostiintele reprezintă doar un exemplu în acest sens. 

Atunci când cooperăm cu ceilalți ne putem testa propriile idei sau afla lucruri 
noi, care ne vor ajuta mai devreme sau mai târziu. Suntem predispusi în mod natural 
să cooperăm mai ușor cu cei cu care avem mai multe lucruri în comun, fie că vorbim 
despre puncte de vedere similare, aceleași preferințe sau, pur și simplu, despre 
faptul că ne este mai ușor să ne înțelegem cu anumite persoane. Această 
predispozitie poate duce uneori la formarea unor triburi în rândul studenților si 
profesorilor de la diferite programe, departamente, facultăți sau domenii (științe 
umaniste, științe sociale, științe exacte și așa mai departe). 

Cateva exemple de replici care denota existenta unor diviziuni 

Cei de la „umaniste“ știu doar să vorbească si cam atât. 

Studenții de la celălalt departament bat câmpii. 

Normal că cei din grupa 355 au luat toţi 10. 

Pentru a preda materia x trebuie să fii destul de tare. 

Era de așteptat ca adepții teoriei x să nu fie de acord cu ce am susținut eu. 
Vreau să mă transfer la un alt masterat, deoarece m-aș înțelege mai bine cu 
studenții de acolo. 

Cei mai tineri nici nu au cum să înțeleagă. 


Respectul reciproc, sincer, este crucial atunci când încercăm să colaborăm. 
Chiar dacă nu ești de acord cu ceea ce susțin ceilalți, nu înseamnă că esti îndreptățit 
să îi desconsideri sau să îi împiedici să vorbească. Libertatea academică este unul 
dintre cele mai importante principii într-o universitate. Membrii unei universități 
trebuie să fie liberi să dezbată fapte sau idei și să își expună, fără constrângeri, 
propriile puncte de vedere. 


Atenţie! 

Libertatea nu ar trebui caricaturizată, în sensul în care fiecare are dreptul să 
spună absolut orice. Cineva ar putea cu ușurință întreba dacă ar trebui 
acceptate și replicile misogine sau rasiste îndreptate către colegi sau profesori. 
Răspunsul este, evident, nu. În acest sens, important este să ne amintim ce 
spunea J. S. Mill despre libertate, anume că libertatea unui individ se termină 
atunci când libertatea unui alt individ începe. La fel și în cazul libertăţii 
academice. 

O posibilă temă de discuţie ar fi dacă ar trebui limitată libertatea de exprimare 
a membrilor comunității academice, deoarece ar ofensa un grup minoritar. 
Vezi cazul din Statele Unite când „Aventurile lui Huckleberry Finn” a fost 
exclusă din programa curriculară a școlii, deoarece conţinea un cuvânt ofensator. 


Cum purtăm o discuţie critică în mod civilizat? 
Eticheta universitară 


O dezbatere academică ar trebui să fie un prilej pentru a învăţa lucruri noi 
sau, mai filosofic spus, să descoperim adevărul. De regulă, atunci când ne implicăm 
într-o dezbatere, putem pierde din vedere acest lucru. Ne angajăm într-un joc în care 
suntem proprii avocaţi, încercând, prin orice mijloace, să ne susţinem punctul de 

vedere. Atunci când dezbatem ar trebui să ne comportam mai degrabă ca niște 
judecători care încearcă să afle care este adevărul. Raportarea la o discuţie critică ca 
la un fel de competiţie în care există un singur învingător poate fi una dintre cauzele 
încălcării regulilor de etichetă universitară. 

Fără să realizam, îi jignim pe ceilalți, iar discuţia ia forma unei confruntări. 
Pentru ca o discuţie să nu se transforme într-o confruntare este foarte important să 
avem în permanenţă în vedere următoarele greșeli comune, pe care le putem face 
uneori fără să ne dăm seama: 


-  Ridicăm tonul sau ne răstim la ceilalţi; 

- Facem tot felul de gesturi ironice sau sfidătoare, uneori pufnindu-ne si 
râsul; 

- Nu îi respectam pe ceilalți interlocutori. Sintagma: „Ce zice, mă, si ăsta!” 
este un exemplu paradigmatic în acest sens; 

- Refuzam să luăm în considerare, la modul serios, ceea ce ne spun ceilalți; 

- Ne,,aliem” cu ceilalți pentru a fi mai multi împotriva celorlalți, chiar dacă 
nu ne este clar dacă suntem sau nu de acord cu ceea ce spun; 

- Avem pretenția ca ceilalți să înțeleagă tot ceea ce le spunem. Este esenţial 
ca într-o dezbatere să putem reconstrui argumentele și propriile noastre 
puncte de vedere. Este de apreciat dacă poți relata foarte precis si pe 
scurt un punct de vedere; 

- Bătălia orgoliilor. Nu de puţine ori începem o dezbatere pe o anumită 
temă și ajungem să discutăm cu totul alte teme, poate-poate reușim să 
dăm „lovitura de grație”; 

- „Cum îndrăznești să spui asa ceva?” Chiar și atunci când suntem atacați 
sau auzim că cineva susține un punct de vedere ofensator, ideal ar fi să fi 
arătăm ce susține de fapt. Faptul că cineva face o greșeală nu înseamnă că 
își pierde în mod automat dreptul de a mai vorbi sau de a fi respectat; 

- Uneori un argument foarte bun poate avea un impact negativ asupra 
celorlalți, din simplul motiv că felul în care a fost prezentat nu a fost unul 
prielnic; 

- Nu puteam finaliza lista fără fenomenul des frecventat online, trollingul. 
Atunci când observăm că cineva ne trollează în mod deliberat, uneori 
poate chiar nedeliberat, cel mai bine este să revenim la subiect fără a 
pierde din vedere scopul dezbaterii. Trollingul este „eficient” doar dacă 
este încurajat. 


Sofismele sunt o altă formă de alterare a calităţii unei discuții critice. Ele sunt 


niște raționamente aparent corecte sau care par să aibă sens la o primă vedere, dar 
care ascund erori grave de judecată. De ce sunt sofismele relevante în contextul unei 

discutii despre o discutie critica, academica, civilizata? Ele sunt de cele mai multe ori 
utilizate de către cei care se raportează la o discuție academică ca la o competiţie sau 
o confruntare personală. Chiar și neintentionate, ele pot prejudicia interlocutorii. 

Ad hominem (atacul la persoană) este unul dintre cele mai comune sofisme 
care au în structura lor o componentă morală foarte importantă. Ideea de bază este 
de a ataca ceea ce spune cineva pe fondul unor caracteristici sau evenimente din 
viața lui personală, care nu au nicio legătură cu tema dezbătută sau poate doar în 
mod tangential. 

De exemplu, un coleg, să îl numim Mihai, argumentează că în industria cărnii 
are loc o activitate imorală când animalele sunt chinuite inutil. Să ne imagină că un 
coleg de al său, să zicem Costin, îi răspunde: „Hai, mă, lasă-mă, ieri nu știai cum să 
mănânci mai repede hamburgerul de la McDonalds și acum îmi spui că ar trebui să 
fim vegetarieni...”. Replica lui Costin nu doar că nu are nicio legătură cu argumentul 
prezentat de către Mihai, dar poate distrage atenţia de la ceea ce este important. 
Mihai, în exemplul nostru, nu a spus în niciun moment că oamenii ar trebui să fie 
vegani. El a susținut că aplicarea unei suferinţe inutile este imorală, iar fermele 
industriale recurg la astfel de practici. Există mai multe contraargumente ce ar 
merita discutate, dar în niciun caz nu este relevant ce a mâncat Mihai cu o zi înainte. 

(Emanuel Socaciu, Constantin Vica) 


Libertatea academica si dezacordul in stiinta 


Universitatea din Bucuresti este una dintre cele 889 (la momentul redactarii 
acestui text) de universități semnatare ale unui document fundamental pentru 
ethos-ul academic contemporan: Magna Charta Universitatum!. Această declaraţie 
comună a universităților (dezvoltată ulterior prin Recomandarea 1762 a Adunării 
parlamentare a Consiliului Europei? cu privire la libertatea academică și la 
autonomia universitară) își propune că contureze liniile generale ale spațiului moral 
și intelectual propriu universității de azi. 

Dintre cele patru „principii fundamentale” prevăzute de cartă, două au 
legătură cu noţiunea de libertate academică: 


(1) 


(3) 


„Universitatea activează în cadrul unor societăţi organizate diferit ca 
urmare a condiţiilor geografice și a moștenirii istorice și este o instituție 
autonomă care produce și transmite, în mod critic, cultura prin 
intermediul cercetării și învățământului. Pentru a răspunde necesităților 
lumii contemporane, universitatea trebuie să fie independentă, din 
punct de vedere moral și științific, în raport cu orice putere politică si 
economică (...) 

Libertatea cercetării, a învățământului și a formării fiind principiul 
fundamental al vieții universitare, rezultă că atât autoritățile publice, cât 
și universitățile, fiecare în domeniul ei de competenţă, trebuie să 
garanteze și să promoveze respectarea acestei exigente fundamentale. 
Prin respingerea intolerantei si prin deschiderea permanentă spre 


1 


http://www.magna-charta.org/resources/files/the-magna-charta/romanian, pentru versiunea in 
limba română. 


2 http://assembly.coe.int/nw/xml/XRef/Xref-XML2HTML-en.asp?fileid=17469&lang=en. 

dialog, Universitatea este un loc de întâlnire privilegiat între profesori, 
care au capacitatea de a transmite cunoașterea și mijloacele de a o 
dezvolta prin cercetare și inovaţie, și studenţi, care au dreptul, voința si 
capacitatea de a și-o însuși'3 
Nu este greu de văzut de ce libertatea academică (fie în forma ei 
instituțională, a autonomiei universităților, fie în forma aplicabilă la nivel individual) 
este atât de importantă. Dacă universitățile au ca primă misiune aceea de a produce 
si de a transmite cunoaștere, atunci căutarea neîngrădită a adevărului trebuie sa 
stea la baza funcţionării lor. 


Procesul istoric de autonomizare a universităţilor și de recunoaștere a 
libertăţii intelectuale a cercetătorilor a fost unul de lungă durată, și deloc lipsit de 
asperitati. Adesea, formularea si susținerea publica a unor ipoteze științifice sau a 
unor poziţii filosofice mai generale a fost însoţită de repercusiuni serioase pentru 
proponenti, mergând de la cenzură și marginalizare până la intemnitari și execuţii. 
Tentația puterilor politice, economice sau religioase de a controla fluxul ideilor în 
universități a fost dintotdeauna prezentă, deoarece ideile deţin potenţialul de a 
submina autoritatea. Chiar și astăzi, când importanţa libertăţii academice este 
îndeobște acceptată la nivel internaţional, încercările de a aduce universitățile sub 
control politic rămân comune. 


Scholars at Risk este o rețea internațională de organizaţii și cercetători care 
are ca scop principal promovarea libertăţii academice și monitorizarea limitărilor ei 
abuzive. Raportul Free to think („Liber să gândeşti”) publicat de SaR în 20174 trece 
în revistă o lungă listă de amenințări și abuzuri (între altele, atacuri violente, 
restricții de a călători si de a participa la manifestări științifice, interzicerea formelor 
de exprimare ale studenților, limitări ale libertăţii instituționale etc.). 


Un caz dramatic recent pare a fi cel al Turciei. Conform datelor din raport, 
după tentativa de lovitură de stat din iunie 2016, s-au declanșat proceduri de 
concediere împotriva a nu mai putin de 7023 de angajaţi ai universităților (profesori 
şi personal administrativ). În jur de 1000 de profesori si studenţi au fost reținuți si 
arestați. Unii dintre ei au fost condamnați, în cazul altora procesele sunt încă în curs. 
Acuzele nu au fost legate de participarea directă la lovitura de stat eșuată, organizată 
de o facțiune din rândul armatei, ci de apartenenţa presupusă la o mișcare 
academică ce ar fi întreținut un climat intelectual defavorabil conducerii statului 
turc. Alte cazuri de încălcare masivă a libertăţii academice în 2016-17, conform 


3 Am păstrat în citare versiunea în limba română de pe site-ul oficial al Magna Carta (indicat cu două 
note mai sus), deși în opinia noastră anumite opțiuni de traducere nu sunt neapărat cele mai fericite 
din punct de vedere stilistic și al redării nuantelor. 

* Disponibil la https://www.scholarsatrisk.org/wp-content/uploads/2017/09/Free-to-Think-2017.pdf. 

raportului, au avut loc in Pakistan, Venezuela, India, Africa de Sud, Camerun, Ungaria 
sau Rusia. 


Codul de etică al Universităţii din Bucuresti, ca si Magna Charta 
Universitatum, statuează din start locul central al libertăţii academice si al 
autonomiei personale si universitare in cultura etică si organizațională a 
universității. Astfel, universitatea se obligă să asigure pentru membrii comunităţii ei 
libertatea academică deplină și să-i protejeze împotriva ingerintelor și presiunilor 
politice, economice sau religioase, precum și împotriva cenzurii și persecuțiilor (art. 
2). Cadrul libertăţii academice este însă conturat, în cod, și printr-o serie de clauze 
limitative. Astfel, spre exemplu, garantarea libertăţii are loc doar în condiţiile în care 
membrii comunităţii dau dovadă de responsabilitate profesională, respectând 
„standardele științifice, legale și etice”, iar libertatea academică nu poate fi folosită 
pentru respingerea criticilor științifice sau pentru denaturarea de orice fel a 
rezultatelor cercetării la presiunea finantatorilor sau a altor parti interesate. 


Libertatea academică, la fel ca și orice altă formă a libertăţii de exprimare, 
conduce în mod natural către diversitatea de opinii și către dezacorduri. Chiar și 
atunci când o anumită teorie sau opinie este dominantă în interiorul unei comunități 
științifice, ea va fi mereu testată și supusă examinării critice. După Karl Popper, unul 
dintre cei mai cunoscuți filosofi ai științei din secolul XX, știința nu poate oferi 
niciodată certitudini cu privire la adevărul unor ipoteze, ci doar grade diferite de 
„coroborare”, ce rezultă din faptul că respectiva ipoteză rezistă unor teste dure care 
își propun să o infirmes. Pentru că nu avem certitudinea adevărului, cu atât mai 
mult, avem nevoie de libertatea de a îl cerceta. Deși viziunea popperiană a fost 
criticată de multi autori (între altele, ca fiind o reprezentare inadecvată a felului în 
care se întâmplă de fapt lucrurile în multe științe), ea poate să rămână utilă ca ideal 
normativ cu privire la maniera în care ar trebui să decurgă cercetarea și dezbaterea. 


Dar, dacă libertatea academică duce la dezacorduri și la opinii diferite, până 
unde este cazul să ni le asumăm? Ce se întâmplă, de exemplu, în cazul în care sunt 
susținute ca rezultate de cercetare opinii care justifică (sau instigă la) discriminare 
de diferite tipuri, sau invită la subminarea unei ordini sociale? S-ar putea ca doar 
critica metodologiei de cercetare și a evidențelor oferite să nu fie suficientă pentru a 
împiedica posibile efecte sociale dezastruoase ale răspândirii acestor opinii. Nu ar fi 
oare mai bine să fie limitată din start posibilitatea de a le exprima sau publica sub 
forma unor lucrări științifice? Nu ar trebui oare ca universitățile să refuze de la bun 
început posibilitatea formulării unor astfel de puncte de vedere în cursuri 
universitare sau conferințe publice? 


5 Karl Popper. Conjecturi și infirmări. București: Editura Trei, 2001. 

Desi pare tentant, un răspuns de tip „ba da” la astfel de întrebări nu este 
lipsit la rându-i de pericole. În practică, nu este întotdeauna ușor de tras o linie clară 
si fermă între ceea ce ar trebui si nu ar trebui să fie permis. Mai ales în științele 
socio-umane, unde norma este mai curând cea a co-existentei în interiorul unei 
discipline a unui număr de școli și orientări în competiţie, cu puternice insertii 
asociabile cu o ideologie sau alta chiar la nivelul premiselor de bază, dificultatea este 
evidentă. Un autor care lucrează în câmpul „teoriei critice”, ca și unul care produce 
cercetare macroeconomică dintr-o perspectivă monetaristă, ar putea fi acuzaţi de 
propagarea unor ideologii pernicioase sub pretextul cercetării. Poate fi mai ușor și 
mai de impact să formulezi astfel de acuze decât să te angajezi într-o examinare cu 
mijloace teoretice ale acestor cercetări. Mai ales că, pentru prima variantă, nici nu 
este neapărat necesar să le înţelegi... 


Dificultatea trasării unei granițe ferme poate crește riscul de manipulare 
abuzivă a interdictiei pentru a servi unor interese de alt tip. Unii dintre profesorii 
concediati sau arestați în Turcia au fost acuzaţi de a fi subminat puterea de stat prin 
lucrările lor științifice; unor autori care, cu instrumente ale eticii teoretice, au 
exprimat poziţii în favoarea admisibilitatii morale a avortului, li s-a reproșat că 
instigă la crimă; ONG-uri și membri ai comunităţii academice din SUA au protestat 
împotriva invitării unor autori conservatori să susțină prelegeri în diferite 
universități pe motiv că ar susține poziţii fasciste, ceea ce a dus la anularea 
evenimentelor etc. Desigur, fiecare caz poate fi discutat și criticat, și nu este exclus 
ca uneori în unele acuze să se regăsească sâmburi de adevăr. Dar limitarea libertăţii 
academice prin interdicții riscă să pună un instrument facil de control și presiune în 
mâna cuiva și, cel puţin, ar trebui poate să cădem de acord că ar trebui folosită cu 
maximă precauţie și doar în mod excepțional. Dacă libertatea academică și 
diversitatea de opinii ce rezultă din ea sunt valori supreme ale vieţii universitare, ele 
merită asumate. 


Un al tip de dificultate legat de libertatea academică privește învățământul si 
cercetarea în universități și facultăți care, prin misiunea lor, presupun explicit 
adevărul unor poziţii. Sunt discutate în literatură, de exemplu, situaţiile în care se 
află învățământul universitar teologicé sau militar. Cum se împacă libertatea 
academică a unui cercetător de a putea, cel putin în principiu, să pună sub lupa 
examinării critice orice poziție sau teorie cu obligația sa, ca profesor sau student al 
unei facultăți teologice, de a exprima poziţia intelectuală sau doctrinară a religiei 
respective? Ar trebui ca învățământul laic și cel religios, cel civil și cel militar, să 


ê O foarte utilă și interesantă trecere în revistă a principalelor argumente poate fi găsită în: Liviu 
Andreescu. „Academic Freedom in Religiously-Affiliated Universities”. În: Journal for the Study of 
Religions and Ideologies, nr. 7(19), 2008, pp. 162-183. 

opereze dupa standarde diferite si proprii ale libertatii si autonomiei academice? 
Sau putem găsi o interpretare a unui standard unitar care să acomodeze ambele 
tipuri de cerințe? Fără a sugera un răspuns, să notăm doar dificultatea întrebărilor și 
faptul că abordarea lor va antrena inevitabil recursul la instrumente conceptuale 
provenind din zone de reflecţie diferite (teologie, filosofie, drept etc.). 


Teme pentru discuţie we 


1. Codul de etică al Universităţii din București prevede că în spațiul 
universitar „nimeni nu are dreptul să impună altora, sub nici o formă, credinţe 
religioase, ataşamente politice sau alte categorii de convingeri, care pot 
constitui doar probleme private ale fiecăruia dintre membrii instituţiei” 
(Articolul 2, alineatul d). Ce tipuri de situaţii credeți că ar încălca aceasta 
prevedere? În ce condiţii ceva ar putea conta ca „impunere”? 


2. Pe data de 2 martie 2017, la colegiul Middlebury din Statele Unite era 
programată o conferință a unui politolog controversat, Charles Murray. Un 
grup de studenţi a început să scandeze în sală la începutul prelegerii, în semn 
de protest. Ca urmare, evenimentul a fost mutat în altă locaţie (non-publică). 
Studenţii au continuat protestul și în noua locaţie, prin scandări, lovituri în 
geamuri și declanșarea alarmelor de incendiu. La finalul conferinţei, studenții 
protestatari au blocat calea participanţilor care încercau să plece. 
Moderatoarea conferinţei, profesoară la Middlebury, a fost lovită și trasă de 
păr, iar ulterior a fost spitalizată timp de câteva zile pentru contuzie și 
traumatism cervical.’ incercati să discutati evenimentul din perspectiva ideii de 
libertate academică. 


3. Tot mai mult este discutată astăzi, din perspectiva libertăţii academice, 
problema activităţii on-line pe reţelele sociale. Au existat nenumărate cazuri de 
studenți exmatriculati sau penalizati, precum si de profesori concediati sau 
suspendati în urma unor postări ofensatoare sau inadecvate pe Tweeter sau 
Facebook. De cele mai multe ori, este vorba despre postări pe teme în afara 
ariei de expertiză științifică. 


Pe data de 16 septembrie 2013, a avut loc un incident la baza navală din 
Washington D.C. Un criminal a deschis focul asupra angajaţilor, ucigând 9 
persoane și rănind alte trei. Atacatorul a fost la rândul său ucis într-un schimb 
de focuri cu poliția venită la fata locului. După incident, David Guth, profesor de 
jurnalism la Universitatea Kansas, a postat următorul tweet: „Sângele este pe 
mâinile #NRA (n.a. National Rifle Association, cel mai cunoscut ONG american 


7 Relatarea incidentului este adaptată după cea din raportul Free to Think. Diverse alte relatări media, 
din perspective diferite, sunt disponibile on-line. 

ce militează pentru dreptul populaţiei civile de a deţine si purta arme de foc). 
Data viitoare să fie fiii și fiicele VOASTRE. Să vă fie rușine. Să vă bată 
Dumnezeu”. Postarea a făcut vâlvă și a stârnit proteste după ce a fost preluată 
pe nenumărate site-uri. Universitatea a reacționat suspendând profesorul, iar 
cancelarul a motivat decizia prin nevoia de a „preveni deteriorarea mediului de 
învăţare pentru studenţi, pentru facultatea de jurnalism și pentru întreaga 
universitate”. Criticii deciziei au argumentat că Guth nu a avut parte de o 
procedură echitabilă (nu a fost audiat) și că exprimarea unei opinii politice, 
chiar dacă într-o formulare nefericită, este apărată de constituţie și de 
regulamentele universitare privind libertatea academica®. Analizaţi cazul și 
argumentati pro/contra deciziei universităţii. 


Colaborare, complicitate si avertizarea de integritate 
(whistleblowing) 


Să presupunem că un doctorand descoperă întâmplător faptul că un profesor 
cunoscut din departamentul său, aflat la apogeul carierei, a publicat o serie de 
articole pe baza unor date experimentale fabricate în totalitate. Experimentele 
respective nu au avut de fapt loc vreodată, iar rezultatele raportate în articole erau 
exclusiv rezultatul imaginaţiei bogate a autorului. Ce ar trebui să facă doctorandul? 
Primul răspuns este probabil automat: ca om de știință și membru al unei 
comunități academice, datoria sa este aceea de a dezvălui frauda. 


Persoanele din interiorul unor organizații care își asumă rolul de a semnala 
public acțiuni ale organizației ce încalcă în mod semnificativ normele etice și/sau 
legale sunt numite în literatură whistleblower-i. Echivalentul termenului în limbajul 
juridic din România este cel de „avertizor de integritate” (vom reveni mai jos). 


Importanța avertizorilor de integritate pentru sănătatea sistemelor 
instituționale este aproape unanim recunoscută în lumea euro-atlantică, și există 
practic în fiecare tara prevederi legale menite să îi protejeze (la noi, aceste protectii 
sunt prevăzute în special prin legea nr. 571/2004). Cu toate acestea, este o 
observație relativ comună aceea că numărul avertizărilor de integritate este mai 
curând mic în raport cu frecvenţa comportamentelor imorale (reală sau percepută). 
Ar fi poate interesant de explorat putin această, cel putin aparentă, discrepanta. 


3 Pentru detalii, Colleen Flaherty, „Protected Tweet?”, Inside Higher Ed, 23 septembrie 2013, 


https://www.insidehighered.com/news/2013/09/23/u-kansas-professor-suspended-after-anti-nra-tweet. 
Ulterior Guth a fost reangajat, dar a primit doar sarcini care excludeau interacțiunea cu studenții în 
anul universitar 2013/14. 

Organizatiile mari, de tipul ministerelor, bancilor, universitatilor, companiilor 
multinationale etc ofera realitati extrem de complexe si alambicate. Desi in mod tipic 
ele sunt hiper-proceduralizate si reglementate, partea formală coexistă cu un nivel 
informal în care regăsim un hatis de multe ori difuz de norme informale, așteptări 
reciproce cu privire la comportamente, valori asumate, relații personale și 
dependențe instituționale (care conturează în bună măsură „cultura organizațională” 
specifică). Culturile organizaționale pot veni în contradicție cu ideea avertizărilor de 
integritate, printr-o respingere sau condamnare a lor de facto, în ciuda prevederilor 
legale. Mai ales în țările post-comuniste, cu o anumită experienţă istorică, este 
plauzibilă ipoteza că avertizările de integritate vor fi repede asociate cu ,,delatiunea” 
și „turnătoria”, față de care există un grad considerabil de repulsie. 


Un alt element descurajant este dat de observaţiile despre ce s-a întâmplat în 
multe cazuri reale după momentul avertizării. Într-un studiu des citat, Rotschild şi 
Miethe” au intervievat persoane care își asumaseră în trecut rolul de avertizori. 
Rezultatele arată o realitate neplăcută. Peste două treimi dintre subiecţi și-au 
pierdut slujbele și nu au mai reușit să se angajeze în același domeniu de activitate. 
84% au raportat probleme psihice (în special depresie) în urma presiunilor la care 
au fost supuși de foștii angajatori si a proceselor lungi și stresante în care au fost 
implicaţi. În ciuda protecţiei legale, asumarea rolului de avertizor pare să presupună 
adesea o mare disponibilitate pentru sacrificiu de sine. 


Să revenim la doctorandul din exemplul inițial. Decizia sa nu este deloc una 
simplă. Avertizarea de integritate poate avea consecinţe drastice. Pentru avertizor, 
care se supune riscului de a se regăsi ulterior într-una din situaţiile descrise de 
Rotschild și Miethe; pentru alte persoane nevinovate, ale căror vieţi profesionale și 
cariere pot fi umbrite sau chiar puse în pericol (spre exemplu, co-autorii 
respectivului cercetător, care vor fi priviți cu suspiciune de comunitatea științifică). 
În unele cazuri colegii de laborator și-ar putea pierde slujbele în urma tăierii ori a 
reducerii finanțării. În final, se poate ca reputaţia unui întreg domeniu de cercetare 
să fie pusă la îndoială.!0 Dar dacă alege să nu facă nimic, nu devine astfel în fapt 
complice la practica imorală? 


Etica teoretică face de obicei distincția între acţiuni obligatorii din punct de 
vedere moral (pe care trebuie să le înfăptuim întotdeauna când ne aflăm în situația 
respectivă) și acțiuni numite uneori supererogatorii (dezirabile, recomandate, dar 


3 Joyce Rothschild; Terance Miethe. „Whistle-blower disclosures and management retaliation”. În: 
Work and Occupations, nr. 26, 1999, pp. 107-128. 

19 Un exemplu paradigmatic în acest sens este recentul scandal ,,#repligate” și scrisoarea deschisă a lui 
Daniel Kahneman disponibilă la următorul link: https://www.nature.com/polopoly_fs/7.6716. 
1349271308!/suppinfoFile/Kahneman%20Letter.pdf. 

care se plaseaza dincolo de ceea ce ne cere datoria). Pentru ilustrarea distinctiei sa 
presupunem, adaptând un exemplu faimos construit de Peter Singer, că observăm 
într-o baltuta foarte putin adâncă (20-30 de centimetri) de pe marginea drumului un 
bebeluș în pericol să se înece. Cu toții vom cădea probabil de acord că avem datoria 
(sau obligaţia) morală de a-l salva, chiar dacă aceasta ar presupune niște costuri 
personale, cum ar fi că ne vom uda sau ne vom strica pantofii cei noi pe care am dat 
mulți bani. Aceste costuri personale sunt însă insignifiante în raport cu salvarea unei 
vieți. Să ne imaginăm, pe de altă parte, că observăm o persoană în pericol să se înece 
într-un râu foarte adânc și învolburat. Să mai asumăm că noi nu știm să înotăm. În 
această situaţie, mai este o obligație morală să sărim în apă și să încercăm salvarea 
persoanei, desi sunt șanse infime de succes și foarte mari să ne pierdem și noi viata? 
Cei mai multi ar răspunde probabil că nu e o obligaţie, ci o supererogatie: un act 
eroic si inaltator, dar nu obligatoriu. 


Am putea reformula o mare parte din discuția despre avertizarea de 
integritate în termenii acestei distincţii. Este ea o obligație morală, sau doar o 
supererogatie? Este doctorandul mai curând în situația primului trecător, sau în cea 
de-a doua? Când devine riscul personal atât de mare, încât să nu-l mai putem pretinde? 


Există însă și o altă manieră de a trata dilema etică a avertizării de 
integritate, din perspectiva ideii de conflict între datorii. Problema ar fi, după unii 
autori, următoarea: ca angajaţi, avem datorii morale de loialitate față de angajator și 
fata de colegi!!. Pe de altă parte, ca profesioniști ai unui domeniu și ca ființe umane 
avem alte datorii publice în sens larg (derivate, de exemplu, din deontologia 
cercetătorului şi din raportarea la societatea în care trăim). În caz de tensiune între 
cele două seturi de datorii, cum vom decide cu privire la stabilirea unei ordini a 
prioritatilor? 


Din nou, întrebările sunt dificile si abordarea lor doar prin recursul la intuitii 
imediate s-ar putea să nu ne ducă foarte departe. Cu siguranţă, maniera „ideală” de a 
evita dilema ar fi cea în care ne-am desfășura activitatea în organizații suficient de 
integre încât să nu fie necesar ca un angajat să-și pună problema avertizării de 
integritate. Un bun semnal, de obicei, al faptului că o organizaţie se află pe drumul 
corect către o astfel de stare este că își tratează cu seriozitate propriile programe de 
etică organizațională. 


11 Pentru un argument împotriva ideii că există o astfel de datorie de loialitate, vezi: Ronald Duska. 
„Whistleblowing and employee loyalty”. În: Contemporary reflections on business ethics. Springer, 
2007, pp. 139-147. O încercare ingenioasă de a împăca loialitatea fata de angajator cu datoriile morale 
mai largi le aparține lui Vandekerckhove si Commers: în Wim Vandekerckhove; Ronald Commers Wim. 
»Whistle Blowing and Rational Loyalty”. În: Journal of Business Ethics, nr. 53, 2004, pp. 225-233. 

Teme de discutie 

1. Exemplul de la începutul capitolului se bazează pe mai multe situaţii reale 
(de exemplu, destulă vâlvă în presa internaţională a stârnit acum câţiva ani 
cazul unui cercetător olandez pe nume Diederik Stapel, când doctoranzii săi au 
devenit avertizori de integritate). Analizati problema de decizie a doctorandului 
din exemplu. 


2. În ce condiţii credeţi că avertizarea de integritate devine o obligaţie 
morală și în ce condiţii ar fi o supererogatie? 


3. Citiţi prin legea nr. 571/2004 (e scurtă!). Credeţi că protectiile legale 
oferite avertizorilor sunt suficiente, sau nu? Argumentati. 


4. Credeţi că avertizorii de integritate ar trebui să aibă obligaţia legală de a 
semnala problema în interiorul organizaţiei, înainte de a o face publică? De ce 
da sau de ce nu? 


Autoritate, ierarhie 
şi respectul datorat demnităţii umane. 
Hartuire, favoritism si nepotism 


Nu există organizații fără ierarhii si nici autoritate care să reziste în timp fără 
legitimitate. lerarhiile apar și în situaţii informale, sau acolo unde aparent nu există 
un mod de organizare formal: în grupurile de prieteni sau rețelele de cunoștințe, de 
exemplu, sau în proiectele pe care le au de realizat studenţii la seminar sau 
laborator. Mai mult, existența ierarhiilor se poate observa în întreaga lume naturală, 
nu e doar un atribut (universal) al culturilor. Dar, așa cum vedem uneori în 
documentarele video despre lumea animală sau în cele despre evenimentele istorice, 
ierarhia poate fi pusă sub semnul întrebării. Cum? Prin contestarea autorității, fie că 
vorbim de autoritatea femelei mai în vârstă între primatele bonobo sau despre cea a 
unui conducător politic modern. Aceste contestări pot avea nu numai forme diverse, 
dar și motive la fel de variate, unele întemeiate, altele nu. Un motiv adesea invocat 
pentru a contesta autoritatea și implicit ierarhia pe care o susține (sau pe care se 
susține) este unul de natură morală: încălcarea demnității umane prin tratamente 
preferentiale aplicate unor membrii ai grupului, comunității sau societății. Daca 
autoritatea se comportă abuziv sau aleatoriu, când principiile și regulile nu mai 
contează sau sunt aplicate preferenţial și discriminatoriu, atunci indivizii afectați 
simt, în mod justificat, că nu sunt respectaţi. Respectul datorat persoanelor, în 

virtutea simplului fapt de a fi persoane (umane), ar trebui sa fie cel care ordoneaza 
moral lumea noastră. Situația devine cu atât mai problematică atunci când ne aflăm 
într-un mediu care în mod esenţial se rânduiește după valori și principii, nu dupa 
forță si dominație, adică mediul universitar. 

Totuși, cine deţine autoritatea în lumea universitară și în cea a cercetării? 
Întrebarea poate fi o capcană: de fapt, despre care autoritate vorbim? Autoritatea, în 
sens epistemic, o are doar cunoașterea, adică judecatile adevărate, bine întemeiate 
(adesea, prin dovezi) și rezultate ale unor raționamente corecte. Libertatea 
academică este principiul după care putem produce cunoașterea, acesta o face 
posibilă. Aflarea adevărului este scopul final al științelor și activităţii educaţionale 
(şi care nu e obligatoriu să se întâmple în școli). Dar afirmaţia precedentă pare că 
mai mult complică lucrurile, pentru că valoarea de adevăr a multora dintre 
judecatile noastre se poate schimba în timp. Stiinta e o forma de scepticism 
institutionalizat sau organizati? care nu permite instalarea unor autorități eterne, fie 
sub forma adevărurilor sau a unor persoane care „exprimă” acele adevăruri. Fără a fi 
o lume anarhică, este o lume în care autoritatea, în acest prim sens, mai mult se 
contestă și se schimbă. Astfel, o datorie pe care o avem în universitate este să ne 
raportăm critic la orice, inclusiv la ceea ce trece drept autoritate. 

Dar noi înțelegem autoritatea și într-un alt mod, într-un sens politic și moral; 
ea se legitimează, într-o organizație sau comunitate organizate democratic și 
meritocratic, printr-o structură de reguli, norme și proceduri care permit 
participarea tuturor şi care acordă merite conform rezultatelor. În cazul comunităţii 
noastre universitare, această structură are în centru Legea Educaţiei Naţionale 
1/2011 şi Carta Universitară - și de aici decurge o serie întreagă de regulamente, 
coduri și proceduri. Cei care exercită autoritatea în diferite momente - profesorul în 
timpul cursului, Senatul Universității când ia decizii care vizează întreaga 
comunitate, decanul în timpul sedintelor de consiliu sau studenții în timpul 
alegerilor studențești etc. - sunt legitimati institutional prin aceste mecanisme. Dar 
rămâne și o legitimare morală, iar aceasta vine din integritatea cu care își exercită 
funcţiile. Astfel, o altă datorie pe care o avem este să actionam în conformitate cu 
cerințele sau standardele acelor funcţii, în mod coerent, predictibil și transparent. 
lar această datorie implică, din nou, să avem o poziţie critică atunci când normele si 
procedurile sunt încălcate. Dacă în cazul de mai sus suntem în căutarea adevărului, 
aici pare, mai degrabă, că vrem să îndeplinim dreptatea sau echitatea. 


1? Robert Merton. Social theory and social structure. New York: The Free Press, 1968. 

Ce înseamnă a fi critic, a dezvolta un simţ critic? 

Omul e o ființă aplecată spre critică de când se naște, manifestându-și 
nemulțumirea, dezacordul sau frustrările în felurite moduri, unele mai 
zgomotoase, altele mai subtile. Strigătul copilului care nu vrea să mănânce 
supa din farfurie sau atitudinea agresivă din comentariile online pe reţelele 
sociale se nasc din aceleași procese mentale. Dar nu în acest sens, în care doar 
ne exprimăm dezacordurile, înțelegem simţul critic în mediul universitar. Chiar 
dacă ţinta nu este acordul, sau consensul, trebuie să picăm de acord asupra 
modului în care exercităm critica, adică trebuie fixat un cadru, mijloacele și 
scopurile criticii, cu alte cuvinte, trebuie să instituim regulile acestui joc 
intelectual. Merită amintit că în limba mai veche, „instituţia” echivala cu 
,obiceiul” sau practica cotidiană. 

Universitatea, fata de televiziune sau mediul online, nu se reduce la 
exprimarea unor opinii, crezăminte sau judecăți fără temeiuri. Atitudinea care 
prevalează este cea a scepticismului, dar cu condiţia unei exersări raționale și 
rezonabile. Experienţa este și ea necesară — studenții, profesorii și ceilalţi 
membri ai comunității descoperă, în timp, cum se pot clădi cele mai bune 
argumente și cum se vor respinge cele slabe. Doar dintr-o continuă activitate 
critică putem dezvolta ceea ce Aristotel numea phronesis, sau fler propriu în 
judecata teoretică sau practică. Abilităţile necesare dialogului academic se 
formează apelând la instrumentele gândirii critice (denumită uneori „baby 
logic”) și ale artei argumentării. Desigur, de la domeniu la domeniu științific, 
artistic sau practic, există diferențe în metode, școli de gândire și tradiţii 
intelectuale, dar și o convergenţă în scopul lor: obținerea cunoașterii. În mediul 
universitar, critica este parte a procesului de distilare intelectuală a 
rezultatelor cercetării și ideilor avansate prin aceasta. Ea este constitutivă și 
actului educaţional: nu poţi deveni un profesionist dacă nu te poţi raporta 
critic la ceea ce înveţi. 

Jurgen Habermas, un filosof german contemporan, a propus o „etică a 
discursului” public, o etică a comunicării într-o comunitate, care pleacă de la 
câteva presupozitii. În primul rând, trebuie să utilizăm expresiile lingvistice în 
același mod pentru a avea aceleași semnificaţii în joc. Niciunul dintre 
argumentele relevante nu poate fi exclus. Singura forță pe care o vom lua în 
calcul este tăria argumentării, nu puterea retorică de persuasiune. Ca lucrurile 
să funcționeze, toți participanţii trebuie să fie motivaţi să găsească cel mai bun 
argument. Nu în ultimul rând, nimeni nu ar trebui exclus. Rezultatul acestui 
proces va fi emanciparea intelectuală a participanţilor, iar fundamentul său stă 
tocmai în respectul egal acordat persoanelor implicate în procesul deliberativ. 


Capitolul V 93 


Etica si integritate academica 


Întrebări: 

Există o sferă comună a membrilor comunităţii universitare? Cum depășim 
polarizarea existentă, de altfel, în toate sferele vieţii sociale? 

Avem aceleași utilizări sau înţelesuri lingvistice, mai ales când suntem educați 
în discipline diferite? 

Ce i-ar putea motiva pe participanţi să caute cel mai bun argument? Cum 
putem îndepărta motivele egoiste sau iraționale din acest joc intelectual? 
Trebuie? 

Cine sunt cele sau cei excluși uneori din dialogul comunităţii și de ce? Este 
autoritatea instituţională responsabilă să nu fie nimeni exclus? Poate îndeplini 
această sarcină? 


Chiar dacă accesul în comunitatea universitară este liber, deschis tuturor, 
indiferent de sex, rasă, etnie, orientare sexuală sau convingeri (articolul 19, alin. 1 
din Carta Universității din Bucuresti),13 el trebuie probat printr-o serie de cunoștințe 
(alineatul al doilea al articolului). Aici se poate observa o parte din caracterul dual, 
atât democratic, cât și și meritocratic al lumii academice. Calitatea de membru se 
poate pierde în diverse condiţii, care tin atât de comportamentul academic, cât și de 
cel social (articolul 22). Merită subliniat că persoana trebuie să fie demnă de această 
apartenență. Consistent cu demnitatea cerută de funcție, inclusiv cea de student, 
mediul universitar este construit în jurul ideii de respect pentru demnitatea umană 
în genere. Ideea respectului pentru demnitatea umană, intim legată de cea a 
respectului pentru autonomia morală și libertatea de gândire a subiectului uman, 
este un produs al gândirii filosofice moderne. De exemplu, Immanuel Kant, un 
reprezentant al Iluminismului în filosofie, a construit o întreagă teorie morală 
plecând de la acest postulat al demnității umane: fiecare persoană este un scop în 
sine şi nu poate fi acceptabilă moral instrumentarea ei de către ceilalți oameni (chiar 
dacă s-ar putea obține avantaje pentru întreaga comunitate). În lunga istorie a eticii, 
s-a discutat despre două tipuri de datorii: cele fata de sine și cele fata de ceilalți. 
Kant reușește să argumenteze solid că aceste două tipuri sunt indisolubil legate: 
nerespectând celelalte persoane în umanitatea lor de fapt nu ne respectăm nici 
umanitatea din noi. 


O problemă gravă, dar nespecifică: hărţuirea 

Ultimii ani au adus foarte multe scandaluri legate de hărțuire, mai ales cea 
sexuală, iar mediul academic nu a fost deloc exclus. Pe bună dreptate, se pot întreba 
unii, de ce de-abia acum? Nu a existat hărțuire în trecut? Ba da, doar că astăzi avem 


“3 http://www.old.unibuc.ro/n/organizare/senat-ub/docs/2016/sep/27_13_41_23Carta_Universitatii_ 
din_Bucuresti_2016.pdf. 


94 Capitolul V 


Provocari si dileme 


atât mijloacele mediatice, cât si instituționale să o observăm si denuntam. Mai mult, 
trăim si un fenomen al progresului moral, adică reusim să conceptualizăm si să 
constientizam, mai bine ca-n trecut, aceste practici ca fiind imorale. Cazurile de 
hărțuire sunt variate si fiecare are particularitatile sale. Scoala, ca mediu social, este 
puternic afectată de practicile de hărțuire, de la grădiniţă la universitate. Probabil 
foarte puţini oameni pot afirma că nu au fost niciodată hartuiti în scoala sau că ei 
înșiși nu au făcut acest lucru. Fenomenul denumit bullying (mai ales în varianta sa 
online, cyberbullying) este cel mai răspândit. 

Codul de etică al Universităţii din București! are un articol întreg (31) 
dedicat prevenirii și denunțării hartuirii. Valoarea morală la care atentează 
hartuitorul este tocmai cea a respectului datorat persoanelor. Demnitatea umană 
este cea căreia i se aduce atingere. Hartuirea este un comportament care 
degradează, intimidează sau umileste pe ceilalţi, se mai precizează în Cod. Efectele 
hartuirii au întotdeauna un potential negativ: de la pierderea capacităților de munca, 
incapacitatea de a funcționa intelectual și moral în comunitate, până la pierderea 
respectului de sine. În plan psihologic, aceste efecte sunt devastatoare atât pentru 
persoanele hartuite, cât si pentru bunul mers al vieții universitare. 

Chiar dacă nu toate hartuirile se fac din poziţii de autoritate (de exemplu, 
studenții se pot hartui între ei dintr-o rivalitate care nu vizează puterea - vezi alin. c. 
al articolului 31) si nu toate hartuirile implică favoruri sexuale, totuși acestea sunt 
cazurile predominante. Uzând de autoritatea lor instituțională, unii membrii ai 
comunității (nu doar profesorii) ar putea dori să modeleze decizii, să-și creeze rețele 
de influență, să controleze resurse etc., iar acest lucru se poate face hartuindu-i pe 
ceilalţi, critici sau care pur și simplu vor să respecte regulile. Lupta pentru putere în 
lumea academică ia și astfel de forme, iar provocarea este să demonstrăm nu numai 
imoralitatea sa, dar și lipsa de legitimitate pe care o generează apoi autorității. 

Dacă am fi trăit în vremea Atenei antice, contemporani cu Socrate sau poate 
continuatori de-ai săi, am fi descoperit că activitatea de instruire intelectuală și 
corporală presupunea și apropierea erotica, chiar sexuală, dintre studenți și 
profesori (care erau toți bărbaţi, trebuie precizat). Se considera că dragostea, 
exprimată liber într-un mediu care nu presupunea ierarhie, evaluare și control, 
deschidea astfel drumul către dragostea de cunoaștere. Nu întotdeauna se termina 
bine, de altfel Socrate însuși va fi o victimă a geloziei. Dar hărţuirea sexuală, care se 
practică astăzi în moduri subtile sau înjositoare, de la încercări repetate de flirt la 
mesaje indecente sau gesturi directe, care exprimă evident intenţia, este tocmai 
opusul unei situații acceptabile moral, așa cum ar fi relația voluntară și liber 
consimtita de dragoste. Ce lipsește în hărţuire este în primul rând reciprocitatea: 


14 https://www.unibuc.ro/wp-content/uploads/sites/7/2018/06/Codul-de-Etică-al-Universităţii- 


din-București.pdf. 

intenţiei erotice, de seducţie, nu i se răspunde la fel. Mai grav este faptul că hartuirea 
sexuală, de cele mai multe ori, este născută dintr-o intenţie de a conditiona, de 
dominare și control, dorință adesea alimentată si de poziţia de autoritate, când ea 
există. Pe scurt, este un act care transformă pe cineva într-un obiect și un simplu 
instrument al dorințelor noastre, împotriva voinţei sale. În acel moment, persoana 
vizată va fi lipsită de autonomia sa, își vede condiționată libertatea, se vede umilită, 
tratată inuman. De aici până la pierderea respectului de sine, o altă consecință a 
hartuirii, e doar un pas. 


Exercitii: 

Codul de etica al Universitatii din Bucuresti nu contine o definitie a hartuirii 
sexuale. Încercaţi să schitati una care să tind seamă de diferente de gen, dar si 
de categoriile comune. 

E necesară o definiţie a hartuirii sexuale? Cum am putea descuraja un astfel 
de comportament dacă nu-l vom defini? 

Putem proceda particularist, analizând nominal, în parte, cazurile de hărțuire 
sexuală? Gândiţi-vă la un caz pe care îl cunoasteti — din experienţa vieţii de zi 
cu zi sau din social media — și încercaţi să-i stabiliţi cinci caracteristici sau 
atribute (prin cuvinte-cheie). Puneti la un loc observaţiile voastre cu ale 
colegilor și căutați dacă există trăsături comune ale cazurilor. 

Propuneţi o metodă de prevenire a hartuirii sexuale în universitate (sau 
institute și departamente de cercetare) prin mijloace creative. 


Întrebări: 

Care ar fi cel mai bun mod prin care o hărțuire poate fi comunicată public? 
Trebuie urmate procedurile interne — sesizarea Comisiei de etică, în primul 
rând — sau trebuie adusă imediat în discuţia online, pe reţelele de socializare? 

Cum putem preîntâmpina viitoarele abuzuri asupra celor hartuiti? 

Putem stabili o pedeapsă echitabilă pentru hărțuire? Imaginati-va un caz și 
oferiţi o sentinţă. Rugati colegii să o evalueze. 

Când și cum un compliment poate deveni o formă de hărţuire? 

Poate deveni critica o formă de hărţuire? În ce condiţii? 


În vremea regimului comunist, spre anul 1989, circula o glumă: „ce înseamnă 
P.C.R.?” „Pile, cunoștințe și relaţii”, venea răspunsul caustic. Partidul Comunist 
Român, căci despre el e vorba, ca și întreaga societate, deveniseră o încrengătură, o 
mare rețea de favoruri, nepotism și relaţii care facilita accesul la resurse. Instituţiile 
politice, ca seturi de reguli acceptate public de toţi, întemeiate rational, nu arbitrar, 
nu numai că nu mai erau respectate, dar fuseseră înlocuite masiv de instituţii 

sociale, ca familia, clanul sau prietenia, care nu trebuie justificate public. Retelele 
sociale, cu modul lor de a transfera resurse sau idei, luaseră în fapt locul unui set de 
valori impersonale si impartiale. Chiar dacă refrenul despre societatea comunistă 
continua să repete că luptăm pentru o lume dreaptă și echitabilă de egali, în practică 
funcționa doar rețeaua de relaţii și obligaţii reciproce ascunse. 

Exemplul societății comuniste nu este foarte departe de modul în care încă 
funcționează astăzi societatea românească. Dar universitățile, chiar dacă nu sunt 
ferite nativ de acest fenomen, prin natura lor nu ar putea funcționa eficace fără 
norme si proceduri echitabile, impartiale, care să asigure un climat de dreptate 
socială. Favoritismul - adică favorizarea sau avantajarea unei persoane sau grup din 
organizaţie, pe criterii non-academice, care nu tin de meritele acelor persoane și 
care sunt împotriva regulilor comun acceptate - și nepotismul (o formă de 
favoritism între rude sau persoane apropiate) corup textura din care e compus 
cadrul vieţii noastre universitare. Efectul nedezirabil este că ne abat de la scopul 
nostru: producerea și asimilarea cunoașterii. Chiar dacă bunăvoința normează 
comportamentul nostru (vezi articolul 32 din Cod), ea nu se traduce ca bunăvoință 
exagerată fata de cei apropiaţi sau cei fata de care avem obligaţii personale ascunse. 
Dreptatea si echitatea (articolul 4) rămân valorile constitutive activității 
universitare, în conjunctie cu meritul. Ar fi nedrept ca persoane care nu au 
competențele și calificările necesare să ocupe poziții si să exercite funcții în 
universitate. Nu numai că nu merită aceste poziţii, dar activităţile lor ar produce 
efecte negative asupra calităţii educației și cercetării, adică ar crea nedreptăți sau 
chiar rău celorlalţi, mai ales studenților. 


Întrebări: 

Dati exemple de efecte ale favoritismului și nepotismului pe care le-aţi 
întâlnit. Ce au în comun? 

Toate favoritismele încalcă egalitatea de șanse? 


Accesul la resurse. 
Dreptatea și echitatea în organizaţiile academice 


şi în echipele de cercetare 

Putem înţelege această problemă din două perspective: fie privim dinspre 
resursele necesare, cele care fac obiectul căutării și interesului nostru, fie urmărim 
comportamentele umane care conduc la utilizarea lor. De exemplu, comportamentul 
favorizant se poate pune cu succes și în termenii accesului la resurse. Avantajarea 

unor persoane se face întotdeauna în raport cu ceva si uneori produce altor 
persoane dezavantaje. N-ar fi nicio problemă dacă poziţiile, funcţiile, resursele și 
viața în genere ar fi infinite - atunci nimeni nu ar trebui să sufere din lipsa a ceva. 
Dar în lumea naturală și socială în care trăim, ele sunt finite și de aceea apare 
necesitatea de a le aloca, dezirabil după principii, nu arbitrar. Problema practică 
pare rezolvată, dar cum o rezolvăm pe cea teoretică: după ce principiu se face 
alocarea unor resurse care aproape întotdeauna sunt rare? 

Într-o universitate unii au nevoie de tot felul de substanţe și reactivi în 
laboratoare, alții de o aparatură de mare precizie, foarte scumpă, alții de perioade 
lungi de timp în care să facă observaţie pe teren, unii de spaţii adecvate 
experimentelor lor, alții de computere performante si alte instrumente digitale 
complexe, cei mai mulți de o bibliotecă mare și literatura cea mai recentă. Dar 
satisfacerea tuturor acestor condiţii la același standard este, din păcate, doar un 
ideal. Pragmatic, altceva e mai important: să picăm de acord asupra felului în care 
alocăm resursele limitate astfel încât accesul la ele să fie echitabil, indiferent de 
disciplina în care ne formăm sau cercetăm sau de poziția noastră în comunitate. 
Adică să găsim acele principii prin care, chiar dacă permit dezavantajarea cuiva, acea 
persoană să fie totuși în cea mai bună poziţie posibilă, să nu-i fie limitate 
oportunitățile, respectul de sine etc. Cam așa ne propune John Rawls să gândim o 
societate echitabilă, în cartea sa, O teorie a dreptăţii (A Theory of Justice). Acţiunile 
sau regulile care nu acordă considerație egală și celor dezavantajati (într-un 
aranjament social dat, cum e universitatea) trebuie evitate. Aceeași problemă se 
poate găsi și orizontal: cum facem ca studenţii unui curs să beneficieze echitabil, 
proporțional cu nevoile, interesele și eforturile lor, de resursele universităţii, printre 
care și atenţia profesorilor? 

Universitatea este o lume de bunuri comune, de la care membrii nu pot fi 
excluși, și care nu pot fi apropriate de interese particulare. Aceste bunuri se 
guvernează în comun, de cele mai multe ori indirect, prin reprezentanţi și 
administrație, urmând proceduri, și nu discretionar. Libertatea academică, adică 
libertatea de a investiga orice subiect în mod științific, conform Cartei Universitare, 
nu este una reală, ci doar una posibilă, în lipsa accesului la resurse. În lipsa burselor, 
unii studenţi nu ar avea răgazul să studieze fără a se preocupa de supraviețuirea 
zilnică. În lipsa fondurilor pentru conferinţe, cercetătorii nu ar mai face schimbul de 
idei şi nici exercita activitatea critică. În lipsa unui acces consistent la literatura de 
specialitate, suntem condamnaţi să rămânem în afara fluxurilor de cercetare și 
inovare, la periferie. În lipsa electricității nu se pot tine cursuri. Și tot așa. Conflictul 
dintre necesitățile noastre și resurse nu este întotdeauna vizibil, dar nu poate fi 
neglijat. Dacă nu pot fi toate accesate în mod egal, ar trebui să dăm prioritate unor 
nevoi în defavoarea altora? Dacă da, atunci cine stabilește prioritatea? Am ajuns în 
punctul în care vom recunoaște că accesul la resurse ţine, în egală măsură, de 

dovada meritelor academice si de nevoile în învăţare, cercetare sau dezvoltare ale 
persoanelor parte a comunității. Dar dacă uneori dăm prioritate unor categorii către 
anumite resurse (printr-o intervenţie de redresare economică sau prin premiere, 
pentru meritele avute), acest lucru ar trebui să se facă astfel încât ceilalți să se afle, 
chiar și așa, în cea mai bună situaţie cu putință, iar dezavantajul să joace totuși și în 
favoarea lor. 


O dilemă morală despre resurse. 

Într-o dimineaţă te trezești în corpul rectorului universităţii. Ceea ce aparent 
ar putea fi o surpriză plăcută, se dovedește ceva complicat. Chiar în acea zi se 
decide cea mai importantă investiţie a mandatului tău. Există o singură sumă 
de bani și două tabere egale care susţin, cu tărie, că ea ar trebui îndreptată fie 
spre un bazin de înot, fie spre modernizarea bibliotecii și accesul la baze de 
date cu articole online. Tu ești o persoană care adoră înotul și nu prea trece pe 
la bibliotecă. Votul tău e decisiv. Ce faci? Argumenteaza-ti poziţia. 

Tine cont si de faptul că universitatea are nevoie rapidă de un bazin 
(profesorii și studenţii au din ce în ce mai multe probleme lombare pentru că 
stau toată ziua și citesc pe scaun), dar și că ești rectorul unei universități de 
performanţă, care trebuie să producă rezultate științifice notabile. O 
informaţie suplimentară: actuala bibliotecă e ocupată doar 30% în mod 
normal, dar în sesiune nu se mai găsesc locuri și astfel mulţi studenţi nu vor 
studia pentru examene. 


Până acum am discutat cazul resurselor mai degrabă tangibile, dar ar trebui 
explorate alte două resurse fundamentale, mai degrabă imateriale: informaţia și 
atenția. Lupta se duce astăzi pe ambele planuri: chiar dacă informaţia este din 
abundență, ea trebuie bine filtrată și sistematizată în cunoaștere (ceea ce se 
dovedește din ce în ce mai greu), și tocmai pentru că ea abundă, atenţia noastră, atât 
de „atacată” din toate părțile, a devenit o resursă rară. Doar cine nu a intrat într-o 
școală crede că educaţia e despre informaţie și descoperirea ei. Ea vizează, de fapt, 
captarea atenției și orientarea ei împotriva escapismului, a pierderii de timp si sens, 
în favoarea concentrării și dobândirii de atitudini și cunoștințe. Nu numai studenții 
luptă pentru atenţia profesorilor, dar, de când telefoanele inteligente merg și ele la 
școală, și profesorii trebuie să facă același lucru. Atenţia ne apare astfel ca o resursă 
fără de care activitatea în mediul universitar nu e posibilă. Atenţia scapă unui 
principiu al dreptăţii sociale, fiind o treabă mai degrabă de exercițiu al virtuţilor 
(dianoetice), cum ar fi răbdarea, bunăvoința, disponibilitatea pentru dialog, 
curiozitatea, rezonabilitatea, modestia etc. Chiar dacă nu e infinită, ea poate fi 
exersată, educată și astfel îmbunătăţită. Nu suntem primii în istoria omenirii care se 

confruntă cu aceste tulburări ale atenţiei provocate de excesul informational. S-au 
manifestat la intelectuali și cercetători încă din primul secol după apariţia tiparului, 
ba chiar și înainte, din secolul al XIII-lea, când „mulțimea de cărți”, timpul limitat si 
fragilitatea memoriei, spunea călugărul Vincent de Beauvais, fac imposibile lecturile 
complete. 

Informaţia, care e o altă sursă a cunoașterii noastre, este mai degrabă 
multiplicabilă și capabilă de răspândire rapidă. Dacă informaţia online abundă, pe 
multe platforme, nu înseamnă că ea este și relevantă, de calitate, bine structurată și 
adevărată. Situaţia se poate regăsi și în biblioteci, unde literatura științifică 
învechită, depăşită, nu e semnalizată ca atare. În lipsa unei literaturi noi și a intrării 
în fluxul de dezbateri din revistele fiecărei discipline, membrii comunităţii 
universitare sunt condamnaţi la a rămâne în urmă, adică deconectati, marginali. 
Accesul la resursele informaționale adecvate și necesare continuă să fie, nu numai în 
România, o mare problemă. Totul pare rezultatul unei lupte economice în care 
argumentele morale au puţine de spus. 


Problema „pirateriei online” și accesul deschis 

Nu numai în Codul de etică al Universităţii din București cea mai mare 
secţiune este dedicată „proprietăţii intelectuale”, în mod special interpretării 
dreptului de autor în context academic. În genere, atenţia acordată acestui 
subiect depășește pe cea data hartuirii. Motivul e evident: roadele lumii 
academice sunt mai ales articole de cercetare, cărți, antologii, programe de 
computer, dicționare etc., adică texte care au unul sau mai mulţi autori. 
Dreptul de autor îi exclude pe ceilalți de la utilizarea liberă, neîngrădită, a 
textelor. Dar lumea academică, așa cum am văzut, trece drept una a bunurilor 
comune, unde excluderea ar fi imorală. Mai mult, literatura științifică nu poate 
crea rivalități în consum: lectura și utilizarea corectă, prin citare, a unui articol 
în propriile lucrări nu reduce nici din cantitatea, nici din calitatea articolului — el 
rămâne accesibil celorlalți. O copie digitală a unui articol nu reduce șansele 
altcuiva de a-l accesa și citi, ba chiar dimpotrivă. Tensiunea între valori e vădită: 
pe de o parte, respectul pentru persoana autorului și drepturile sale, pe de alta, 
libertatea academică de a cerceta ce vrei. 

Probabil nu există nimeni care să nu fi încălcat, măcar involuntar, un drept de 
autor. Într-o lume a copiilor digitale, este aproape imposibil să verificăm, de 
fiecare dată, dacă accesăm o resursă având permisiunea să o facem. Două 
argumente se pot aduce în favoarea accesului: uneori încălcarea legii este 
singurul mod în care se pot redresa cei aflaţi într-o situație de sărăcie 
informaţională (cazul studenţilor sau profesorilor care au nevoie de un text sau 
alt conţinut educational eminamente necesar activităţii lor); alteori, e pur și 
simplu o formă de cooperare între egali (peer to peer) care împărtășesc o 

ideologie accesului deschis, nediscriminat. Merita remarcat ca si politica in 
materie de cunoaștere a Uniunii Europene se orientează către acces deschis 
(open access) pentru literatura științifică produsă cu o finanţare europeană. 
Literatura publicată astfel, sub licențe libere (un exemplu ar fi Creative 
Commons), nu devine un bun din domeniul public, al nimănui, ci un bun 
protejat de proprietatea intelectuală, dar necondiţionat în utilizarea sa. 

E greu să găsim justificări depline proprietăţii intelectuale și e la fel de greu să 
o eliminăm, considerând-o piedică în calea progresului nostru în cunoaștere. La 
origine, în secolele XVIII — XIX, rostul ei a fost tocmai să stimuleze apariţia de 
„obiecte ideale”, adică a ideilor, expresiilor, teoriilor, rezultatelor științifice si 
literare. Astăzi, când piaţa acestor idei este controlată de câțiva mari editori 
(care fac o muncă de calitate, trebuie spus), universităţile resimt totuși că se 
produce o nedreptate. Aproape tot ceea ce cercetăm este finanţat public sau 
din bunurile comune universitare. Mai mult, procesul de verificare, recenzare și 
editare este în sarcina membrilor acestor comunităţi. Distribuţia nu mai e 
dependentă de formatele tipărite. De ce să îndreptăm o mare parte din 
resursele financiare către plata unor abonamente la reviste al căror conţinut e 
produs gratuit de universitari? Mari universități au început să renunţe la aceste 
abonamente și să investească în platforme cu acces liber. Scopul lumii 
academice este să încurajeze și să protejeze autoratul, iar acest lucru se poate 
face și-n forme diferite de ortodoxia proprietăţii intelectuale. 

Principala problemă morală nu e totuși cea a copierii unor documente, care ar 
duce la încălcarea unui drept patrimonial, ci lipsa de atribuire sau preluarea 
frauduloasă a unui text. Prin acest comportament fraudulos, adică plagiatul, se 
face o nedreptate autorilor originari, nu li se recunosc meritele si nu li se 
respectă munca depusă. În limbaj juridic, li s-a înstrăinat opera și le-a fost lezat 
dreptul moral de autor. 


Întrebări: 

Faptul că depui un efort în scrierea unei lucrări este suficient pentru a 
beneficia de un drept de autor? Merit (și) altceva? 

Putem aplica principiile pe care se bazează proprietatea privată asupra 
bunurilor tangibile, fizice, și în cazul „bunurilor intelectuale”? Ce au în comun și 
ce diferenţiază aceste două clase de bunuri? Avem aceeași relație de 
proprietate indiferent de natura bunurilor? 

Trebuie să conteze modul de producţie universitar, bazat pe bunuri comune, 
în atribuirea unui drept de autor? 

Kenneth Arrow, câștigător al Premiului Nobel pentru economie, afirma că 
utilizarea optimă social a informaţiei presupune accesul deschis, dar că această 
utilizare nu e optimă economic. Ce politică ar trebui să urmeze universitatea 
astfel încât să împace cele două dimensiuni? 

Este conditionarea financiară a accesului la literatura științifică o formă de 
irosire a resurselor intelectuale, a ideilor? 

Este copierea unui articol, pentru uz propriu de documentare, un furt? 

În ce condiţii este imoral să faci profit economic din cercetare și publicaţii 
academice? 
Cum putem încuraja autoratul fără acordarea de drepturi de proprietate? 


Inflorirea fiecăruia dintre noi în comunitate tine de dezvoltarea capabilitatilor 


personale și organizaționale. Resursele sunt necesare, iar risipirea lor produce 
indirect și o risipire a talentelor și oportunităţilor. Sansa tuturor constă în a limita 
acele comportamente imorale care duc la alocare greșită a resurselor: discriminarea, 
favoritismul și nepotismul, care sunt surse ale corupției, și abuzul (de putere sau de 
încredere). 


Munca de echipă: colaborare, merite și exploatare 

Cunoașterea e un produs colectiv al muncii de echipă, mai ales astăzi, când 
specializarea foarte strictă într-o arie științifică te face diletant în altele, chiar și 
în cele apropiate. Munca de echipă este parte si din viata studenților, de la 
proiectele de seminar sau laborator sau organizarea de evenimente, la 
participarea la concursuri sau conferinţe. Felul în care ea se desfășoară, climatul 
și rezultatele dau seama despre calitatea unei universități. Lucrurile nu stau 
diferit nici în administraţia publică, agenţiile de stat sau companiile private. 

Chiar dacă apar și există ierarhii într-o echipă (care, adesea, are lideri sau 
responsabili, numiţi primus inter pares), în cazul lumii universitare insistăm în 
ideea de egalitate a membrilor, nu pe subordonarea lor. Autonomia în gândire 
nu poate fi condiționată, la fel cum alte interese, în afara celor de a produce 
rezultate valide științific, nu trebuie să conteze. În aceste condiţii, colaborarea 
trebuie să urmeze reguli, căci o autoritate personală nu există. lar regulile nu ar 
fi eficace dacă nu ar reduce dezacordurile, frictiunile și costurile relaţiilor dintre 
membrii echipei. O astfel de regulă ar putea fi distribuirea echitabilă a sarcinilor. Ca 
în orice grup care întreprinde ceva având un scop comun, există persoane 
dornice de muncă, dispuse să coopereze, iar altele nu vor decât beneficiile 
efortului colectiv. Aceștia din urmă sunt numiţi „blatiști”. Nu e singura categorie 
problematică: există și „marginalii”, care, din varii motive, nu-și fac auzită vocea 
în grup. Cu siguranţă îi recunoaștem și pe cei care vor să fie în centrul atenţiei și 
pe cei care acceptă, cu bucurie, toate sarcinile, muncind din greu. Rareori sunt 
aceeași persoană. În acest amestec de indivizi și atitudini, probabilitatea actelor 
imorale, care slăbesc echitatea și încrederea reciprocă, e mare. 

Întrebări: 


* 


Cum ar trebui constituite echipele de cercetare sau studențești astfel încât să * 


nu se creeze dezavantaje? 

Principiul „la muncă egală, merite egale” este adecvat muncii de echipă 
universitare? 

Te-ai simţit vreodată exploatat/a? Dar discriminat/ă? Care sunt diferențele 
dintre aceste nedreptati? 

Crezi că e de datoria studenților să se ofere voluntari în proiecte de 
cercetare? 


Întrebări 

Avem datorii fata de generaţiile viitoare de studenţi? Cum s-ar exprima 
acestea în cazul profesorilor și în cazul actualilor studenţi? 

Pentru un acces echitabil la resurse e nevoie de o informare transparentă a 
membrilor comunităţii privind aceste resurse (vezi articolul 29 din Codul de 
etică)? Gândește un mod de informare care să respecte principii ale dreptăţii. 

În fiecare an se acordă, la admitere, locuri speciale pentru elevii olimpici, 
pentru cei de etnie romă, pentru absolvenţii de licee rurale și pentru cei din 
diaspora, în mod special din Republica Moldova. Este aceasta o formă de 
discriminare sau una de corectare a inechităţii? Care sunt diferenţele între 
aceste cazuri și ce rol au în justificarea lor? 

Care este relaţia dintre corupţie și echitate (vezi articolul 4 din Codul de 
etică)? E una de echivalență sau de cauzalitate? 


Exercitiu: 

Conduci Institutul de Cercetari al universitatii. Lucrurile merg foarte bine, 
tocmai ai câștigat un grant în valoare de 10 milioane $. Ai vrea să conduci 
proiectul, pentru că e gândit și scris de tine, dar știi că nu ai cea mai bună 
calificare științifică în domeniu. Ar mai fi doi posibili candidaţi: o cercetătoare 
tânără, de etnie romă din Republica Moldova, care e deja apreciată, dar 
inexperimentată, și un cercetător la mijlocul carierei, cu rezultate foarte bune, 
recunoscut profesional în lumea internațională. Acesta din urmă este fratele 
rectorului. Pe cine alegi să conducă proiectul? 

Exista responsabilitati publice 
ale membrilor comunitatii academice? 


Anterior am prezentat succint modelul unei etici a discursului public 
stabilind că sunt câteva preconditii de îndeplinit astfel ca ea să încadreze 
participarea și deliberarea publică. Dar dacă privim mai atent, vedem că discuţia din 
spațiul public, desfășurată prin intermediul televiziunii, presei sau, mai ales online, 
nu le satisface. Nu operăm cu aceleași înțelesuri, gradul de acceptare a argumentelor 
nu tine de tăria lor, ci de puterea de persuasiune a vorbitorului, nu suntem motivaţi 
să găsim cele mai bune argumente, ci adeziunea unui public etc. În cursa comunicării 
şi convingerii nu se pune deloc problema celor pe care îi excludem. În acest context 
nepropice se trezește profesorul, cercetătorul sau studentul atunci când vrea să 
participe la piaţa sau jocul ideilor publice. Chiar dacă va fi adesea chemat, ca „un om 
învăţat”, după cum zicea Kant, în fața publicului, va descoperi că rigorile domeniului 
său şi cele ale deliberării universitare nu prea contează aici. Într-o emisiune tv, pe un 
forum online, într-o discuţie în familie sau pe Facebook, în fata unei comisii 
parlamentare omul de știință este la fel de expus neintelegerii și respingerii ca 
oricare alt cetățean. Ce e responsabil de făcut atunci? A rămâne în limitele 
domeniului și a nu comunica public nimic din ceea ce știi, sau a-ți adapta discursul 
astfel încât să aibă succes? Acest ultimul lucru se poate face, dar cu prețul unei 
simplificări care poate duce și la denaturarea ideilor. 

Comunitatea academică are, în misiunea sa, o responsabilitate față de 
dezvoltarea societăţii în care se regăseşte. De exemplu, în Carta UB, există, la 
articolul 4, o menţiune explicită: „Universitatea contribuie la modernizarea 
României”, iar una dintre modalități este implicarea în viata publică în rolul de 
specialist, expert, om de știință. Dincolo de formarea viitorilor profesioniști, o 
universitate pune la dispoziția societății cunoașterea pe care o are - mai ales sub 
forma rezultatelor cercetării, dar și în documente de informare a politicilor publice 
sau alte comunicări. Dar aceasta nu este singura așteptare socială de la universitate. 
Nu doar rezultate științifice comunicate și utilizate în politici, nu doar știri despre 
programe de studii și viata studenților, ci ni se cere o atitudine integra a unor 
persoane aflate într-un exercițiu sau serviciu public. Cu alte cuvinte, 
comportamentul așteptat este cel al unei persoane ireprosabile moral, dedicate 
profesiei (actuale sau viitoare), întotdeauna în căutarea adevărului. Cât de legitimă 
este această așteptare în condiţiile în care educaţia și cercetarea nu par a fi o 
prioritate socială și politică, rămâne de discutat. Dar, chiar și așa, responsabilitatea 
publică a studenților și profesorilor se poate exercita ușor dincolo de pereţii uneori 
prea groși ai universității. Ea presupune, pur și simplu, a trăi după valorile și 
principiile comunităţii (pe care le găsim în Carta universitară și în Codul de etică), 
indiferent de ceea ce cred sau fac ceilalți. 

Întrebări: 

Ce înţelegi prin sintagma „modernizarea României”? 

Responsabilitatea pentru dezvoltarea societăţii în care trăim este una 
născută din precauţie, sau dintr-o obligaţie reciprocă? 

Cât de responsabili au fost fizicienii care au lucrat la construirea bombelor 
nucleare? Ține cont de faptul că au făcut asta în vreme de război. 

Cine are o responsabilitate socială mai mare: cercetătorul care poate stabili 
normele limbii române, sau cel care poate influenţa modul de gândire al 
judecătorilor? Sau responsabilitatile sunt incomparabile? De ce? 


Exercitiu: 
Utilizarea duala a stiintei 

Descoperi o moleculă-minune, foarte puternică, care poate fi folosită atât la 
tratarea, cât și la răspândirea cancerului. Dacă publici rezultatele, ele ar putea 
fi ușor folosite pentru a produce arme biologice letale. Pe de altă parte, 
aceleași rezultate ar duce la apariţia unor tratamente ieftine, accesibile 
tuturor. Ce faci? 

Crezi că obligaţia morală de a face publice rezultatele științei se aplică și în 
acest caz? 


Principiul precautiei si cercetările riscante 


Progresele științei din ultima sută de ani au fost, fără îndoială, 
impresionante. Știm astăzi cu mult mai mult decât am știut oricând altcândva în 
istoria speciei despre universul din jurul nostru, despre noi ca ființe biologice și 
despre felul în care funcționează societatea. lar cunoașterea duce la o capacitate fără 
precedent de a interveni în mersul lucrurilor. Cu toate acestea, nu orice intervenţie 
posibilă va fi, prin definiţie, pozitivă. Avem la dispoziţie posibilități spectaculoase de 
a face bine, dar și de a genera distrugere. 


Această dualitate poate să apară din mai multe motive. Un caz particular este 
cel al cercetărilor cu aplicabilitate dublă, civilă si militara15 (cum ar fi cele privitoare 
la energia atomică). Are cercetătorul datoria morală să se abţină, spre exemplu, de la 
a publica rezultate care pot să pună mijloace de distrugere masive în mâna unor 
actori, statali sau non-statali, rău intenţionaţi? lar în cazul în care acele rezultate 
sunt folosite destructiv, poartă cercetătorul o responsabilitate pentru efectele 


15 Seamus Miller, Michael Selgelid. „Ethical and Philosophical Consideration of the Dual-Use Dilemma 
in the Biological Sciences”. In: Science and engineering ethics, nr. 13(4), 2007, pp. 523-580. 

provocate? Putem, spre exemplu, să le imputam partial unui Einstein (care, de fapt, 
nu a făcut parte din echipa proiectului Manhattan) sau Oppenheimer viețile pierdute 
la Hiroshima? 


Pe lângă cercetarea cu aplicabilitate duală, există și un argument mai 
general, legat de incertitudine. În programele de cercetare foarte ample, este 
imposibil să întrezărim cu precizie toate posibilele rezultate sau efecte. Pentru 
sistemele complexe (cum sunt cele climatice), nu avem încă toate instrumentele de 
modelare necesare pentru a putea face predicții ferme și certe privind evoluţia lor 
pe termen lung. 


Care ar trebui să fie atitudinea noastră în raport cu aceste probleme? O 
propunere teoretică transpusă în multe recomandări sau reguli instituționale a fost 
aceea de a adopta un „principiu al precautiei” pentru a ne ghida acțiunilet6. 


Intuitia din spatele principiului precautiei nu este nouă. Încă în jurământul 
hipocratic, ce stă la baza culturii etice a medicinei, ea apare exprimată în faimoasa 
sintagmă „primum non nocere” (înainte de toate, nu face rău!). Într-un sens foarte 
larg, putem înțelege principiul precautiei ca o transpunere instituțională a 
prescriptiei hipocratice. 


Cerinta generală a principiului precautiei este aceea ca, în toate situațiile în 
care nu putem prezice toate implicaţiile viitoare ale unei decizii, să procedăm cu 
maximă prudenţă. O aplicare directă ar putea fi de tipul următor: chiar dacă nu am 
putea în acest moment modela toate efectele climatice pe termen lung ale emisiilor 
de carbon și există posibilitatea unei supra-estimări a riscurilor, atitudinea corectă 
(precaută) ar fi aceea de a încerca să minimizăm aceste emisii. 


Principiul precautiei a fost criticat din mai multe perspective. Unii critici 
argumentează că fundamentează o teamă de „droburi de sare” care poate duce la 
stoparea sau încetinirea progresului științific sau tehnologic, dacă vom ajunge să îl 
aplicăm la toate cazurile de incertitudine. Alții, dimpotrivă, reproșează că este o 
prescripţie mult prea generală si vagă, care nu ne oferă prea multe indicaţii despre 
cum ar trebui să actionam în cazuri concrete.17 


În ciuda criticilor, principiul precautiei a fost adoptat în mai multe 
documente importante, între care Declaraţia de la Rio (principiul 15) sau Protocolul 
de la Cartagena privind biosecuritatea. 


1 Matthias Kaiser. „The Precautionary Principle and its Implications for Science — Introduction”. În: 
Foundations of Science, nr. 2, 1997, pp. 201-205. 

17 O trecere în revistă a obiectiilor și o încercare de a le evita poate fi găsită în: Daniel Steel, Philosophy 
and the Precautionary Principle: Science,Evidence, and Environmental Policy. Cambridge: Cambridge 
University Press, 2014. 

Teme de discutie 


* 


1. „În anii 1990, Australia se confrunta cu o populaţie de șoareci scăpată de * 


sub control, cu costuri majore pentru economia australiană. Metodele 
tradiționale de control al populaţiei de dăunători nu dădeau rezultate. Doi 
biologi de la Universitatea Naţională din Canberra, Ronald Jackson și lan 
Ramshaw, au demarat o cercetare pentru a găsi o metodă biologică mai 
eficientă. Ipoteza lor a fost că inserând gena IL-4 în virusul variolei la șoareci, 
indivizii infectați vor deveni sterili, prevenind înmulţirea. Cercetarea a obținut 
toate avizele, atât de la Comisia de etică a cercetării în universitate, cât și de la 
autoritatea naţională de reglementare pentru tehnologia genetică. Spre 
surpriza cercetătorilor, rezultatul a fost o nouă tulpină de virus, extrem de 
agresiv și contagios și, mai ales, letal chiar și pentru șoarecii care fuseseră 
vaccinati împotriva variolei. Într-un interviu ulterior, Ramshaw povestește că 
senzaţia sa de atunci era că se afla într-un film de science-fiction. După ezitări și 
multe consultări (inclusiv cu notificarea armatei australiene care, spune 
Ramshaw, nu a avut nici un răspuns), echipa a decis să publice rezultatele“. 
Reacțiile critice au apărut imediat, în urma unui articol de presa din New 
Scientist!” reproșul principal adus echipei fiind acela că ar fi trebuit să se abţină 
de la publicare, dat fiind potenţialul destructiv uriaș al virusului (care ar fi putut 
fi, de exemplu, transformat într-o armă pentru bioterorism).””° Discutati dilema 
etică a echipei de cercetare și felul în care s-ar aplica principiul precautiei. 

2. În Declaraţia de la Rio, principiul precautiei este formulat astfel: „atunci 
când există ameninţarea unor daune serioase sau ireversibile, lipsa certitudinii 
științifice depline nu va fi folosită ca un motiv pentru amânarea unor măsuri 
eficiente pentru prevenirea degradării mediului”. Identificati politici de mediu 
care s-ar putea subsuma acestui principiu. 


18 . 3 " P x x 
Ronald Jackson et al. „Expression of mouse interleukin-4 by a recombinant ectromelia virus 


suppresses cytolytic lymphocyte responses and overcomes genetic resistance to mousepox”. 
În: Journal of virology, nr. 75(3), 2001, pp. 1205-1210. 
19 Rachel Nowak. „Killer mousepox virus raises bioterror fears”. În: New Scientist, 10 January 2001, 


disponibil online: https://www.newscientist.com/article/dn311-killer-mousepox-virus-raises-bioterror- 


fears/. 


2? Emanuel Socaciu, „Dileme etice în cercetare”, în Liviu Papadima (ed.), Deontologie academică. 
Curriculum cadru, București: Editura Universităţii din București, 2017. 

(Constantin Vică, Emanuel Socaciu, Toni Gibea) 


Plagiatul 


Este plagiatul cea mai mare problema morala a mediului universitar? Da. Si 
nu numai a celui românesc, chiar dacă acesta din urmă a fost subiectul investigațiilor 
etice ale revistei Nature, cea mai importantă publicaţie științifică din lume. Nu în 
orice zi un prim-ministru, fost cadru universitar și procuror, este deconspirat ca 
plagiator al lucrării sale de doctorat în drept. Când zicem „cea mai mare” ne referim 
la vasta sa întindere și la complexitatea metodelor și tehnicilor. În fond, o întreaga 
„industrie”, cu „economia” sa, se ascunde sub termenul-umbrelă de plagiat. Care este 
doar un mod în care poţi produce o fraudă academică, dar e cel mai însemnat. Până 
acum, sunt mai dese cazurile de plagiat decât cele de falsificare a datelor. Si acest 
lucru fără a lua în considerare și lucrările scrise ale studenților. Cu ele, volumul de 
plagiate ar putea inunda uşor toate bibliotecile universitare. În care, desigur, se 
găsesc și cărți care la rândul lor sunt „impure”, de la compilaţii grosolane la plagiate 
complexe, după tehnici avansate, care le fac uneori nedetectabile. Acestea tind să fie 
mai degrabă teze de doctorat. Alteori, chiar și cărți ale unor maeștri venerabili. 

Nu întotdeauna plagiatul a fost ceva condamnabil moral, cu atât mai putin 
legal. El a devenit o problemă de-abia când s-au împlinit două condiţii: s-a constituit 
instituţia autoratului, adică oamenii au fost recunoscuți în funcția lor de autori, și 
când lumea universităților și cercetării s-a dezvoltat, devenind una a 
hiperspecializării și publicării intensive de articole și cărţi, o lume bazată pe aplicaţii 
de finanțare. Toate se fac în numele reputației, singura moneda care poate fi 
convertită de universitate și profesori într-un număr mare de studenți (buni) sau 
într-un buget de cercetare generos (acolo unde nu există constrângeri politice). 
„Publish or perish!” („publică sau vei pieri!”) este un dicton contemporan care 
funcționează ca indicator pentru lupta aprigă dată între universități. Ultimii treizeci 
de ani au dus la o explozie a publicaţiilor și rezultatelor, într-o atmosferă 
internationalizata, în care domină limba engleză. Această globalizare a complicat și 
mai mult lucrurile, mai ales pentru cei care vin din afara lumii anglo-saxone. În plus, 

universitatea a devenit, în secolul XX, si un garant pentru societate, o parte din 
misiunea ei este de a produce oameni instruiți, capabili, buni cunoscători ai unor 
date si informații esenţiale, metode, idei, teorii, modele și autori din specialităţile lor. 
Cum ar putea ea să-și ducă ea la îndeplinire misiunea dacă în locul exerciţiilor de 
documentare, formulare de ipoteze, strângere de date, rationare, deliberare și 
scriere originală ar permite copiatul, compilarea din surse fără referințe, reproducerea 
mecanică și încercările de fraudă intelectuală? Faptul că există un curent, nu numai 
în societatea românească, care e critic, neîncrezător și chiar anti-intelectualist la 
adresa universităților nu e deloc întâmplător. Chiar dacă a copia este ceva uman și 
tolerat moral în multe medii, așa cum afirmam în capitolul precedent, de la oamenii 
lumii universitare se așteaptă un comportament integru, responsabil, chiar în 
opoziție cu practicile comune. Pare a funcționa un dublu canon moral aici, dar miza 
sa îl face potrivit: dacă am deveni un centru tip „Xerox”, de copiere (si falsificare sau 
fraudare), s-ar pierde nu numai ordinea cunoașterii, cu sursele sale, ci si orice șansă 
a inovației și îmbunătăţirii, a descoperirii și a construcţiei unor idei în viitor. 


Forţa imaginaţiei nu e de ajuns 

Supravietuiesti, în viitor, alături de câţiva oameni, unei apocalipse nucleare. 
Spre norocul vostru, a supravieţuit și biblioteca universităţii din oraș. Mai mult, 
voi știți să citiţi, chiar dacă nu ati mai scris demult pentru că în viitor oamenii 
dictează roboților, nu mai scriu. Nici nu mai muncesc, nu mai merg la scoala, 
nu mai cercetează — toate aceste lucruri le făcea o Inteligență Artificială 
Generală. Dar acum lucrurile s-au schimbat, sunteţi doar voi și o bibliotecă. 
Intraţi în bibliotecă și găsiţi tot felul de cărți. Aveţi nevoie de cunoaștere 
veritabilă, care să vă ajute în a trăi în continuarea pe o planetă răvășită. Atât 
cunoștințele serioase teoretice, cât și cele practice sunt necesare pentru că 
nimic din tehnologia automatizată nu mai funcţionează. 

În bibliotecă sunt multe cărţi, dar niciun manual sau lucrare de informare, de 
genul unui dicţionar sau enciclopedii. Din păcate, problemele nu se opresc aici. 
Cărţile așa-zis științifice nu au referinţe bibliografice, note de subsol, trimiteri 
la ati autori, citate etc. Niciodată nu veţi sti cum să verificați sau comparati 
ideile susţinute în ele. 

Poti găsi o soluţie plauzibilă pentru a ieși din impas? 


Într-o altă variantă, nu supravietuiesti apocalipsei nucleare. Nici tu, nici 
ceilalţi. Trec câteva zile și o specie extraterestră, mult mai avansată cognitiv, 
ajunge pe planeta noastră pustie, căzând accidental chiar în faţa bibliotecii. 
Nava lor este distrusă. 

E posibil să capete o înțelegere corectă despre lumea dispărută din cărțile găsite? 

Pot găsi extratereștrii o soluţie plauzibilă pentru a ieși din impas? 

A încerca să definești plagiatul nu pare foarte greu. Cu toate acestea, 
diversitatea practicilor, exprimată chiar prin sintagma „cultura copy/paste”, ar 
trebui să ne facă atenţi spre a nu scăpa din vedere „asemănările de familie” (cum le-ar 
numi Ludwig Wittgenstein), adică gradele de apropiere sau depărtare între plagiate. 
Definiția apare într-o singură lege românească, 206/2004, la art. 4, alin. 1, lege care 
privește buna conduită în cercetarea științifică: „Plagiatul - expunerea într-o operă 
scrisă sau o comunicare orală, inclusiv în format electronic, a unor texte, expresii, 
idei, demonstraţii, date, ipoteze, teorii, rezultate ori metode științifice extrase din 
opere scrise, inclusiv în format electronic, ale altor autori, fără a menționa acest 
lucru și fără a face trimitere la sursele originale”. Așa cum s-a mai observat, legea nu 
ar putea să-i vizeze si pe studenții din ciclurile de licență sau master, ci doar pe cei 
care lucrează deja ca profesori si cercetători. Nici cei din alte cicluri educaționale sau 
școli preuniversitare nu sunt vizati. Mai poate fi rezolvată problema atunci când 
practica e deja curentă, incetatenita printre oameni? 

Definiția ne lasă să credem că plagiatul s-ar reduce doar la preluarea în 
propria operă (semnată, asumată) a unor elemente intelectuale (de la text integral la 
concepții, teorii sau rezultate etc.), fără a recunoaște sau fără a recunoaște adecvat, 
că provin dintr-o lucrare sau operă a unui alt autor. Acest lucru lasă „portiţe 
deschise” unor forme mai complexe de plagiat, care se pot realiza cu recunoașterea 
adecvată a contribuţiei altcuiva. Totodată, din definiție nu putem afla dacă plagiatul 
presupune o intenție sau nu. E posibil ca acesta să fie făcut și din ignoranță sau dintr-o 
eroare de documentare. Stabilirea intenţiei e necesară pentru a face diferența între 
cazurile în care responsabilitatea revine integral celui care a înfăptuit plagiatul sau 
în care ea poate fi împărtășită. De exemplu, nu e drept să facem responsabili doar 
elevii sau studenţii pentru referatele lor copiate din surse online dacă profesorii nu 
le explică normele de scriere, citare și trimitere la alți autori. 


Ghiduri practice în lupta împotriva plagiatului à 
Unii pot studia cu interes literatura despre plagiat nu pentru a evita o” 
asemenea situație, ci tocmai pentru a produce plagiate, cred ei, nedetectabile. 
Dar, cu siguranță, cei care scriu despre plagiat o fac cu speranța că vor contribui 
la limitarea flagelului ṣi vor scoate astfel universitatea de sub acest stigmat. 
Capitolul despre plagiat este cel mai consistent din curriculum-cadru privind 
Deontologia academică, editat de Universitatea din Bucuresti în 2017 prin 
editura proprie si disponibil online la deontologieacademica.unibuc.ro/ 
documente. Pleacă de la definiția juridică (pe care am prezentat-o mai sus), 
trece prin textele normative ale Universității care condamnă si sanctioneaza 
plagiatul, pentru a face o comparație extinsă între acestea si cele ale 
universităților de top din lume (Oxford, Cambridge, MIT sau Stanford) în 
privinta conceptualizarii plagiatului (p. 55). Sectiunea dedicata normelor si 


viz 

procedeelor de identificare a plagiatului (p. 58-63) este ilustrativa pentru 
dificultăţile pe care le întâmpină o astfel de investigație. Ea trebuie să 
stabilească gradul de severitate a plagiatului, pornind de la intentionalitate, 
volumul de text preluat ca atare și bagajul de idei „contrafăcute”, chiar și sub 
alte expresii. Un principiu important susține că nu putem acționa prin 
compensare: dacă o lucrare, cu multe elemente originale și care în genere 
respectă normele de scriere, are și elemente plagiate, atunci ea este un plagiat. 
Totuși, există o diferenţă între plagiatul de tip „copy/paste” și cel elevat, care 
se folosește de parafrazare și exprimări echivalente sau care citează selectiv, 
acolo unde evidenţa ar fi fost prea mare. Simpla similitudine între texte este un 
indiciu, dar nu o dovadă irefutabilă. De aceea programele anti-plagiat doar 
asistă persoanele umane, nu iau decizii în locul lor. Similitudini pot să apară din 
varii motive, dar numai unele sunt problematice. De exemplu, ceea ce e 
considerată „cunoaștere comună” (anumite denumiri și descrieri, date istorice 
și geografice, proverbe, zicători etc.) nu trebuie citată (chiar dacă, cândva, 
cineva i-a dat expresie). Dar chiar și graniţa dintre cunoaștere comună și cea 
produsă de autori recognoscibili nu e precisă. Pe de altă parte, căutând 
similitudini textuale putem neglija exact preluările unor idei originale și 
asumarea lor frauduloasă. 


Întrebări: 

Propune o definiţie a plagiatului care să nu se restrângă la mediul academic. 
Are rost o lege care să interzică plagiatul dincolo de mediul educaţional și de 
cercetare? 

Pentru studenţi sau absolvenţi ai universităţilor invocarea motivului „nu 
cunoșteam regulile de scriere academică” este unul acceptabil? 

Putem prelua texte legale sau le putem parafraza fără a face trimitere la ele? 
Legile nu sunt protejate de dreptul de autor și adesea nici nu știm autorii lor. 
Pot fi ele tratate drept „cunoaștere comună”? 

Îl descalifică moral, ca om lipsit de onestitate, pe cel care a plagiat din 
ignoranță? Dar dacă o face de mai multe ori? 

Dacă preiau niște date publice (deschise), dar colectate de alţi cercetători, 
trebuie să precizez sursa? 

Ce contează mai mult: procentul de text plagiat dintr-o lucrare, dacă există 
sau nu intenţie sau dacă plagiatorul a avut beneficii în urma actului? 
Argumentati. 

Daca preluarea are loc dupa o compilatie lipsita de originalitate, fara autor 
recunoscut, se mai poate vorbi de plagiat? 


O altă lucrare utilă este Deontologie academică. Ghid practic, realizată de 
Emilia Șercan și apărută, tot în 2017, la Editura Universităţii din București. Poate 


112 Capitolul VI 


Aplicaţii 


fi accesată și online la adresa deontologieacademica.unibuc.ro/documente. 
Scopul ghidului este să ofere direcţii în prevenirea și dovedirea, apoi 
pedepsirea încălcării unor norme sau principii academice. Centrală ghidului 
este analiza documentată făcută concepţiilor și formelor plagiatului, de la 
pagina 21 la 38. Autoarea pare să creadă că ceea ce trebuie să deprindă 
studenții ar fi o cultură a atribuirii și citării, una în care să exprime onest traseul 
gândirii lor și sursele pe care le-au folosit. Ghidul citează (p. 25) și un studiu 
publicat în revista Higher Education în noiembrie 2017, realizat pe un eșantion 
de 1.127 studenţi români, care probează că 95% dintre aceștia au fost implicaţi 
în acte îndoielnice, lipsite de onestitate, în viaţa lor academică. 

Partea remarcabilă a ghidului, atât pentru „vânătorii de plagiate”, cât și 
pentru studenții care vor să păcălească sistemul, este taxonomia formelor sau 
speciilor de plagiat (p. 29-38). Plagiatul „copy-paste” sau clonă este o preluare 
verbatim, cuvânt cu cuvânt. Pentru începători. Citarea parţială și parafrazarea 
fără a oferi o referinţă sau atribuirea e deja semnul unui avans în tehnică. De 
aici până la palgiatul-remix, care amestecă fragmente mai scurte din diverși 
autori în paragrafe „noi”, e doar un pas, dar pasul pe care îl fac artiștii, DJ-ii 
compilatiilor. Și plagiatul-hibrid este o specie asemănătoare, doar că aici 
amestecul se face între citări corecte și preluări neoneste. Când arta merge 
prea departe, apare plagiatul prin confuzie, atunci când compilatorul amestecă 
nediscriminat, cam fără sens, propoziţii preluate fraudulos. Desigur, se poate 
plagia prin traducere (tot la nivelul de începător) și se poate ajunge la un 
plagiat structural, când se copiază structura de idei, date și argumente a unei 
lucrări și se prezintă sub expresii verbale proprii. Și, ca să ducem ironia până la 
capăt, aceasta e deja dovada unei competenţe superioare. Dar la fel de 
dăunătoare. 


În lumina acestor două ghiduri, este mai ușor de priceput de ce în Codul de 
etică al Universităţii din București se acordă atât de mult spaţiu plagiatului și 
încălcării de norme ale proprietăţii intelectuale (de la articolul 8 la 28, din 31 
existente). Integritatea academică are ca primă condiţie onestitatea si 
corectitudinea intelectuală, adică respectul acordat autoratului, atât al 
celorlalți, cât și celui propriu. Responsabilitatea e necesară, pentru că efectele 
plagiatului și ale oricărei fraude se răsfrâng asupra comunităţii ca întreg. Nu 
doar plagiatorul va fi devenit responsabil pentru ceea ce face, ci și toţi cei care 
cunoșteau situația și nu au făcut nimic pentru a o preveni sau semnaliza. 
Totuși, în articolul 21, e făcut explicit faptul că universitatea nu încurajează 
„vânătoarea de vrăjitoare”: dovezile trebuie să fie clare, evidente, iar 
presupunerile nefondate, acuzaţiile gratuite, zvonurile vor fi și ele pedepsite. 

Codul avansează o concepţie particularista asupra plagiatului: „Nu poate 
exista un algoritm unic de detectare, apreciere și sanctionare a faptelor” care 
duc la încălcarea unor drepturi morale de autor, așa cum este plagiatul. 
Această perspectivă se opune unui formalism rigorist, unui „legalism” academic 
care s-ar putea instaura printr-un mecanism de codificare complex, unul care să 
ofere o structură algoritmică, mecanică și precisă, o procedură unică. Un 
algoritm se poate scrie și implementa doar dacă problema este computabilă, 
dar în cazul descoperirii și evaluării plagiatului e vorba de nuanţe 
interpretative, luate caz cu caz, nu de cantităţi și relaţii numerice universale. 
Diferenţele între domeniile științifice sunt mari, sub aspectul metodelor si 
modului de scriere, iar acest lucru face imposibilă reducerea la un numitor 
comun a tuturor cazurilor posibile de plagiat. Așa cum am văzut mai sus, 
elementele de plagiat „virusează” întreaga lucrare, dar gradul de gravitate a 
faptei decurge și din altceva (cum ar fi intenţia avută, efectele produse, 
beneficiile dobândite etc.) Totuși, există o țesătură de principii și norme (de-a 
lungul celor 20 de articole din Cod) care să întemeieze activitatea interpretativă 
și deliberativă a Comisiei de etică, singura abilitată instituţional să dea verdicte 
de plagiat. 


Întrebări: 

Este condamnabil plagiatul și din alte motive decât cele legate de onestitate 
intelectuală? Face el o nedreptate socială celorlalți membri ai comunităţii sau îi 
afectează doar pe cei plagiati? 

În cazul unui plagiat într-o lucrare de licenţă, disertaţie sau teză de doctorat, 
cine are o responsabilitate mai mare: studentul sau profesorul coordonator? 

E posibil să fie descoperiţi algoritmi, prin metode de învăţare automată 
(machine learning) care folosesc baze de date imense, capabili să detecteze 
specii ale plagiatului? 

Dacă ai avea de ales între a denunța, cu dovezi, plagiatul unui prieten și a 
păstra tăcerea în numele prieteniei voastre, ce ai face? Care sunt valorile aflate 
aici în tensiune? 


Ar trebui să recunoaștem că ne place să copiem, că simțim instant nevoia de 


a avea o copie a unei informaţii (muzică sau cărți, filme, jocuri etc.) sau sa 
deprindem, prin imitare, un anume stilt. Viaţa fără meme, fără astfel de conţinuturi 


1 În acest punct e necesară o notă de subsol care să precizeze că următoarele paragrafe conţin auto- 
preluări de fragmente și idei. În lipsa acestei note, cititorii ar fi fost inselati că citesc un text absolut 
nou. Autorul ar fi fost suspect de auto-plagiat (noţiune pe care o vom prezenta mai jos). În paragrafele 
următoare au fost introduse idei și sintagme care au apărut în articolul lui Constantin Vică. „Mitul lui 

pe care le dăm de la unii la alţii, ar fi mai tristă. Suntem „vânători-culegători digitali”, 
o specie care copiază și multiplică conținuturile pe care le descoperă online, de la 
adrese de pagini web și referințe bibliografice la documente. Internetul este un dar 
al zeilor, dar pentru o omenire încă în adolescența sa, care de foarte putin timp 
beneficiază, în principiu, de acces public la educaţie. Mai mult, omenirea citește și 
scrie cotidian, în număr din ce în ce mai mare, de numai cinci-șase secole, de când a 
apărut tiparul (prin ceea ce numim „mașina lui Gutenberg”). Istoric, acest fapt este 
foarte recent, iar la scara istoriei naturale trece drept echivalentul unor biete 
secunde. 

„Cultura copy-paste” în care trăim nu este decât răspunsul reactiv firesc, 
natural, dar deloc rafinat, la cerințele unei civilizații care ne vrea pe aproape toți 
intelectuali, gânditori autonomi prin limbaj(e). Intelectuali care au, în ambele 
sensuri, proprietatea termenilor, expresiilor si atitudinilor lor. Care poartă o 
responsabilitate pentru expresiile lor. Ea se manifestă si ca angajament fata de 
difuzarea ideilor, din generaţie în generație. Sistemul referintelor este unul care 
asigură o mai bună selecţie și supraviețuire a ideilor în timp, de aceea lumea 
academică are atât de multă nevoie de el. Intelectualii trebuie să fie, ca și în cazul 
genelor, simple gazde trecătoare, care participa la transmisiune, circulație, si uneori 
mai inovează. Dacă așa stau lucrurile, cei care plagiază nu fac decât să-și bată joc de 
lumea ideilor și de ingeniosul ei sistem de a ne pune la treabă. Acesta ar fi 
argumentul epistemic în favoarea onestitatii intelectuale. 

Este, în acest context, rațional să plagiezi? Da, dacă nu vei fi prins sau 
pedepsit. Plagiatul devine o strategie ușoară de supraviețuire acolo unde nu există 
un interes pentru emanciparea intelectuală. Intenţia de a plagia nu este generată nici 
de abundența informaţiei și nici de aparenta ușurătate a actului. Ea are cauze în 
viata din mediul dat. Este scoala un mediu în care poți acorda timp fiecărui elev sau 
student? Se insuflă și cultivă încrederea în propriile forțe intelectuale subiecților 
educaţiei? Se explică de ce canonul legăturilor, referintelor și notelor de subsol, cu 
tot chinul său, este necesar? Se coroboreaza virtuțile etice cu cele dianoetice, care tin 
de calitatea cognitiei si rationamentului? Doar dacă avem răspunsuri pozitive la 
toate întrebările acestea are sens să dăm verdicte de plagiat. Plagiatorii nu o fac din 
lipsă de respect fata de o utopică lume a ideilor, ci pentru că nu au fost convinși să 
trăiască ca și cum ea ar exista. Nimeni nu i-a motivat să respecte norme și să urmeze 
principii într-un „imperiu al scopurilor”, cum ar numi Kant lumea moralității. Sau 
poate acestora le lipsește o altă resursă necesară unei munci bine făcute: timpul. 


Internetheuth”. În: Dilema veche, nr. 669, 15-21 decembrie 2016, în cadrul dosarului tematic „Atenţie, 
cépii! Despre chestiunea plagiatelor”, disponibil online la adresa: http://dilemaveche.ro/sectiune/ 
tema-saptamanii/articol/mitul-lui-internetheuth. 


Capitolul VI 115 


Etica si integritate academica 


Întrebări 

Care e diferenţa dintre intenţie și motivaţie în cazul plagiatului? 

De ce plagiază studenţii? Dar profesorii? Chiar dacă motivațiile sunt diferite, 
intenţia este aceeași? 

Este acordarea de timp pentru a prezenta și exersa normele de scriere 
academică o garantie că plagiatul nu se va mai întâmpla? Ce alte garanţii ar fi 
eficiente? 

Ar fi posibil un alt mod de sistematizare și conectare a cunoașterii în afara 
referintelor și trimiterilor oneste din texte? 

Care e rolul lipsei de încredere în propriile forte intelectuale atunci când esti 
tentat/ă să plagiezi? 

Ai fost tentat/ă să plagiezi din lipsa timpului necesar scrierii unei lucrări? Cine 
e vinovat pentru această lipsă de timp? 


Toţi suntem autori 

Da, chiar dacă pare greu de crezut. Autoratul astăzi a devenit loc comun, de 
când toţi folosim social media, platforme sociale ca Facebook sau Twitter, 
avem bloguri, vloguri și utilizăm multiple moduri de expresie online. Internetul 
contemporan ne-a transformat pe toți în autori, întrebându-ne zilnic la ce ne 
gândim, ce am mai făcut, ce opinii avem, ce viziuni andosăm. Dar a mai făcut 
ceva, mai ales în ultimii ani: prin funcţiile „share” (partajare) sau „embed” 
(încorporare), de exemplu, a extins practica citării și atribuirii referintei la o 
scară nemaiîntâlnită omenirii. Cine până acum avea răbdare să dea note de 
subsol în conversațiile cotidiene, la tot ce prelua din fluxul public de 
divertisment și cunoaștere? 

Autoratul, sau instituţia autorului, este o invenţie modernă. Chiar dacă 
oamenii au scris și publicat mii de ani, de-abia în secolele XVIII-XIX vedem 
apariția acestei conștiințe a autorului, în dublu sens: indivizii se recunosc pe 
sine și sunt recunoscuți ca unici autori. Michel Foucault, într-o lucrare tradusă 
și în română, Ce este un autor?, explică faptul că aceste funcţii nu se pot 
exercita în afara unui sistem de reguli (în genere juridice) care să circumscrie si 
articuleze universul discursului, dar care nu se exercită etern. Mai mult, cineva 
poate fi autor, iar apoi să nu mai fie recunoscut astfel. De exemplu, un plagiator 
dovedit, care a încălcat normele care încadrează discursurile academice. Și alte 
tipuri de fraude pot duce la decăderea, declasarea din statutul de autor. 
Plagiatul te transformă în copiator, compilator sau simplu strângător de idei. 

Astăzi viziunea individualistă despre autorat, denumită și „romantică”, este 
pusă în contrast cu una relationala. Creaţia este văzută în contextul ei social, iar 
autoratul nu este simplul rezultat al unei voințe individuale, ci și al unui joc de 

forte și relaţii, în care mediul, normele și publicul au multe de spus. Accentul se 
mută de pe originalitatea „geniului creator” spre relaţia dintre operă, public și 
contextul social. În plus, astăzi obiectele ideale, rezultate ale muncii 
intelectuale, sunt rezultate mai degrabă colective. Ne îndreptăm, așa cum 
observa Lucian Blaga încă din 1929, spre o creaţie anonimă? Trebuie spus că el 
avea în vedere mai degrabă arta și literatura. 


Întrebări: 

Trebuie să cităm corect lucrări cu autori necunoscuţi, sub pseudonim sau 
anonimi? De ce, câtă vreme nu afectăm drepturile cuiva? 

De ce a apărut funcția autorului? Poate fi văzută si ca o metodă de a controla 
pe cei care publică? 
De ce multe opere importante au apărut sub pseudonim? 


Oamenii au nevoie de recunoaștere si respect pentru a trăi împreună cu 
ceilalți. În lumea universitară aceasta se traduce si prin a da credit muncii 
intelectuale. Un plagiat e o ofensă adusă cunoașterii (fiind o desconsiderare a 
procesului prin care ajungem să cunoaștem, să fim „învățaţi”, profesioniști, și o lipsă 
de respect pentru adevăr), dar rămâne riscant moral și dintr-un alt motiv. Cu multă 
atenție, plagiatele pot fi detectate, evaluate și astfel marcate, apoi îndepărtate, încât 
să nu „contamineze” ariile disciplinelor științifice și circuitul ideilor. „Țesătura 
cunoaşterii” nu se va rupe. În schimb, cea socială da. Autorii originari sunt cei 
afectaţi de plagiat, dar nu numai. Încrederea socială în capacitățile lumii academice 
de a urmări adevărul scade. Încrederea între membrii acestor comunități 
universitare scade. Dorința de performanţă va fi redusă în organizaţiile școlare. 
Altruismul, tradus prin valoarea bunavointei, va fi limitat, știind că orice ajutor 
intelectual poate fi apropriat fără scrupule. Deschiderea și transparenţa, care sunt 
necesare avansului științei, vor fi înlocuite de secret și reţele informale de acces la 
resurse. Sună cunoscut? Seamănă cu lumea universitară românească, dar asemănări 
găsim pretutindeni pe glob. Toleranta fata de plagiat, căci despre ea e vorba, poate 
avea efecte si în afara mediului nostru: un titlu academic iti oferă o reputaţie care 
poate fi convertită, în mod imoral, chiar dacă legal, în alte bunuri, sociale sau 
politice. Se ocupă funcţii, oficii, cancelarii și poziţii etc. de către persoane care au 
ajuns nemeritat la ele și în care, adeseori, se comportă iresponsabil (probabil și 
pentru că nu știu ce înseamnă o muncă intelectuală onestă). 

Autoratul necesită respect fata de sine si încredere în capacităţile tale de a 
crea și a descoperi, pe cont propriu, lucruri relevante celorlalți. Plagiatul pare a fi 
tocmai contrariul. 

Este internetul cauza plagiatelor? 

Nu. Dar, pe cât ne-a facut să fim autori, creativi si să plasăm referinţe 
culturale în spaţiul nostru conversational, pe atât ne-a ușurat capacitatea de a 
copia și multiplica orice, gratis si din abundență. Internetul și world wide web-ul 
sunt doar condiţiile, foarte generoase, de posibilitate a copiatului?”. Se oferă 
posibilități noi de acţiune asupra informaţiei (cu efecte, desigur, în cunoaștere), 
informaţie care pare nelimitată și a nimănui. Copiatul este și necesar într-o 
lume fragilă totuși, în care informaţia online dispare mai repede decât cea 
dintr-o bibliotecă. Plagiatul nu înseamnă doar a copia, ci și a afirma că detii o 
funcţie pe care de fapt n-ai exercitat-o, cea de autor. Simplul fapt că o 
combinaţie de taste ușurează munca de copiere și lipire nu poate înlocui 
intenţia, care o precedă. 

Internetul poate fi nu doar oceanul informaţional din care pescuiesc 
plagiatorii, ci poate fi folosit și ca instrument prin care îi „filăm” pe aceștia. 
Facem apel la programele anti-plagiat care folosesc datele extrase și online. 
Mult mai greu stăm în depistarea plagiatelor din surse care nu au fost (și nu vor 
fi) digitizate (și încărcate online). 


Întrebări: 

În dezbaterea din SUA despre portul de arme de foc taberele se împart între 
cei care cred că doar oamenii omoară oameni și cei care cred că un om cu un 
pistol este mai determinat să ucidă decât unul fără. Se poate face aceeași 
analogie între cei care cred că oamenii plagiază printr-o alegere liberă și cei 
care cred că internetului însuși crește intenţia de a plagia? 

Ce este mai putin condamnabil moral: să depui eforturi pentru a plagia elevat, 
structural, sau să cumperi online o lucrare originală, care respectă normele de 
redactare? 

Crește sau reduce autonomia evaluatorului uman un program anti-plagiat? 


Are sens să vorbim despre autoplagiat? 

Într-un articol publicat în septembrie 2013 în Science and Engineering Ethics, 
Liviu Andreescu consideră auto-plagiatul un termen impropriu, care duce la 
interpretări greșite, la grămadă, ale unor practici corecte și incorecte din lumea 
academică. Când folosirea unor fragmente din propriile lucrări apărute în 
periodice, adică reviste și alte platforme online, e permisă într-o carte? Sau 
într-un manual? Cât de des e permisă autocitarea? Ce face diferența dintre 
utilizare legitimă a propriilor idei, ipoteze, scheme conceptuale, rezultate și 
abuzul de autocitare? 


2 . . x 
Vezi nota anterioară. 

Codul de etică nu condamnă preluarea de texte sau fragmente de texte 
proprii în noi texte, cu condiţia să fie schimbată destinaţia sau publicul, iar 
publicul să fie înștiințat despre faptul că sunt preluări (articolul 13). Cititorul 
trebuie informat, din respectul acordat capacităţii lui intelectuale. 

Autocitarea excesivă, ca tehnică de a urca în clasamente și de a acumula 
punctaje care permit avansul în cariera academică, este considerată un abuz 
(articolul 14). 

Există și o veste proastă pentru studenți, la articolul 15. Libertatea academică 
de care beneficiază aceștia nu este atât de neîngrădită încât să permită 
reproducerea propriilor lucrări pentru a obţine calificative diferite, în examene 
diferite și la materii diferite. E o libertate după principii și reguli, iar una dintre 
ele stipulează că ar fi o înșelătorie să depui un singur efort, dar să ai două 
rezultate pozitive. 


Exerciţii: 

Deschide Google Scholar și caută cercetători contemporani din disciplina ta. 
Alege zece, care să aibă între 50 și 5000 de citări. Încearcă să urmărești firul 
autocitărilor. Ce observi? 


Conduci o editură academică de prestigiu care scoate reviste de referință, 
apreciate internaţional. Ultimii ani au adus o scădere a cifrei de afaceri, 
abonamentele scad, pierzi angajaţi buni și cotă de piaţă. Articolele din revistele 
tale sunt citate, dar pierd teren în fata altora, al căror secret constă în a-și obliga 
autorii să citeze articole publicate înainte în aceeași revistă și să se auto-citeze 
pe ei înșiși cu articolul publicat, de minim cinci ori. Ce faci, urmezi aceeași 
politică? Argumentează. 


Care ar putea fi cauzele autocitării? Vanitatea sau centrarea pe sine, dorinţa 
de vizibilitate, lipsa de timp, imposibilitatea de a exprima mai bine anumite idei? 


Ca să încheiem, putem conceptualiza plagiatul drept: 

e o formă de fraudă sau minciună. În acest caz argumentul care se aduce 
împotriva sa este atât de natură deontologistă, făcând apel la imperativul 
„nu trebuie să-i pacalesti pe ceilalți” (pentru că le-ai încălca demnitatea), 
cât și de natură consecintionista: efectul pervers al plagiatelor este un 
climat general de confuzie și neîncredere. 

e o forma de furt. Aici argumentul trebuie să fie mai subtil: plagiatorul nu îl 
deposedează pe cel plagiat de un bun, prin copiere, dar îl introduce, prin 
preluare, într-o relație atât de exploatare, cât și de alienare cu obiectul 
său intelectual. Munca altcuiva a fost exploatată și, prin neacordarea 
creditului moral, a fost și înstrăinată. Cu alte cuvinte, ce a pierdut autorul 
plagiat e o parte din identitatea sa, nu din profiturile sale. 

e o forma de corupție. Se spune, în glumă, că pentru un plagiat e nevoie de 
minim doi. Un editor trebuie să închidă ochii sau să fie incompetent 
pentru a lasă un text plagiat să fie publicat. În universitate, e vorba de 
coordonator și student, sau de unii colegi. Plagiatul tolerat de 
coordonator sau profesor îi corupe moral pe studenți. 

e unrezultat al neintelegerii libertăţii și autonomiei academice. 

Într-o lume fără surse riguroase, dezbaterea, deliberarea, găsirea de temeiuri 

ar fi inutile. Într-o lume în care efortul autoratului este mai puţin încurajat decât e 
tolerat plagiatul, oamenii nu vor să se angajeze în fapte de cunoaștere prin exercițiu 
și învăţare. Fără stabilirea adevărului, autenticităţii și originalității ideilor, întregul 
eșafodaj al vieții comunitare universitare s-ar dezmembra iremediabil. 


ote Relatia dintre dreptul de autor si plagiat 
- Este interesant de notat că legile dreptului de autor apără expresiile specifice, 
proprii, ale unei idei, dar nu ideea în sine, ca atare, pentru că aceasta e posibil 
să pre-existe in mințile multor oameni. Conceptele si legile naturii nu se pot 
pune sub protecția unui drept de autor, din același motiv: ele se descoperă, 
apar în lume, dar pre-există fara intervenția noastră. 

Relația dintre încălcarea unui prezumtiv drept de proprietate si cea de 
fraudare, înșelare, preluare abuzivă a expresiilor si ideilor altcuiva este una 
interesantă din punct de vedere logic. Poți încălca dreptul de autor prin copiere 
fara a plagia si poți plagia fără a încălca un astfel de drept. Dacă voi „scrie” o 
carte pe care o semnez si in care capitolele sunt, de fapt, citate foarte lungi din 
alți autori, cu referințe clare, propriu-zis nu am plagiat, dar am încălcat Legea 
8/1996 a dreptului de autor si celor conexe, care nu permite folosirea de citate 
lungi. Nefericit din cauza receptării greșite a primei cărți, o scriu pe-a doua, în 
care reproduc, fara citare, capitole din cărți publicate în secolele XV — XIX. Să nu 
ma mir de reacția la fel de aspră a publicului: acum nu am mai încălcat nicio 
proprietate, toate sursele folosite sunt deja picate în domeniul public, dar am 
realizat un plagiat penibil. 

Un plagiator nu este un „pirat online”. Plagiatorul se amestecă fraudulos in 
bunul mers al lumii ideilor si produce balast cultural (care mai târziu trebuie 
îndepărtat), inselandu-i pe cei care i-au acordat atenție. „Pirateria online” e un 
mod de a aduce recunoaştere publică pentru autor (nu cel mai dezirabil 
acestuia), pe când plagiatul este atât un mod de a-l trata pe autor ca pe un 
nimeni (o nerecunoastere morală), cât si de a înșela buna credință a publicului. 
Copiatul ca piraterie este salutar în condiţii de inegalitate si sărăcie informațională, 
și e discutabil dacă îl putem tolera moral (nu si legal), pentru că s-ar naște dintr-o 
intenție binevoitoare. Nu același lucru putem spune despre plagiat. 

Fabricarea sau alterarea voită a datelor experimentale 


Articolul 2 din Codul de Etică al Universității din București prevede, la 
alineatul b, următoarea obligaţie: „Datoria morală a obiectivitatii științifice îi obliga 
pe membrii universității să respingă ideea „fabricării” sau a denaturării rezultatelor 
cercetării, chiar dacă aceasta le-ar fi sugerată de finantatorii direcți reprezentați prin 
puterea de stat, sau diverse structuri private”.3 


Fabricarea sau alterarea voită a rezultatelor cercetării (uneori în literatură 
se folosesc și exprimări eufemistice de tipul „coafarea datelor”) este, fără îndoială, 
un tip de comportament fraudulos, care aduce mari deservicii științei și imaginii 
publice a comunităţii de cercetare. Reacţiile publice de condamnare vehementă ori 
de câte ori apare un nou scandal cu privire la fraudele din cercetare nu sunt însă 
surprinzătoare, şi adesea au foarte bune temeiuri. Într-o epocă în care rezultatele 
studiilor științifice sunt foarte rapid preluate pentru a fi transformate în inovaţii 
tehnologice, terapeutice, de politici publice etc., consecințele negative ale fraudei pot 
fi extrem de periculoase. Să ne imaginăm doar că rezultatele „coafate” ar fi cele ale 
unui studiu clinic privitor la eficiența terapeutică și la efectele secundare ale unui 
nou compus activ! Nici situaţia în care frauda s-ar petrece la nivelul cercetării 
fundamentale nu este mai putin revoltătoare. Spre exemplu, se pot irosi timp și 
resurse prețioase în programe de cercetare inutile care asumă ca ipoteze rezultatele 
falsificate, iar costul de oportunitate este că acele resurse financiare, logistice și 
intelectuale nu vor fi folosite pentru cercetări capabile să genereze rezultate valide. 
Pe lângă argumentele de acest tip, consecintioniste, putem invoca și considerente de 
principiu, legate de datoriile morale ale cercetătorilor (ca în articolul citat mai sus 
din Codul de Eticăal UB). 


Este, credem, puţin probabil să ne confruntăm cu mari dileme morale atunci 
când vine vorba despre fabricarea rezultatelor de cercetare. Cu greu ne putem 
imagina cum cineva ar putea încerca să justifice astfel de practici cu argumentul că 
ar putea fi urmarea unui conflict între două sau mai multe datorii morale. Presiunea 
socială semnificativă pentru integritate în știință pare, de asemenea, să indice 
existența unui cvasi-consens cu privire la condamnarea lor morală. 


Pe de altă parte, mult mai disputate sunt răspunsurile la întrebările care 
vizează frecvența acestor comportamente. Sunt cazurile recente doar un indiciu al 
faptului că este imposibil să ne așteptăm ca, într-o pădure atât de mare precum cea a 


* http://www.old.unibuc.ro/n/organizare/senat-ub/docs/2016/sep/27_13_41 23Carta_Universitatii_ 


din_Bucuresti_2016.pdf. 

științei de azi, să nu existe câteva „uscături” izolate? Sau, dimpotrivă, avem de-a face 
cu practici comune si larg răspândite? Măsurarea directă a incidentei este dificilă din 
cauza lipsei datelor: rapoartele investigaţiilor realizate de reviste și de comisiile de 
etică sunt adesea non-publice; este greu de estimat câte cazuri de acest fel ajung să 
fie raportate si investigate etc. Extrapolările și generalizările pripite sunt riscante, 
deoarece putem ajunge ușor la o imagine deformată. 


Ca strategie alternativă, am putea formula o serie de ipoteze pornind de la 
evidențe indirecte. Într-un articol publicat în 2011 în revista Nature’, Richard van 
Noorden a investigat evoluţia în timp a numărului de articole retrase din revistele 
indexate în două dintre cele mai mari baze de date academice ale momentului, 
PubMed și Web of Science. Rezultatele sunt, ca să folosim un termen favorit al presei 
on-line, șocante. După 2005, numărul de articole retrase a crescut cu 1000% 
(diferenţele între cele două baze de date sunt minore), în timp ce numărul total de 
articole publicate a crescut doar cu 44%. Sigur că retractările nu indică, în sine, 
probleme de integritate academică. Articolele pot fi retrase pentru erori oneste de 
metodologie sau de calcul, pentru non-replicabilitatea unor rezultate, sau din alte 
motive tehnice. După van Noorden, pornind de la notele de retractare publicate de 
reviste, în mai puţin de jumătate din cazuri avem de-a face cu probleme de etică 
academică, și doar 11% din numărul total de retractări sunt urmare a fabricării sau 
falsificării datelor5. Procentul, chiar dacă vorbim de o zecime din numărul de articole 
retrase, nu din numărul total de articole, este însă îngrijorător. 


Nu este întotdeauna evident unde încadrăm un anumit tip de comportament. 
Dacă fabricarea datelor nu ridică mari probleme de evaluare, ceea ce vom considera 
ca fiind falsificare sau „coafare” a lor include destule zone gri. Un articol nu va putea 
aproape niciodată să conţină toate detaliile experimentului și să ofere toate 
interpretările statistice. Până unde putem considera ca fiind neproblematic ceea ce 
se exclude? Uneori sunt necesare corectii statistice pentru a elimina anumite 
inadvertente (de exemplu, în eșantionare). Când devine corectia o manipulare 
ilegitimă a datelor? Astfel de întrebări pot continua. 


Un studiu din 2012 realizat de o echipă de trei autori și-a propus să 
măsoare frecvenţa unor practici chestionabile în cercetarea psihologică pe baza unui 
chestionar în care cercetători din domeniul psihologiei erau întrebaţi dacă le-au 
folosit ei înșiși. Grupului experimental i-au fost oferite motivații suplimentare 


“ Richard van Noorden. „The Trouble with Retractions”. În: Nature, nr. 478, 2011, pp. 26-28. 

5 O monitorizare a situaţiei retractărilor este realizată de site-ul https://retractionwatch.com/. 

ê John Leslie; George Loewenstein; Drazen Prelec. „Measuring the Prevalence of Questionable 
Research Practices With Incentives for Truth Telling”. În: Psychological Science, nr. 23(5), 2012. 

pentru sinceritate, în timp ce grupul de control a primit doar chestionarul. 
Participanţii au fost chestionati cu privire la zece tipuri de practici, mergând în 
crescendo, de la exemple relativ comune si care pot fi considerate mai putin 
problematice (de tipul „am luat decizia dacă să colectez mai multe date doar după ce 
am văzut în ce măsură rezultatele deja obţinute sunt semnificative”, peste jumătate 
dintre respondenţi au răspuns „da”), până la falsificarea deplină (0.6% rata de 
recunoaştere în grupul de control, 1.7% în grupul motivat). Să subliniem încă o dată 
ca, în ciuda titlului, studiul nu măsoară de fapt în mod direct incidența practicilor, ci 
doar rata lor de recunoaștere. Cu atât mai mult, rezultatele par din nou 
îngrijorătoare, mai ales că sunt consistente cu cele din alte cercetări similare. 


Indiferent însă de estimarea frecvenței, ceea ce este comun pentru 
majoritatea cazurilor în care frauda prin fabricarea rezultatelor a fost dezvăluită 
public este dramatismul consecinţelor. Laboratoare desființate, cariere si reputatii 
distruse (chiar și pentru cercetători care poate nu au participat direct), domenii 
întregi ale științei puse sub semnul întrebării: toate acestea sunt consecințe uzuale. 


Un uriaș scandal recent a pornit de la două articole publicate în 2014 în 
Nature de cercetătoarea japoneză Haruko Obokata (ca autor principal). Obokata era 
sefa unui laborator la institutul RIKEN din Tokyo, una dintre cele mai respectate 
instituţii din lume în cercetarea biologică. În cele două articole, Obokata susținea că 
celule mature normale (epiteliale) pot fi reprogramate ușor, prin tehnici simple care 
nu presupun intervenţia genetică directă, să dobândească pluripotenta specifică 
celulelor stem embrionare (capacitatea de a se dezvolta în orice alt tip de celule din 
corp). Rezultatele au fost primite cu entuziasm în comunitatea științifică, datorită 
posibilităților terapeutice extraordinare care păreau deschise. A avea la dispoziție 
un stoc potenţial nelimitat de celule similare cu cele stem specifice pentru fiecare 
pacient (deci cu șanse mai mari de a fi acceptate de corp în terapie), evitând în plus 
nevoia de a distruge embrioni pentru recoltare, părea un vis. Din păcate, în foarte 
scurt timp visul a fost spulberat, atunci când a devenit evident că rezultatele erau în 
întregime fabricate (inclusiv pozele „de la microscop” din articole). Nature a retras 
imediat articolele; Obokata și-a pierdut slujba (după ce institutul i-a mai oferit o 
perioadă de grație pentru a reproduce rezultatele) și apoi titlul de doctor; RIKEN a 
suferit o lovitură uriașă de prestigiu, cu costuri incalculabile; fostul ei coordonator 
de la doctorat, un cercetător extrem de respectat pe plan internațional, s-a sinucis 


7 O primă meta-analiză pentru acest tip de studii, realizată de Daniele Fanelli, estima la 2% media ratei 
de recunoaștere, trasnversală pentru mai multe domenii ale științei. Vezi: Daniele Fanelli. „How Many 
Scientists Fabricate and Falsify Research? A Systematic Review and Meta-Analysis of Survey Data”. În: 
PLoS ONE, nr. 4(5), 2009. 


Capitolul VI 123 


Etica si integritate academica 


pentru ca nu a suportat rusinea de a fi asociat cu frauda (desi fusese exonerat in 
investigatia interna a RIKEN); cazul a fost preluat si intens discutat in presa.8 


Daca, asa cum par sa sugereze dovezile indirecte, acest tip de practici a 
crescut în frecvenţă (o altă interpretare ar putea fi aceea că ceea ce a crescut de fapt 
este capacitatea de detecție), de ce se întâmplă acest lucru? Explicaţiile pot fi 
multiple și nu neapărat se exclud reciproc: sistemul educațional care nu reușește să 
elimine frauda ca rută pentru succesul academic (începând din școala primară, cu 
temele făcute de părinţi, poate), mecanismul de finanțare al cercetării și de evaluare 
a cercetătorilor (publish or perish) pune o prea mare presiune asupra lor, refuzul 
cercetătorilor de a le oferi acces celorlalți la datele lor, sistemul de peer review bazat 
pe voluntariat nu oferă o motivaţie suficientă evaluatorilor pentru a investiga toate 
detaliile articolului etc. 


O ipoteză interesantă, care poate genera o analiză epistemologică și 
instituțională mai cuprinzătoare, a fost lansată într-o carte recentă de Chris 
Chambers”, profesor de neurostiinte la Cardiff. După Chambers, știința de azi suferă 
de ceea ce el numește „neofilie”: interesul aproape exclusiv pentru publicarea de 
rezultate noi. Dacă revistele și finantatorii doar arareori publică sau finanţează 
cercetări care își propun replicarea unor experimente anterioare din literatură (din 
motive care tin mai ales de metodele de măsurare a impactului cercetărilor), atunci 
cercetătorii știu că șansele de a fi verificați scad, deci sunt riscuri mai mici să fie 
descoperite rezultatele fabricate. „Criza replicărilor” este, de altfel, tot mai discutată 
astăzi și, pentru a încheia într-o notă optimistă, par să existe șanse de stopare a 
acestei tendinţe către neofilie (spre exemplu, apar reviste dedicate replicărilor). 


Teme de discuţie 


= 1. Studiul lui van Noorden citat mai sus indică anul 2005 ca început al 


„exploziei” retractărilor. De ce credeți că numărul lor a crescut atât de 
spectaculos dupa 2005? Am putea interpreta și pozitiv această creștere? 


2. Un caz atipic si special de „fabricare” este cel al farselor pe care, in mod 
voit, unii cercetători le fac revistelor pentru a indica slăbiciunea sistemului de 
publicare. Cel mai recent scandal este legat de farsa realizată de Helen 
Pluckrose, James Lindsay și Peter Boghossian, care au reușit sa publice șapte 


3 Două articole din Nature despre caz: https://www.nature.com/news/stem-cell-scientist-found-guilty- 
of-misconduct-1.14974 și  https://www.nature.com/news/collateral-damage-how-one-misconduct- 
case-brought-a-biology-institute-to-its-knees-1.17427 . Presa mainstream a relatat întreaga situaţie, în 
diverse tonuri: spre exemplu, The Guardian (https://www.theguardian.com/science/2015/feb/18/ 
haruko-obokata-stap-cells-controversy-scientists-lie) sau New Yorker (https://www.newyorker.com/ 
magazine/2016/02/29/the-stem-cell-scandal). 

? Chris Chambers. The Seven Deadly Sins of Psychology. New Jersey: Princeton University Press, 2017. 

articole parodice în diverse reviste din zona științelor umaniste (dintr-un total 
de 20 pe care le-au scris și trimis spre publicare). Atunci când au mărturisit 
farsa public, trei articole erau încă în evaluare. După Pluckrose, Lindsay și 
Boghossian, farsa lor indică lipsa de standarde din aceste domenii și faptul că 
orice poate trece drept cercetare serioasă pentru revistele în cauză, dacă 
„rezultatele” sunt ambalate în limbajul corect și susţin anumite teze valorice. Ei 
au fost însă criticati pentru lipsa de etică a farsei (violarea confidentialitatii prin 
publicarea unor rapoarte de evaluare, reaua-vointa și intenţia denigratoare, 
încălcarea în mod voit a unor norme implicite privind încrederea reciprocă între 
autori și jurnalele științifice etc.)!%. Identificati și discutati argumente pro si 
contra moralității acestor farse. 


Un alt exemplu de farsă, căreia i-a căzut victimă o revistă din România, este 
cea realizată de trei autori sârbi, care au reușit să publice în 2013 un articol 
parodic în revista Metalurgia International.’ Detaliile și articolul sunt în 
continuare disponibile on-line, vă lăsăm plăcerea de le descoperi. 


3. Ce soluţii credeți că ar putea fi oferite pentru a reduce numărul de 
incidente legate de fabricarea sau falsificarea rezultatelor? 


Etica publicării, autorat și coautorat 


Astăzi nu mai există Autorul, ci echipe întregi de autorat, mici sau mari uzine 
de produs critica și inovarea intelectuale, în toate domeniile. Când s-au coroborat 
datele a două echipe care experimentau independent cu Large Hadron Collider 
(LHC) la CERN (cea mai mare facilitate de cercetare din Europa) și s-a putut estima 
cu acuratețe masa bosonului Higgs, a fost publicat un articol în Physical Review 
Letters. Era 14 mai 2015. Dincolo de rapiditatea publicării (articolul fusese trimis în 
25 martie), care arată interesul pentru subiect, altceva e surprinzător. Din cele 33 de 
pagini ale articolului doar 9 privesc conţinutul, cu rezultatele și textul aferent plus 
referintele. Restul celor 24 nu cuprind decât numele autorilor. Pentru că aceștia au 
fost 5.154. 


1° Un articol care formulează câteva astfel de acuze este cel al lui Alexander Kafka din 3 octombrie 
2018 în Chronicles of Higher Education (https://www.chronicle.com/article/Sokal-Squared-ls- 
Huge/244714/t.W 7UmqxUn5ls.facebook). Argumente în favoarea moralității acestor farse, dar care le 
contestă partial utilitatea, au fost formulate de filosoful James Taylor pe blogul academic BHL 
(http://bleedingheartlibertarians.com/2018/10/why-the-grievance-studies-hoax-was-not-unethical- 
but-its-not-very-interesting-either/ttmore-12759). 

11 Relatări detaliate ale cazului: https://swordofscience.wordpress.com/tag/metalurgica-international/, 
https://www.popsci.com/article/science/nonsense-paper-cites-michael-jackson-and-ron-jeremy- 
actually-gets-published, http://retractionwatch.com/2013/09/23/a-serbian-sokal-authors-spoof-pub- 
with-ron-jeremy-and-michael-jackson-references/. 

Exemplul de mai sus e despre un record mondial (care, probabil, va fi 
depășit). Dar tendinţa e evidentă: din ce în ce mai multe articole au din ce in ce mai 
multi autori. Coautori. Până si în domenii în care până acum puțină vreme 
colaborarea era iluzorie: filosofie, teologie, teoria artei sau studii de gen. Dar 
termenul de coautor, chiar dacă exprimă o anumită egalitate, ascunde natura 
relațiilor în autoratul colectiv. Cercetări recente în analiza de rețea, printre care și 
cele ale lui Marian-Gabriel Hâncean, unele publicate în distinsa revistă Scientific 
Reports, descoperă configurații și structuri aparte în rețelele de coautorat. Stiinta a 
depășit momentul „romantic”, al indivizilor prometeici, și pe cel al grupurilor mici de 
lucru sau al „școlilor”, ajungând în epoca reţelei. Astfel, dincolo de pânza internetului 
sau cea a cunoașterii, mai e una aproape la fel de invizibilă: rețeaua autorilor și 
afinitatilor lor elective. Într-o lume în care prestigiul, înţeles ca funcţie a reputației în 
notorietate, este cel mai căutat, pentru a-l dobândi oamenii urmează strategii, unele 
imorale, chiar dacă nu sunt sanctionabile social sau din perspectiva normelor 
academice. Alteori, aceste strategii sunt necesare, pentru că asigură șanse mai mari 
în supraviețuirea, în mediul universitar, a acelor cercetători. Citările contează mai 
mult decât orice altceva. 

Rețelele, odată configurate, funcționează ca factori (si variabile) în producţia 
științifică, factori care sunt independenți de calitatea ideilor și rezultatelor de 
cercetare care apar sau se transferă, circulă într-o astfel de rețea. Într-un sens, 
plasarea într-o rețea sau alta poate explica sau prezice un anume comportament. 
Pentru că rețele ajung să structureze lumea universitară (și asta încă de la 
începuturile modernităţii, când intelectualii europeni dezvoltasera propria reţea de 
corespondență și schimb de idei, denumită „Republica literelor”), cercetarea asupra 
lor devine importantă și dintr-o perspectivă etică, atât asupra antecedentelor, cât și 
consecinţelor. În acest moment, privirea noastră ar trebui să se îndrepte către 
factorii care determină rețelele, de ce ajung să se constituie într-un mod si nu într-altul. 
Homofilia, adică atracţia către cei asemănători, este un astfel de factor. Cercetătorii, 
autorii se îndreaptă și pot colabora mai ușor cu cei cu care au mai multe lucruri în 
comun. Nu e vorba doar de temele investigațiilor lor, ci și de alte proprietăți, cum ar 
fi vârsta, clasa socială sau tradiţia intelectuală în care s-au format. De exemplu, 
demonstrează Hâncean în cercetările sale, citările unui autor pot fi predictori pentru 
citările coautorilor săi pentru că există multe similarități care îi fac pe aceștia să 
colaboreze. Un alt fapt observat este efectul Matei: cei bogaţi vor fi si mai bogați, iar 
cei săraci vor sărăci si mai mult. În practică, cercetătorii deja reputați, cu prestigiu, 
vor avea si mai multe citări, iar cei mai putin conectaţi sau aflați spre marginile 
rețelei vor primi mai puține. Cu cât un articol e mai citat, cu atât va crește numărul 
citărilor (măcar pentru o perioadă de timp). Avantajele se cumulează. Aceasta e o 
formă de inegalitate care se auto-perpetuează, subliniază Hâncean, și care e 
structurală, nu tine de intenţiile, voința cuiva anume. Un alt mod în care un autor 

este avantajat tine si de plasarea sa în astfel de rețele. Daca esti un cercetător care 
conectează mai multe grupuri, ești singurul nod dintr-o rețea prin care trece un flux, 
acest fapt se corelează pozitiv: vei avea mai multe oportunități, vei promova mai 
repede, vei avea idei mai ușor publicabile și care circulă mai bine etc. La fel, dacă 
gradul tău de centralitate e mai mare, adică ai printre cele mai multe legături din 
rețea, șansele de a publica și a fi citat cresc rapid. Cei bine plasați, putem spune, au 
parte de un capital social în continuă expansiune si devin agenţii principali ai 
proceselor de contagiune intelectuală (sau așa-zisele mode în cercetare, când unele 
subiecte suscită un mare interes și se publică masiv în acea direcție). Lumea 
academică ni se înfățișează ca o „lume mică”. În sensul dat în analiza de rețea, 
înseamnă că distanța dintre oricare cele mai îndepărtate noduri ale rețelei nu 
depășește câțiva pași (între cinci și opt, de obicei). Teoretic, orice idee va circula 
rapid si orice colaborare e structural posibilă. Practic, e o lume mică, în care doar 
câteva clici (grupuri în care toți sunt conectaţi între ei) și câteva personalități 
centrale dețin cea mai mare reputație, asa cum se exprimă ea în citări. Implicatia 
acestui fapt este o inegalitatea între majoritatea autorilor și dominaţia autorilor „cu 
autoritate”. De aici până la a crede, justificat sau nu, că sistemul de publicare și citări 
e nedrept e doar un pas. Întrebarea mai largă e alta: este acest mod de producţie şi 
evaluare adecvat scopurilor științei? Sau mai degrabă urmează principiul „one size 
fits all”, reducând practica din domenii diferite la un numitor comun imposibil de 
stabilit în mod rezonabil? Ce treabă are căutarea adevărului cu politicile și strategiile 
de izbândă reputationala? 

Problemele autoratului și publicării nu se opresc aici. Așa cum s-a observat, 
într-un articol publicat în 2018 în revista Erkenntnis, în munca autoratului de echipă 
este destul de dificil, cu cât echipa e mai mare (iar fiecare membru e autonom și 
responsabil de o parte a cercetării), să fie agregate judecatile, asertiunile acestora 
într-un tot coerent. Un astfel de articol nu poate fi doar o colecţie de crezăminte și 
idei personale, disparate, uneori e nevoie de credințe împărtășite în mod egal de cei 
implicaţi. Problema apare mai degrabă în științele umane și sociale. Totuși, cei 5.154 
fizicieni din articolul-record prezentat mai sus chiar împărtășesc toate afirmaţiile 
din articolul lor? Mai degrabă sunt angajați în aceeași paradigmă de cercetare, 
folosind același model teoretic. 

O cercetare publicată în septembrie 2017 în revista Science, Technology & 
Human Values, susţine că aproape jumătate dintre articolele analizate au autori care 
nu sunt recunoscuți, creditati - această practică se numește „ghostwriting” -, iar o 
treime nu au participat la munca de scriere, dar au fost invitați, adică sunt 
»guestwriters”. Ambele practici ridică întrebări asupra moralității lor. Autoratul de 
onoare (atunci când inviti un autor cunoscut să co-semneze articolul), e răspândit 
tocmai pentru că există constrângerile imanente ale rețelelor prin care circulă fluxul 
de cunoaștere. Cum ziceam mai sus, efectul Matei și centralitatea în rețea se traduc 

prin avantaje dobândite la limita onestitatii. Mai grav este fenomenul exploatării 
unor persoane care nu apar apoi precizate în lista autorilor. Acest fenomen este 
cunoscut și unora dintre studenţi care depun eforturi în echipe de cercetare sau 
asistă profesorii, dar nu primesc credit în publicaţii. Mult mai întâlnit este cazul 
invers: lucrări de licență, disertaţie și teze de doctorat scrise de altcineva, sub 
contract, și prezentate, fraudulos, de studenți în nume propriu. 

Unii sunt mai creativi si imaginativi, alții mai destoinici sau harnici, unii mai 
abili la colectarea datelor, alţii la a genera ipoteze sau la a scrie clar si expresiv - 
niciodată nu vom vedea echipe de succes în care să nu se regăsească toate aceste 
calități. Dar nu e singurul motiv pentru care alegem să colaborăm. Nu doar abilitățile 
de cercetare sunt importante, ci și virtuțile morale. Cine ar vrea să colaboreze cu o 
persoană care e agresivă, lipsită de echilibru, barfeste si nu e niciodată mulțumită? 
În coautorat, respectul pentru nevoile celorlalţi, pentru interesele lor primează. O 
muncă de colaborare va aduce întotdeauna dezacorduri, de aceea e nevoie de 
proceduri și virtuți, precum răbdarea și disponibilitatea pentru dialog, spre a fi 
depășite. Nu în ultimul rând, încrederea în oameni nu e posibilă dacă acești nu 
urmează un minim canon principial al echităţii în colaborare (o relaţie de directă 
proportionalitate între sarcini și beneficii). Multe dintre discuţii se poartă în jurul 
ordinii în care se prezintă autorii. Aceștia merită o poziție determinată de 
contribuția avută. Dar dacă uneori e nevoie să apelăm la un autor onorific sau să 
ajutăm un coleg căruia îi suntem datori, cum procedăm? Adesea și valoarea 
contribuției existente e greu de estimat. 

Ca și în cazul plagiatului, problemele nu se nasc din cauza vreunei imoralitati 
native a cercetătorilor, ci pentru că presiunile mediului academic, născute din 
competiția pentru resurse, sunt mari. Dorinţa de a crește numărul citărilor (născută 
dintr-o obligație externă) duce atât la apariția coautoratului eficace, cât și a unei 
practici numită „citare-suveică”, prin care membrii unei clici se citează și auto- 
citează abundent. Consecințele perverse ale coautoratului apar și la nivelul 
producţiei științifice ca atare: acumularea de citări conferă o autoritate greu de 
contestat, eliminând scepticismul necesar progresului intelectual, publicaţiile se vor 
duplica la nesfârșit, cu mici variaţii, cultura universitară va fi una a factiunilor, 
„bisericuţelor”, una ghetoizată. Cursa publicării, asemănătoare „cursei înarmării 
nucleare” din timpul Războiului rece, a produs alte două fenomene dubioase. În 
acest moment activitatea de recenzare a articolelor trimise spre publicare este una 
gratuită, depusă de membrii comunităţii, dar accesul la articole este, în genere, pe 
bani, chiar și în cazul accesului deschis, care presupune o plată tot din partea 
cercetătorilor. Al doilea fenomen, care îl dublează pe primul, este inflația de 
„predatory journals”, reviste care atrag în capcană autorii promițând rapiditate și 
calitate editorială, dar care publică de fapt orice, cu condiţia să fie plătită publicarea 
în avans. Pe de altă parte, o cultură a integrității poate produce și alte configurații ale 

coautoratului, unele care să răspundă principiilor echităţii și respectului datorat 
persoanelor. Fără o continuă recunoaștere reciprocă a efortului și meritelor, 
conștiința morală a autorilor nu se va dezvolta și nu vor afirma responsabil, reluând 
sintagma lui Georg Friedrich Hegel, că în știință „Eu este Noi, Noi este Eu”. 


Exerciţii de imaginaţie morală: 
Un coleg nu mai poate ajunge la o conferinţă, la care participi și tu. Te roagă D 
să-i sustii prezentarea în locul lui. Asta presupune o performanţă orală proprie, 5 
pentru care vei depune eforturi. Esti indreptatit/a să-i ceri să fiți coautori? 


În alt caz, vei susține tu prezentarea, vei aduce îmbunătățiri conceptuale, date 
noi etc., iar colegul tău va scrie un articol pornind de la noua formă pe care-l va 
semna singur. Este corect? 


Unele cercetări avansează ideea că prietenia este un factor în selecția naturală. 
Cu siguranță, vedem rolul relațiilor de prietenie în viața noastră socială. Lucrezi 
într-un institut de cercetare, alături de cea mai bună sau cel mai bun prieten. 
La începutul carierei ati publicat multe articole împreună, pe care le-aţi lucrat 
împreună. Dar în ultimii ani, prietenul/na este din ce în ce mai puţin implicat/ă, 
contribuie minimal, cu idei, dar foarte rar cu scrierea efectivă. Cu toate 
acestea, insistă să fie considerat/ă un coautor egal. Ce faci? 


Într-o altă situaţie, ajungi un cercetător celebru, poate tocmai pentru că ai 
plecat din acel institut. Prietenul/na, care a rămas și care are puţine citări, iti 
propune să te ia „autor onorific” în lucrările sale. Accepti sau nu? De ce? 


Te afli pe o staţie spaţială experimentală pentru a întreprinde o cercetare 
fundamentală despre apariţia vieții în univers. Esti singurul om, dar pe staţie se 
află cea mai performantă Inteligență Artificială (IA) cunoscută. Ea face cea mai 
mare parte din „treaba murdară”: colectarea și structurarea datelor, calcule și 
verificări, etc. Când vei publica articolul trebuie să consideri această IA drept 


coautor? 


Munca e grea și deprimanta, nu ajungi la rezultatul așteptat. Renunti nervos si 
vrei să ștergi articolul la care lucrai. Cât bei o cafea, IA își bagă coada și rezolvă 
problema, oferă o ipoteză mai bună, găsește erorile pe care le-ai făcut, le 
corectează și definitivează articolul, scriindu-l cu talent. O vei considera coautor? 


Același scenariu, doar că la final IA îţi mărturisește că nu ar fi rezolvat articolul 
dacă nu ar fi fost pre-programată să rezolve tocmai problema ta. Cine merită 
credit acum? IA sau programatorul ei, o altă persoană umană? 

Întrebări: 

Ce ti se pare cel mai greu cand colaborezi la scrierea unui text, proiect, lucrări 
de laborator sau seminar? 

Dacă rezultatele analizei de reţea sunt adevărate, atunci pare că unii 
cercetători sunt expuși inexorabil insuccesului, adică lipsei de citări, chiar dacă 
au rezultate științifice bune. Este drept să evaluăm cercetarea pornind de la 
numărul citărilor? 

Diferenţele în modurile de autorat colaborativ tin de diferenţele dintre 
discipline? Sau sunt și alti factori, extra-stiintifici? 

Cine e responsabil dacă într-un articol cu foarte multi autori apar date 
inexacte care duc la rezultate greșite? Se schimbă situaţia dacă datele nu 
afectează, de fapt, rezultatele? 


Originalitatea rezultatelor 


„Originalitatea este un plagiat nedescoperit” spunea William Inge, preot 
anglican și profesor de teologie la Cambridge în prima jumătate a secolului trecut. A 
fost un tip original: critic al democraţiei, credea în drepturile animalelor, era un 
creștin riguros, dar susținea nudismul. A fost un autor prolific, foarte polemic în 
epoca sa, dar astăzi uitat. Originalitatea, în sensul nonconformismului, chiar 
excentricitatii sau unicitatii, nu rezistă întotdeauna probei timpului. În schimb, 
rezultatele științifice dăinuie doar dacă rezistă acestei probe. Vorbim despre un 
rezultat valid, care constituie cunoaștere, adică ceva adevărat, doar dacă este 
replicat cu succes și nefalsificat în timp. Chiar și când sunt depășite, învechite, 
rezultatele rămân undeva în istoria acelei discipline. 

Într-un prim sens, bizarul profesor de teologie de la Cambridge fixează ce ar 
însemna originalitatea în genere: lucrarea, articolul, cartea pe care le semnezi își au 
originea în tine, în efortul intelectual depus, în munca ta de realizare etc. O lucrare 
originală nu este plagiată. Aceasta este o judecată analitică, pentru că ceva original, 
conceptual, nu poate fi o copie sau o contrafacere. Dar, observăm în viața noastră 
universitară, că a nu copia nu este suficient, doar necesar. Acest sens este legat de 
noțiunea de autenticitate: în mod genuin ai ajuns la rezultatele tale, nu le-a produs 
altcineva și nici nu sunt o preluare din alte surse. 

În al doilea sens, o lucrare originală este una care aduce o contribuţie, fie si 
minoră, la cunoașterea care există deja într-un domeniu. În multe moduri se poate 
contribui, indiferent de vârsta la care te afli și uneori chiar de experienţa anterioară. 
E posibil ca, într-o practică studenţească, o tânără arheologă să găsească un artefact 

care schimbă radical istoria unei civilizaţii. O astfel de informaţie empirică este o 
contribuţie foarte valoroasă, chiar dacă e nevoie de mai mult pentru a deveni utilă 
istoricilor (trebuie coroborată cu alte date factuale, interpretată într-un cadru mai 
larg etc.). O distincție pe care o face un filosof sau un sociolog poate transforma un 
domeniu. Nuantele conceptuale sunt contribuții majore pe termen lung. Un grup de 
fizicieni vor replica un experiment și vor valida un rezultat de care tine viitorul 
nostru în univers. Sau îl vor invalida. Important în contribuţia lor este că au stabilit 
dacă un rezultat precedent este sau nu cunoaștere veritabilă. Exemplele pot fi 
nenumărate. În acest sens, originală este orice contribuţie proprie care face o 
diferență, care produce o valoare adăugată. Ce trebuie reținut este că stabilirea 
originalității nu se face într-un mod absolut, ci relativ la ceea ce știm (sau credem 
că știm) deja. 

Originalitatea este adesea înțeleasă, de multi dintre noi, drept creativitate. 
Dar lumea universitară nu este angajată exclusiv fata de creativitate, ea trebuie si să 
transfere, să dea mai departe, tradiţii și școli de gândire, trebuie să ofere dobândirea 
și exersarea abilităților (sau competenţelor, cum se numesc în vocabularul 
pedagogiei), trebuie să tina cont atât de progresul sau avansul cunoașterii, cât si de 
istoria si devenirea ideilor în toate domeniile științei. Totuși, ce înseamnă a fi creativ 
atunci când ești student sau cercetător? Multi iau în considerare stilul, dar în 
anumite domenii el pur si simplu nu contează, cum ar fi dreptul sau biologia. Alţii se 
gândesc la noi metode de cercetare - mai ales în domeniile științelor umane si 
sociale, pentru că în fizică sau matematică metoda nu poate fi schimbată ușor. Un alt 
sens al creativității privește puterea ei de a schimba paradigme. Fără a intra într-o 
discuție extrem de lungă, schimbarea unei paradigme este de fapt o revoluție în 
știință. lar acestea, fata de revoluțiile politice, se întâmplă foarte rar și durează ca 
timp. O astfel de schimbare a avut loc odată cu Isaac Newton sau mecanica cuantică, 
în fizică, sau odată cu Charles Darwin, în biologie. Ce merită remarcat este că această 
schimbare s-a petrecut uneori în științele naturii sau cele ale viului, dar în celelalte 
nu are rost să vorbim de revoluţii în acest sens, cât mai degrabă de schimbări de 
orientare ale cercetătorilor față de teorii standard, dar nu depășirea lor definitivă. 

Există diferențe nu doar de grad, dar și de natură în originalitate. De 
exemplu, pentru matematicieni, originalitatea crește cu cât sunt împinse mai 
departe granițele domeniului, cu cât pot fi conceptualizate noi relaţii între obiectele 
abstracte etc. Pentru istorici, originalitatea poate fi atât la nivelul interpretării 
oferite unor fapte, dar și în descoperirea unor noi date și informaţii despre 
evenimente trecute. Cercetarea juridică nu descoperă fapte noi, ci poate propune 
înțelegeri noi, poate descoperi inadvertente în gândirea legală etc. Biologia este 
deschisă în egală măsură descoperirii de noi specii și explicării unor fenomene în 
cadrul fixat de teoria evoluţiei prin selecție naturală. Biologia sintetică merge mai 

departe, inventând, prin asamblare, noi organisme. În informatică nu e niciodată clar 
când un algoritm este descoperit și când e inventat. Oricât de scandalos ar părea, în 
filosofie rezultatele negative (ceva nu e posibil, ceva nu e conceptibil, ceva nu are 
sens etc.) sunt foarte bine primite. Din această simplă înșiruire putem vedea că 
așteptările (nefiind vorba de standarde aici) legate de originalitatea cercetării sunt 
atât de variate și specifice încât nu se poate canoniza o singură formulă a 
originalității. Uneori original poate însemna tocmai a efectua o turnură radicală fata 
de ceea ce e practicat într-un domeniu. Alteori dovada de originalitate este să preiei 
o „cheie de cercetare”, cum o numea Mihail Radu Solcan, dintr-o disciplină și să 
deschizi cu ea o nouă poartă către cunoaștere în alt domeniu. Nu în ultimul rând, 
originalitatea se poate naște la intersecția unor domenii, prin întrepătrun derea 
metodelor. 

Walter Benjamin afirma, într-un text filosofic care încă dă bătăi de cap 
exegetilor, că există o înțelegere secretă între generații, între cele trecute și viitoare. 
Această înțelegere, în cazul nostru, privește responsabilitatea fata de cunoaștere, nu 
pentru a o păstra în sine, ci de a o filtra permanent, de a o descotorosi de ceea ce este 
anacronic sau devenit fals. Înțelegerea, mai mult, priveşte și împărţirea sarcinilor. În 
acest caz, cine și când trebuie să fie original, în sens inovativ, de înnoire, deschidere 
a orizonturilor si depășire a granițelor? Există vârste și vârste ale acestei 
originalitati. Un venerabil profesor de filosofie îi sfătuiește pe cei mai tineri să scrie 
manuale și lucrări introductive, pentru că vârsta deplinei originalitati este după 60 
de ani, când ești destul de matur să poți scrie o carte „de autor”. În schimb, în 
matematică sau chimie, dacă nu ai inovat până la 40 de ani, e prea târziu. De aceea 
medalia Fields se acordă matematicienilor sub 40 de ani. Desigur, nu e o lege 
universală, pentru că avem exemple de matematicieni care au reușit marele lor 
articol după 40 de ani. 

Fuga după originalitate poate avea efecte nocive. Un exemplu este criza 
științei născută din cursa publicării, mai ales în psihologie. Lipsesc tocmai cercetările 
de replicare, cele care validează sau nu cercetarea precedentă. Dar contribuţia 
acestora este fundamentală, chiar dacă nu e ceva creativ sau inovator. Poti fi original 
si în sintezele sau tratatele pe care le vei scrie. Sunt mii de moduri în care poți 
prezenta, într-un mod original, dezvoltarea unei discipline. Poti fi provocator, poți 
oferi o nouă schemă generală de interpretare, poţi recupera ceea ce a fost trecut cu 
vederea sau uitat, poţi reconstitui, în planul larg al unei sinteze, o întreagă istorie. 
Originalitatea nu este doar o săgeată aruncată către viitor, ea poate fi modul în care 
dăm o nouă imagine lumii în care trăim și gândim fără a folosi noi elemente, doar noi 
perspective. 

Propuneri de discuţie 

În ce sens poţi fi original fără a fi creativ, dar nu poți fi creativ fără a fi 
original? 

Există o contradicţie între cerința originalității și cea a onestitatii intelectuale, 
care cere referinţe și citări? Dacă nu, ce tip de relaţie ar fi între acestea? 

Ce trebuie să fie original? Metoda? Designul de experiment? Stilul în care e 
scrisă lucrarea”? Există o singură formulă a originalității? 

Poti scrie un articol original fără rezultate originale? Dacă da, cum? Dacă nu, 
de ce? 

În ce condiţii poţi avea o noutate absolută? Gândește-te la domeniul în care 
te specializezi sau activezi. E asemănător răspunsul tău cu cel al unei prietene 
sau prieten din alt domeniu? 

Introducerea Inteligentei Artificiale în cercetare va produce rezultate 
originale în ce sens? 

Cum putem stabili originalitatea în condiţii de coautorat? 


Consimtamantul informat 
şi cercetarea pe subiecţi umani 


În 1932, Serviciul pentru Sănătate Publică al Statelor Unite (parte a 
Departamentului pentru Sănătate - echivalentul american al Ministerului Sănătății) 
în colaborare cu Universitatea Tuskegee a demarat un studiu privitor la evoluţia 
sifilisului netratat la bărbaţii afro-americani. Participanţii la studiu erau din statul 
Alabama, în genere săraci și cu un nivel scăzut de alfabetizare. Cercetarea a durat 
timp de 40 de ani, cu participarea a peste 600 de subiecţi. În tot acest timp, 
participanţilor la studiu nu li s-au dat nici un fel de informaţii cu privire la diagnostic 
(li se spunea că suferă de „sânge rău”, un termen local pentru o gamă largă de 
afecțiuni) și, nici măcar după apariția penicilinei ca opțiune eficientă terapeutic, nu li 
s-a oferit tratamentul adecvat. Pentru puțină vreme după demararea cercetării, 
subiecții au primit mese gratuite, ajutor de înmormântare și diverse tratamente 
paleative sau conexe, apoi si aceste avantaje au fost suspendate.12 


In 1972, atunci când cazul a ajuns în atenţia publică în urma unor relatări din 
presă, reacția de revoltă și condamnare a atins o anvergură rar întâlnită. Rasismul 


12 Detalii, unele cutremurătoare, despre caz si despre moștenirea pe care a lăsat-o pot fi găsite in: 
Susan Reverby, Examining Tuskegee: The Infamous Syphilis Study and Its Legacy. Chapel Hill: University 
of North Carolina Press, 2009. 

design-ului experimental, precum si cinismul cercetatorilor care nici macar nu i-au 
informat pe subiecti despre existenta unui tratament, au fost doar doua dintre 
problemele etice majore discutate. 


Pe lângă măsurile pentru compensarea victimelor care au supraviețuit (si 
cărora președintele Clinton le-a oferit scuze publice în 1997 în numele statului 
american), o a doua temă principală de dezbatere a constituit-o nevoia de a crea 
instrumente legislative și instituționale care să facă imposibilă repetarea unor astfel 
de practici de cercetare. 


Astfel, în 1974 Congresul SUA a înființat o comisie specială pentru protecţia 
subiecților umani în cercetarea biomedicală și comportamentală, care în 1978 a 
publicat „Raportul Belmont”: cu privire la principiile etice ale cercetării pe subiecți 
umani. Raportul a fost ulterior preluat ca bază a legislației privind standardele etice 
ale cercetării biomedicale și comportamentale care implică subiecți umani. 


Conform raportului, cercetarea biomedicală ar trebui să respecte trei 
principii etice fundamentale: 


a) principiul respectului pentru persoane: indivizii umani vor fi tratați ca 
agenți autonomi și va fi acordată o protecţie specială persoanelor cu 
autonomie limitată 


b) principiul urmăririi binelui (beneficence) conține două cerinţe principale: 
evitarea producerii de vătămări și maximizarea beneficiilor posibile 


c) principiul dreptăţii se referă la distribuirea echitabilă a avantajelor și a 
costurilor între persoanele participante la o practică 


Din fiecare principiu decurg reguli specifice. Astfel, „principiul respectului 
pentru persoane ne cere ca subiecților, în măsura în care sunt capabili de acest 
lucru, să le fie oferită oportunitatea de a alege ce li se va întâmpla sau nu [în 
cercetare]. Această oportunitate este oferită atunci când sunt satisfăcute standardele 
adecvate ale consimtamantului informat.” (Raportul Belmont, Partea C). 


Se consideră îndeobște că respectarea unor standarde adecvate ale 
consimțământului informat are loc atunci când sunt îndeplinite trei cerinţe: 
subiectului îi este oferită informaţia relevantă cu privire la participarea sa la studiu, 
subiectul înțelege ceea ce urmează să i se întâmple și alegerea de a participa este în 
întregime voluntară. Fiecare dintre cerințe ridică însă o serie de dificultăți de 
interpretare. 


13 Textul integral, precum și alte resurse, pot fi accesate pe site-ul Departamentului pentru Sănătate, 
https://www.hhs.gov/ohrp/regulations-and-policy/belmont-report/index.html. Numele raportului face 
referire la locaţia în care membrii comisiei au căzut de acord asupra draftului final. 

Când vom considera că subiectul este informat suficient? Este obligația 
informării universală? Spre exemplu, există tipuri de cercetări (ca cele despre 
efectele placebo) în care informarea subiecților ar denatura în mod semnificativ 
validitatea științifică a rezultatelor. Ar trebui să renuntam la a derula astfel de studii 
sau le putem totuși efectua, fără informarea prealabilă a subiecţilor, dacă respectăm 
o serie de condiţii suplimentare? 


Gradul de înțelegere a unui subiect depinde de foarte mulți factori 
(disponibilitate, abilități cognitive sau de limbaj, vârstă etc.). Este puţin probabil ca 
participanţii la un studiu să îl înțeleagă în același fel în care îl înțeleg cercetătorii. Pe 
de altă parte, participarea în deplină ignoranță este inacceptabilă. O condiţie 
minimală ar fi aceea ca participanţilor să li se prezinte informaţiile într-o manieră și 
într-un limbaj adecvate în raport cu puterea lor de înțelegere și să li se ofere sansa 
de a pune întrebări și de a primi răspunsuri relevante cu privire la implicaţiile 
participării lor la studiu (drepturile de care se bucură, eventuale riscuri, beneficii 
terapeutice sau de alt tip, existența sau nu a unor tratamente alternative etc). 


Alegerea de a participa la studiu este considerată voluntară, îndeobște, 
atunci când ea este operată în condiții de autonomie, în absența coercitiei sau a 
influentarii manipulative. Desigur, cercetătorii sunt motivaţi să recruteze subiecți 
pentru cercetare și depun o „muncă de convingere” pentru aceasta cu potenţialii 
participanţi. Însă anumite practici se vor plasa ferm în afara cadrului legitim de 
interacțiune între cercetător și subiect. Spre exemplu, amenințarea cu retragerea 
altor beneficii la care pacientul ar fi îndreptăţit, în cazul în care refuză participarea, 
ar face ca acordul să devină non-voluntar. 


Unii bio-eticieni, cercetători și medici consideră cadrul actual al 
consimtamantului informat ca fiind insuficient pentru evitarea abuzurilor la care ar 
putea fi supuși subiecţii sau pacienţii. Obiectiile principale se leagă de birocratizarea 
procesului, de concentrarea excesivă pe documentaţia scrisă prezentată într-un 
limbaj tehnic greu accesibil și de lipsa unui consens privind cele mai bune mijloace 
de transmitere a informaţiei. Una dintre propunerile formulate a fost aceea de a 
înlocui regula consimțământului informat cu una a „consimțământului în cunoștință 
de cauză” (understood consent). 


În legislaţia naţională, obligaţia consimțământului informat pentru cercetare 
este fixată în special prin legea nr. 46/2003 a drepturilor pacientului, care la 
articolul 19 prevede următoarele: ,Consimtamantul pacientului este obligatoriu în 


14 Pentru o trecere în revistă a obiectiilor și o prezentare a distinctiei între cele două forme de 
consimtamant, vezi: Zulfiqar Bhutta, „Beyond Informed Consent”. În: Bulletin of the World Health 
Organization, nr. 82, 2004, pp. 771-777; 

cazul participării sale în învățământul medical clinic si la cercetarea științifică. Nu 
pot fi folosite pentru cercetare științifică persoanele care nu sunt capabile sa își 
exprime voința, cu excepția obținerii consimtamantului de la reprezentantul legal si 
dacă cercetarea este făcută și în interesul pacientului.”15 Norme mai detaliate ar fi 
urmat să fie oferite prin codurile de etică naţionale ale cercetării, prevăzute prin 
legea nr. 206/2004 a bunei conduite în cercetarea științifică, dar aceste coduri încă 
nu au fost adoptate. În lipsa unor reglementări naţionale, universităţile, spitalele și 
institutele de cercetare și-au create fiecare propriile norme și procedure interne 
pentru administrarea consimtamantului informat, pornind mai ales de la 
recomandările internationale privind etica cercetării pe subiecți umani?’. 


Teme de discuţie 
1. Discutati implicaţiile și problemele etice ale cazului Tuskegee, prezentat în 
debutul secţiunii 


2. O situaţie specială care ar putea suspenda obligaţia consimtamantului 
informat este cea a „experimentelor înșelătoare” (deceptive experimens), în 
care cercetătorii fie omit cu bună știință să transmită subiecţilor informații 
despre design-ul experimental, fie îi înșeală în mod activ (spre exemplu, le 
spun că participă la alt experiment). Identificati recomandările OMS si CIOMS 
cu privire la aceste cazuri în ghidul citat mai sus. Vi se par suficiente și 
acoperitoare? 


3. Pentru persoanele care nu pot să-și dea acordul în condiţii de autonomie 
(copii, pacienţi în comă etc.) obligaţia medicului sau a cercetătorului este de a 
obţine consimțământul apartinatorilor legali. Credeţi că ar putea exista situaţii 
în care să fie moralmente legitimă trecerea peste opţiunea sau 
consimțământul apartinatorilor, în interesul pacientului? Dati exemple. 


15 MONITORUL OFICIAL nr. 51 din 29 ianuarie 2003 (http://www.edep.ro/pls/legis/legis__ pck.lista_ 
mof?idp=9263). 

16 în Universitatea din Bucuresti, prin Comisia de Etică a Cercetării. Resurse suplimentare sunt 
disponibile pe site-ul comisiei, la http://cometc.unibuc.ro/. 

17 Spre exemplu, recomandările actualizate comune ale Organizaţiei Mondiale a Sănătății și ale 
Consiliului pentru Organizațiile Internationale din Științele Medicale: International Ethical Guidelines 
for Health-Related Research Involving Humans, CIOMS, Geneva, 2016 (disponibile on-line la 
https://cioms.ch/wp-content/ uploads/2017/01/WEB-CIOMS-EthicalGuidelines.pdf). 

Cercetări realizate pe animale 


Utilizarea animalelor în cercetarea științifică reprezintă un mijloc prin care 
oamenii de știință contribuie la dezvoltarea corpului cunoașterii științifice. Animalele 
sunt, de regulă, frecvent utilizate în domeniul bio-medical pentru a testa diferite 
substanţe, tehnici, proceduri sau pentru a observa anumite fenomene într-un mediu 
de laborator. Astfel de cercetări sunt acceptabile din punct de vedere etic, dar cu o 
serie de restricții. 

Potrivit Directivei 2010/63 a Uniunii Europene, orice stat european trebuie 
să urmeze anumite reguli și proceduri pentru utilizarea animalelor în scop științific. 
Scopul acestei directive este asigurarea bunăstării animalelor utilizate în scop științific. 


Pentru a putea derula astfel de proiecte este nevoie de o autorizație din 
partea Autorităţii Naţionale Sanitară Veterinară și pentru Siguranța Animalelor 
(ANSVSA). Personalul care desfășoară activități de cercetare pe animale trebuie să 
fie format sau instruit în: efectuarea de proceduri pe animale; conceperea 
procedurilor si a proiectelor; îngrijirea sau sacrificarea animalelor. Pentru mai multe 
detalii specifice privind autorizația, dar și procedurile pe care trebuie să le 
respectaţi, consultați Ghidul pus la dispoziţie de către ANSVSA.18 


Există o serie de restricții privind numărul de animale care pot fi utilizate, 
dacă acestea au fost sau nu crescute în laborator, dacă sunt animale sălbatice sau 
dacă sunt protejate prin lege. Este indicat să știți toate aceste detalii atunci când 
luați legătura cu ANSVSA pentru a obține o autorizaţie. Ulterior, trebuie să luați 
legătura cu Comisia de Etică a Cercetării a Universităţii din București pentru a 
prezenta autorizația respectivă și pentru a arăta că activitatea de cercetare pe care 
doriţi să o desfasurati respectă principiile specifice eticii cercetării realizate pe animale. 

Din punctul de vedere al eticii cercetării, orice activitate de cercetare 
desfășurată pe animale trebuie să respecte principiile celor 3R: (i) înlocuire 
(replacement); (ii) reducere (reduction); (iii) rafinare (refinment). Aceste principii au 
fost formulate pentru prima dată de către doi biologi, William Russell și Rex Burch?9. 


(i) Inlocuirea 
Acest principiu se referă la înlocuirea, în cazul în care este științific posibil, a 
animalelor cu un alt material. Din punct de vedere etic, procedurile pe un animal viu, 


18 http://www.ansvsa.ro/download/ghiduri_-_toate/ghid_animale_scop_stiintific/Ghid-ingrijirea- 


animalelor-cadru-pentru-educatie-si-formare-cf.-Directivei-2010_63_EU-privind-protectia-animalelor- 
utilizate-in-scopuri-stiintifice.pdf. 

19 William - Moy Stratton - Russell; Rex Leonard Burch; Charles Westley Hume. The principles of 
humane experimental technique. London: Methuen, 1959. 

conștient, sunt permise doar în măsura în care respectiva procedură nu se poate 
realiza pe o probă biologică recoltată de la animalul în cauză. Cercetătorul trebuie să 
dovedească cu argumente științifice că singura modalitate în care își poate desfășura 
activitatea de cercetare este pe un animal viu. 


(ii) Reducerea 

Dacă primul principiu este respectat, iar cercetătorul trebuie neapărat să 
utilizeze un animal viu, atunci acesta trebuie să demonstreze că și-a luat toate 
măsurile necesare pentru a utiliza un număr cât mai redus de animale. Poate 
demonstra că procedura pe care o utilizează nu a mai fost utilizată în domeniul de 
cercetare sau că noua procedură ţine cont de datele de observare din alte studii. 


(iii) Rafinarea 

Dacă o cercetare respectă primele două principii, ea trebuie să tina cont, în 
final, si de principiul rafinării experimentale. In acest caz, cercetătorul trebuie să 
demonstreze că atunci când a conceput studiul a avut în vedere atât obținerea unor 
rezultate ştiinţifice valide, dar și că pașii pe care îi urmează cauzează cât mai puțină 
suferință animalelor. Un element care poate rafina într-un studiu ar putea fi, de 
exemplu, introducerea unei analize statistice mai eficiente, care nu ar afecta inferentele 
științifice, dar care le-ar cauza animalelor o suferință comparativ mai mică. 

Nu există instrucțiuni sau reguli concrete sau suficient de specifice care să îi 
ghideze foarte exact pe cercetători. Este suficient ca atunci cand concepeti astfel de 
studii să vă adaptati metoda sau procedura de cercetare în funcție de principiile 
celor 3 R, iar membrii Comisiei de Etică a Cercetării vor face comentarii sau sugestii 
specifice, în cazul în care acestea sunt necesare. 

Tiparul s-a efectuat sub c-da nr. 4429 / 2018 


la Tipografia Editurii Universitatii din Bucuresti 
B-dul Iuliu Maniu, 1-3, Complex Leu 
Tel.: 0799 210 566, E-mail: tipografia_unibuc@ yahoo.com 


„Avem nevoie de un curs și un manual de etică și integritate academică pentru a deveni conștienți 
de comportamentele imorale în instituţiile academice și pentru a le combate. Vorbim de 
comportamente abuzive în relația profesor-studenti sau corp administrativ-profesori-studenti, 
forme de discriminare (pe criterii de gen, rasă, orientare sexuală, religie etc.), nepotism, favoritism 
sau conditionari ale evaluărilor. O altă problemă este lipsa de transparenţă decizională. Care sunt 
metodele și criteriile de evaluare ale unui student? Sunt acestea cunoscute de către tânărul student? 
Sunt întrebări la care comunitatea academică ar trebui să răspundă. De asemenea, aceasta trebuie 
să refuze implicarea în orice conflict de interese, mita, cadourile financiare, fabricarea rezultatelor 
experimentale, donațiile care ar influența rezultatele cercetării, hărţuirea morală sau hărţuirea 
sexuală. Ideea că etica academică se rezumă doar la plagiat este greșită. 

Consider că toţi studenţii Universităţii din Bucuresti, de la cele 19 facultăţi, ar trebui să deprinda 
măcar cunoștințele de bază legate de etica și integritatea academică, ca parte integrantă a vieţii lor 
universitare. În acest scop au fost gândite cursul și manualul.” 


(Prof. dr. Mircea Dumitru, Rector al Universităţii din Bucureşti). 


„Educaţia se realizează pe trei direcţii majore: ce știi (informativ), ce poţi (performativ) si ce esti 
(formativ). După 1990 învățământul românesc a încercat, cu reușite discutabile, o schimbare 
de direcție dinspre dimensiunea informativă (acumulare de cunoștințe) către cea performativă 
(dobândirea de competenţe). Devine din ce în ce mai evident că societatea românească are nevoie 
de o asumare fermă a dimensiunii formative, orientate către valori, atitudini, comportamente. 
Consider firesc ca această reorientare să înceapă în instituţiile de învățământ în care se formează 
cei care îi vor forma la rândul lor pe tinerii de mâine, în universități. 

Universitatea din București și-a revendicat încă din anul 2017, în cadrul unui proiect derulat 
cu sprijinul financiar al Fondului de Dezvoltare Institutionala (FDI), o poziţie de pionierat în 
consolidarea educaţiei centrate pe valori printr-o serie de inițiative în domeniul deontologiei 
academice. 

Prezenta lucrare, elaborată de un grup de colegi de la Centrul de Cercetare în Etică Aplicată 
(CCEA) din cadrul Facultăţii de Filosofie, constituie o contribuţie de prim rang la investigarea 
problematicii eticii și integrității academice și un instrument redutabil în sprijinul stimulării 
atitudinilor și conduitei morale în rândul studenţilor și profesorilor Universităţii din București. 
Este nu numai un manual pe care îl pot utiliza cu succes deopotrivă profesorii și cursantii 
pentru cursurile de Etică și integritate academică. Este o lucrare ce poate servi drept punct de 
plecare pentru numeroase particularizări ulterioare, care să răspundă preocupării constante a 
Universităţii din București în privința educaţiei centrate pe valori. 

Le mulțumesc din suflet colegilor de la CCEA pentru eforul de cercetare depus și pentru realizarea 
exemplară.” 


(Prof. dr. Liviu Papadima, Facultatea de Litere, Universitatea din București 
Director al programului CNFI-FDI-2018-0165 „Calitate, integritate, transparenţă”) 

